മഹാമാരിക്കെതിരെ ഇന്ന് ജനതാ കർഫ്യൂ; ഇന്ത്യയിൽ രോഗബാധിതർ 315. ജനതാ കർഫ്യൂവിൽ രാജ്യം നിശ്ചലമാകും. | Daily Indian Herald\nMarch 22, 2020 5:51 am By : Indian Herald Staff\nന്യൂഡൽഹി: കൊറോണ വൈറസ് അപകടകരമായ സാമൂഹ്യ വ്യാപനത്തിലേക്ക് കടക്കുമെന്ന ആശങ്ക ശക്തമാകവേ, മഹാമാരിക്കെതിരെ പ്രതിരോധം തീർത്ത് 130 കോടി ജനങ്ങൾ ഇന്ന് വീടുകളിൽനിന്ന് പുറത്തിറങ്ങാതെ ആചരിക്കുന്ന ജനതാ കർഫ്യൂവിൽ രാജ്യം നിശ്ചലമാകും.രാജ്യത്തെ കൊറോണ ബാധിതരുടെ എണ്ണം 315 ആയി ഉയര്‍ന്നിരിക്കുകയാണ്. കൊറോണ വ്യാപനം തടയാന് ഞായറാഴ്ച 14 മണിക്കൂര് നീണ്ട ജനതാ കര്‍ഫ്യൂവിന് പ്രധാനമന്ത്രി ആഹ്വാനം ചെയ്തിട്ടുണ്ട്. അതിനിടെ കൊറോണയെ പ്രതിരോധിക്കാന് കടുത്ത നടപടികളിലേക്ക് കടക്കുകയാണ് രാജസ്ഥാനും ഗുജറാത്തും. ഞായറാഴ്ച മുതല് രാജസ്ഥാനില് സമ്പൂര്‍ണ അടച്ചിടല് നടപ്പിലാക്കാന് സംസ്ഥാന സര്‍ക്കാര് തീരുമാനിച്ചു. മാര്‍ച്ച് 31 വരെയാണ് സംസ്ഥാനം നിശ്ചലമാവുക. രാജസ്ഥാന് മുഖ്യമന്ത്രി അശോക് ഗെഹ്ലോട്ടാണ് ഇക്കാര്യം അറിയിച്ചത്. പാല്, പച്ചക്കറി, മരുന്ന് അടക്കമുളള അവശ്യ സാധനങ്ങള് ലഭിക്കുന്ന കടകള് മാത്രമാണ് സംസ്ഥാനത്ത് തുറന്നിരിക്കുകയെന്ന് മുഖ്യമന്ത്രി പ്രസ്താവനയില് അറിയിച്ചു.\nഇന്നലെ കേരളവും മഹാരാഷ്‌ട്രയും ഉൾപ്പെടെ വിവിധ സംസ്ഥാനങ്ങളിൽ പുതിയ കേസുകൾ റിപ്പോർട്ട് ചെയ്‌തതോടെ രാജ്യത്തെ മൊത്തം കൊറോണബാധിതരുടെ എണ്ണം 293 ആയി. മഹാരാഷ‌്ട്രയിലാണ് ഏറ്റവും കൂടുതൽ – 63. കേരളത്തിൽ 52. പ്രധാനമന്ത്രി നരേന്ദ്രമോദിയുടെ ആഹ്വാനപ്രകാരമാണ് രാജ്യം ഇന്ന് വീടുകളിലേക്ക് ഒതുങ്ങുന്നത്. രാവിലെ ഏഴ് മുതൽ രാത്രി9വരെ ജനങ്ങൾ പുറത്തിറങ്ങാതെ കൊറോണ വൈറസിനെതിരെ പ്രതിരോധം തീർക്കും. ട്രെയിനും ബസും വിമാനങ്ങളും ഉൾപ്പെടെ പൊതുഗതാഗത സംവിധാനങ്ങളും കടകമ്പോളങ്ങളും അവശ്യസർവീസുകൾ ഒഴികെയുള്ള എല്ലാ സേവനങ്ങളും ഇന്ന് നിറുത്തി വയ്‌ക്കുമ്പോൾ ചൈനയ്‌ക്കു പിന്നിൽ ജനസംഖ്യയിൽ രണ്ടാം സ്ഥാനമുള്ള ഇന്ത്യ യുദ്ധകാല ജാഗ്രതയോടെ ഒരു ഭീകര വിപത്തിനെതിരെ ഒറ്റമനസായി നിൽക്കും.\nരോഗം സമൂഹവ്യാപന ഘട്ടത്തിലാണെന്ന സൂചന നൽകി പൂനെയിൽ 41കാരിക്കും ചെന്നൈയിൽ യു. പി സ്വദേശിയായ 20കാരനുമാണ് കൊറോണ സ്ഥിരീകരിച്ചത്. വിദേശ യാത്ര ചെയ്യുകയോ രോഗികളുമായി സമ്പർക്കം പുലർത്തുകയോ ചെയ്‌തിട്ടില്ലാത്ത ഇവർക്ക് രോഗം സ്ഥിരീകരിച്ചതാണ് സാമൂഹ്യ വ്യാപനത്തെപ്പറ്റി ആശങ്കയുണ്ടാക്കുന്നത്.\nമാർച്ച് 16ന് രോഗലക്ഷണങ്ങളോടെ പൂനെ ഭാരതി ആശുപത്രിയിൽ പ്രവേശിക്കപ്പെട്ട സ്‌ത്രീയുടെ നില ഗുരുതരമായതിനെ തുടർന്ന് വെന്റിലേറ്ററിലേക്ക് മാറ്റി. ഇവർക്ക് വിദേശത്തുനിന്ന് വന്നവരുമായി സമ്പർക്കമുണ്ടായോ എന്ന് പരിശോധിക്കുന്നുണ്ട്. മാർച്ച് 3ന് മുംബയിൽ ഒരു വിവാഹത്തിൽ പങ്കെടുത്തിരുന്നു. ഇന്ത്യയിൽ സമൂഹവ്യാപനം ഇല്ലെന്ന ഇന്ത്യൻ മെഡിക്കൽ റിസർച്ച് കൗൺസിലിന്റെ അവകാശവാദങ്ങൾ തള്ളുന്നതാണ് ഇവരുടെ രോഗ ബാധ.\nഡൽഹിയിൽ അഞ്ചു പേരിൽ കൂടുതൽ കൂടുന്നത് വിലക്കി.\nനോയിഡയിൽ ഒരാൾക്കു കൂടി ഇന്നലെ കൊറോണ സ്ഥിരീകരിച്ചു. നേരത്തെ ഇവിടെ മൂന്നുപേർക്ക് രോഗം സ്ഥിരീകരിച്ചിരുന്നു.\nലഡാക്കിൽ ഒരു സൈനികൻ അടക്കം മൂന്നുപേർക്ക് ഇന്നലെ രോഗം സ്ഥിരീകരിച്ചു. പഞ്ചാബിലെ മൊഹാലിയിലും പുതിയ മൂന്നു കേസുകൾ റിപ്പോർട്ട് ചെയ്‌തു. ഒരാൾ ബ്രിട്ടനിൽ നിന്ന് മടങ്ങിയെത്തിയതാണ്. രണ്ടുപേർ രോഗികളുമായി ബന്ധപ്പെട്ടവരുമാണ്.\nകർണാടകയിൽ മൂന്നുപേർക്കുകൂടി രോഗം സ്ഥിരീകരിച്ചു. സംസ്ഥാനത്ത് രോഗികൾ 18ആയി.\nഗുജറാത്തിൽ സൂററ്റിലും ഗാന്ധിനഗറിലും രണ്ടുപേർക്ക് രോഗം കണ്ടെത്തി.\nപശ്‌ചിമ ബംഗാളിൽ സ്‌കോട്ട്‌ലൻഡിൽ നിന്ന് തിരിച്ചെത്തിയ യുവതിക്ക് കൊറോണ സ്ഥിരീകരിച്ചു. സംസ്ഥാനത്തെ മൂന്നാമത്തെ കേസാണിത്.\nസാനിറ്റൈസർ, മാസ്‌ക് വില നിയന്ത്രണം\nസാനിറ്റൈസർ, മാസ്‌ക് എന്നിവയ്‌ക്ക് കേന്ദ്രസർക്കാർ വിലനിശ്ചയിച്ചു. 200 എം.എൽ സാനിറ്റൈസറിന് നൂറു രൂപ. സർജിക്കൽ മാസ്‌കിന് എട്ടു രൂപയും (2പ്ളൈ), 10 രൂപയും (3പ്ളൈ). രണ്ടും അവശ്യസാധനങ്ങളുടെ പട്ടികയിൽ ഉൾപ്പെടുത്തി.\nരാജ്യത്ത് കൊറോണാ പരിശോധനാ കേന്ദ്രങ്ങളുടെ എണ്ണം കൂട്ടണമെന്ന് സുപ്രീംകോടതിയിൽ ഹർജി.\nകർണാടക ആർ.ടി.സി മുതിർന്ന പൗരൻമാർക്കുള്ള യാത്രാ ഇളവ് റദ്ദാക്കി\nമഹാരാഷ്‌ട്രയിൽ സർക്കാർ ഓഫീസുകളിൽ എസി ഉപയോഗിക്കാൻ നിയന്ത്രണം\nഇറ്റലിയിൽ കുടുങ്ങിയ ഇന്ത്യക്കാരുമായി എയർഇന്ത്യ വിമാനം ഇന്നെത്തും.\n23നുശേഷം ഒരു മാസം കോടതി നടപടികൾ പൂർണമായും നിറുത്തണമെന്ന് സുപ്രീംകോടതി ബാർ അസോസിയേഷൻ ചീഫ് ജസ്റ്റിസിന് കത്തു നൽകി. ഇതിനുപകരം വേനലവധിയിലെ ഒരുമാസം പ്രവർത്തിക്കാമെന്നാണ് നി‌ർദ്ദേശം.\nTags: announced anata Curfew, CORONA INDIA, CORONA INDIA GOVT, Janata Curfew, PM Modi


ലോകമലയാളികളുടെ അനുഭവപരിജ്ഞാനം പ്രയോജനപ്പെടുത്തും: പി. ശ്രീരാമകൃഷ്ണൻ | iMalayalee MultiChannel News Portal\nലോകമലയാളികളുടെ അനുഭവപരിജ്ഞാനം പ്രയോജനപ്പെടുത്തും: പി. ശ്രീരാമകൃഷ്ണൻ\nലോകമെമ്പാടുമുള്ള പ്രവാസി മലയാളികളുടെ അനുഭവപരിജ്ഞാനവും വൈദഗ്ദ്ധ്യവും സമാഹരിച്ച് കേരളത്തിന് ഗുണകരമായ നിലയിൽ പ്രയോജനപ്പെടുത്താൻ ലക്ഷ്യമിട്ടുള്ള സോഷ്യൽ ഹാക്കത്തോൺ എന്ന സങ്കല്പം നോർക്കയുടെ ലക്ഷ്യമായി ഏറ്റെടുക്കുമെന്ന് നോർക്ക റൂട്ട്‌സ് റസിഡന്റ് വൈസ് ചെയർമാനായി ചുമതലയേറ്റ പി. ശ്രീരാമകൃഷ്ണൻ അറിയിച്ചു.\nഉപജീവനാർഥം വിദേശത്ത് തൊഴിൽ തേടി പോവുകയും അതിനു ശേഷം നാട്ടിലേക്ക് തന്നെ തിരിച്ചുവരികയും ചെയ്യുന്നവരാണ് കേരളത്തിൽ നിന്നുള്ള പ്രവാസികൾ. ഈ രണ്ടു വിഭാഗങ്ങളുടെയും പ്രശ്‌നങ്ങൾ നോർക്ക ഒരുപോലെ ഏറ്റെടുക്കും. മറ്റു സംസ്ഥാനങ്ങളിലെ മലയാളികളിലേക്ക് നോർക്കയുടെ പ്രവർത്തനങ്ങൾ കൂടുതൽ എത്തിക്കുന്നതിന് നടപടി കൈക്കൊള്ളും. അതോടൊപ്പം വിദേശപൗരത്വം സ്വീകരിച്ച മലയാളികളെ കൂടി അഭിസംബോധന ചെയ്യുന്ന തരത്തിൽ പുതിയ പദ്ധതികൾ ആവിഷ്‌കരിക്കുന്നതിന്റെ സാധ്യതകളും പരിശോധിക്കും.\nഎല്ലാ ജില്ലകളിലും നോർക്ക റൂട്ട്‌സിന്റെ പ്രവർത്തനം അനുഭവവേദ്യമാക്കുന്ന തരത്തിൽ നോർക്ക സെല്ലുകൾ സജീവമാക്കുമെന്നും സ്ഥാനമേറ്റശേഷം മാധ്യമങ്ങളോട് സംസാരിക്കവെ അദ്ദേഹം പറഞ്ഞു.\nകേരളം നേരിടുന്ന സമാന പ്രശ്‌നങ്ങൾ വിജയകരമായി തരണം ചെയ്ത പല ലോകരാജ്യങ്ങളുമുണ്ട്. അവിടങ്ങളിലുള്ള മലയാളികളുടെ അനുഭവപരിജ്ഞാനം കേരളത്തിന് വലിയ മുതൽക്കൂട്ടാണ്. ലോകമലയാളികളുടെ ആഗോളകൂട്ടായ്മ എന്ന നിലയിൽ രൂപീകരിച്ച ലോകകേരളസഭ ഈ ദിശയിൽ കൂടുതൽ ശക്തമായി മുന്നോട്ടു കൊണ്ടുപോകും. ലോകകേരള സഭ കേവലം ബിസിനസ്സ് കൂട്ടായ്മയല്ല, മറിച്ച് കേരളത്തിന്റെയും പ്രവാസി മലയാളികളുടെയും ആഗോളഅനുഭവങ്ങൾ പങ്കുവയ്ക്കാനും പ്രശ്‌നങ്ങൾ അഭിമുഖീകരിക്കാനുമുള്ള ആഗോളവേദിയാണ്.\nനോർക്ക റൂട്ട്‌സ്, പ്രവാസിക്ഷേമ നിധി ബോർഡ്, ഓവർസീസ് കേരള ഇൻവെസ്റ്റ്‌മെന്റ് കമ്പനി ലിമിറ്റഡ് എന്നിവയുടെ പ്രവർത്തനങ്ങൾ ഏകോപിപ്പിച്ച് കൂടുതൽ ഫലപ്രദമാക്കാൻ ശ്രമിക്കും.\nവിദേശത്ത് കുടിയേറുന്ന മലയാളികളെ ഏകപക്ഷീയമായി പറഞ്ഞുവിടുന്നതിന് പകരം അവർക്ക് നൈപുണ്യവികസനത്തിന് കൂടുതൽ നടപടികൾ ആവിഷ്‌കരിക്കും. ഭാഷാ പഠനം അടക്കമുള്ള മേഖലകളിൽ പദ്ധതി ആവിഷ്‌കരിക്കും. പ്രവാസി സംഘടനകളുമായുള്ള ബന്ധം ശക്തിപ്പെടുത്താൻ പ്രത്യേകം ഊന്നൽ നൽകും.\nപ്രവാസി മലയാളികളുടെ നിക്ഷേപകങ്ങൾ ആകർഷിക്കുന്നതിനും നിക്ഷേപകർക്ക് ആവശ്യമായ മാർഗ്ഗനിർദ്ദേശം നൽകുന്നതിനുമായി നിലവിലുള്ള നോർക്ക ബിസിനസ്സ് ഫെസിലിറ്റേഷൻ സെന്റർ ശക്തിപ്പെടുത്തും. നിക്ഷേപരംഗത്ത് മുന്നോട്ടു വയ്ക്കുന്ന നിർദ്ദേശങ്ങൾക്ക് അംഗീകാരം നൽകാൻ കൂടി കഴിയുന്ന തരത്തിലെ വേദിയാക്കി അതിനെ ഉയർത്തും.\nനോർക്ക രൂപീകരിച്ച് 25 വർഷവും നോർക്കറൂട്ട്‌സ് 20 വർഷവും പിന്നിടുന്ന ഘട്ടമാണിത്. കോവിഡു കാലത്ത് ഇന്ത്യയിലെ മറ്റൊരു സംസ്ഥാനത്തും ഇല്ലാത്തതരത്തിലെ പ്രദ്ധതികളാണ് കേരളത്തിൽ നടപ്പാക്കിയത്. കേരളത്തെ കെട്ടിപ്പടുക്കുന്നതിൽ മുഖ്യപങ്കുവഹിച്ച മേഖലയാണ് പ്രവാസം. തീർത്താൽ തീരാത്ത കടപ്പാടാണ് കേരളത്തിന് പ്രവാസികളോടുള്ളത്. അവർക്കു വേണ്ടിയുള്ള പ്രവർത്തനത്തിന്റെ ഭാഗമാവാൻ കഴിഞ്ഞതിൽ ഏറെ ആഹ്ലാദമുണ്ടെന്നും അദ്ദേഹം പറഞ്ഞു.\nചുമതലയേൽക്കാനെത്തിയ പി.ശ്രീരാമകൃഷ്ണനെ നോർക്ക സി.ഇ.ഒ കെ.ഹരികൃഷ്ണൻ നമ്പൂതിരി, ജനറൽ മാനേജർ അജിത്ത് കോളശ്ശേരി തുടങ്ങിയവരുടെ നേതൃത്വത്തിൽ സ്വീകരിച്ചു.


ഏമാന്മാര്‍ക്ക് അടിമപ്പണി ചെയ്യാന് പോലീസുകാര്: വീട്ടുവേലയും പട്ടിപരിപാലനവും മീന്‍വാങ്ങലും പണി, എതിര്‍ത്താല് തോക്കുചൂണ്ടി ഭീഷണി, വെളിപ്പെടുത്തലുമായി എഡിജിപിയുടെ ഡ്രൈവര് - TVSAMSKARA\nഏമാന്മാര്‍ക്ക് അടിമപ്പണി ചെയ്യാന് പോലീസുകാര്: വീട്ടുവേലയും പട്ടിപരിപാലനവും മീന്‍വാങ്ങലും പണി, എതിര്‍ത്താല് തോക്കുചൂണ്ടി ഭീഷണി, വെളിപ്പെടുത്തലുമായി എഡിജിപിയുടെ ഡ്രൈവര്\nമര്‍ദ്ദനമേറ്റ പോലീസ് ഡ്രൈവര് ഗവാസ്‌കര്\nകേരള പോലീസിന് നാണക്കേടിന്റെ മറ്റൊരു അധ്യായം കൂടി. എഡിജിപി സുധേഷ് കുമാര് തന്നെക്കൊണ്ട് ഇത്രയുംകാലം അടിമപ്പണി ചെയ്യിക്കുകയായിരുന്നുവെന്ന് എഡിജിപിയുടെ മകളുടെ മര്‍ദ്ദനമേറ്റ് ആശുപത്രിയിലായ പോലീസ് ഡ്രൈവര് ഗവാസ്‌കര് ആരോപിച്ചു. എഡിജിപി തന്റെ കീഴ്‌ജീവനക്കാരെക്കൊണ്ട് വീട്ടുവേല ചെയ്യിപ്പിക്കുകയാണ്. അത് തങ്ങളുടെ ജോലിയല്ലെന്ന് ആരെങ്കിലും പറഞ്ഞാല് ഭാര്യയും മകളും ചേര്‍ന്ന് അസഭ്യം പറയും. ഒരിക്കല് മകളെ നോക്കി ചിരിച്ചുവെന്ന് ആരോപിച്ച് തനിക്കുനേരെ തോക്കു ചൂണ്ടി പേടിപ്പിച്ചുവെന്നും ജാതിപ്പേര് വിളിച്ച് പരിഹസിച്ചുവെന്നും ഗവാസ്‌കര് ആരോപിക്കുന്നു. സംഭവത്തില് മുഖ്യമന്ത്രി പിണറായി വിജയന് ഡിജിപി ലോക്‌നാഥ് ബെഹ്‌റയോട് റിപ്പോര്‍ട്ട് ആവശ്യപ്പെട്ടു.\nഉന്നത പോലീസ് ഉദ്യോഗസ്ഥരുടെ വീടുകളിലെ ജോലിക്കാരുടെ വിവരങ്ങള് ഹാജരാക്കാന് മുഖ്യമന്ത്രി നിര്‍ദ്ദേശം നല്‍കി. വീട്ടുജോലികള്, മീന് വാങ്ങിക്കല്, ചെരിപ്പ് വൃത്തിയാക്കല്, അടിവസ്‌ത്രം കഴുകിക്കല് തുടങ്ങി വളര്‍ത്തുനായയെ കുളിപ്പിക്കുന്നതുവരെയുള്ള പണികള് കഴിഞ്ഞ ഒന്നരമാസമായി തന്നെക്കൊണ്ട് ചെയ്യിപ്പിച്ചിരുന്നതായാണ് ഗവാസ്‌കര് മാധ്യമങ്ങളോട് വെളിപ്പെടുത്തിയത്. ഈ ജോലികള് ചെയ്യാന് തയ്യാറല്ലെന്ന് പറഞ്ഞാല് എഡിജിപിയുടെ ഭാര്യയും മകളും ശകാരിക്കുകയും ചീത്ത വാക്കുകള് പറഞ്ഞ് അപമാനിക്കുകയും ചെയ്യും. ജോലി ചെയ്യില്ലെന്ന നിലപാടില് ഉറച്ചുനിന്നാല് സ്ഥലംമാറ്റുമെന്നും ഗവാസ്‌കര് വെളിപ്പെടുത്തി. ഇത്തരത്തില് ഒരു പോലീസുകാരനെ കാസര്‍കോട്ടേക്ക് സ്ഥലം മാറ്റിയതായും സഹപ്രവര്‍ത്തകര്‍ക്കും ഇതു തന്നെയായിരുന്നു അവസ്ഥയെന്നും ഗവാസ്‌കര് പറഞ്ഞു.\nഎഡിജിപിയുടെ മകള് തന്നെ മര്‍ദ്ദിച്ചുവെന്ന് ഡ്രൈവര് ഗവാസ്‌കര് നേരത്തേ പോലീസില് തന്നെ പരാതി നല്‍കിയിരുന്നു. മകള്‍ക്കെതിരെ താന് നല്‍കിയ പരാതി പിന്‍വലിക്കണമെന്ന് എഡിജിപി ആവശ്യപ്പെട്ടതായി ഗവാസ്‌കര് പറഞ്ഞു. ഓഫീസില് നിന്ന് ജീവനക്കാരെ വിട്ടാണ് ആവശ്യമുന്നയിച്ചത്. തനിക്കെതിരെ എഡിജിപി കേസെടുത്തത് ഈ ആവശ്യങ്ങള് അനുസരിക്കാതിരുന്നതിനാലാണെന്നും ഗവാസ്‌കര് പറഞ്ഞു. ഈ കേസിന്റെ അന്വേഷണച്ചുമതല ഡി.വൈ.എസ്.പിക്ക് നല്‍കി. തിരുവനന്തപുരം സിറ്റി ക്രൈം റെക്കോഡ്‌സ് ബ്യൂറോ അസിസ്‌റ്റന്റ് കമ്മീഷണര് പ്രതാപനാണ് അന്വേണച്ചുമതല. എഡിജിപിയുടെ മകള് മര്‍ദ്ദിച്ചുവെന്ന പോലീസ് ഡ്രൈവര് ഗവാസ്‌കറുടെ പരാതിയും ഗവാസ്‌കര് മര്‍ദ്ദിച്ചുവെന്ന മകളുടെ പരാതിയും ഒരുമിച്ചായിരിക്കും അന്വേഷണം.\nഗവാസ്‌കറാണ് ആദ്യം പരാതി നല്‍കിയതെങ്കിലും ആ പരാതിയില് ആദ്യംതന്നെ കേസ എടുക്കാതിരുന്ന പോലീസ് പ്രശ്‌നം വിവാദമായതോടെയാണ് എഡിജിപിയുടെ മകള്‍ക്കെതിരെ ജാമ്യമില്ലാ വകുപ്പ് പ്രകാരം കേസെടുത്തത്. ഇതിനിടയില് ഗവാസ്‌കറിനെതിരെ എഡിജിപിയുടെ മകളും പരാതി നല്‍കുകയായിരുന്നു. തുടര്‍ന്ന് ഗവാസ്‌കറിനെതിരെയും ജാമ്യമില്ലാ വകുപ്പുകള് പ്രകാരം കേസെടുത്തിരിക്കുകയാണ്. തിരുവനന്തപുരത്തെ പേരൂര്‍ക്കട ജില്ലാ താലൂക്ക് ആശുപത്രിയിലാണ് ഗവാസ്‌കര് ചികിത്സയില് കഴിയുന്നത്.\nഅടിമപ്പണി വിവാദം പുകയുന്നതിനിടെ കൂടുതല് പോലീസുകാര് എഡിജിപി സുധേഷ് കുമാറിനെതിരെ രംഗത്തുവരികയാണ്. എഡിജിപിയുടെ ഔദ്യോഗിക വസതിയില് ഡ്യൂട്ടിയുളള പോലീസുകാരനായ ബിജുവിനെ എസ്‌എപി ക്യാംപിലെ പോലീസുകാര് തടഞ്ഞു. എഡിജിപിയുടെ നായയ്‌ക്ക് വറുത്തുകൊടുക്കാനുള്ള മീനുമായി വന്നപ്പോഴാണ് ബിജുവിനെ മറ്റു പോലീസുകാര് തടഞ്ഞുവച്ചത്. എഡിജിപിയുടെ നായയ്‌ക്ക് ദിവസവും മീന് വറുത്തെടുക്കുന്നത് എസ്‌എപി ക്യാംപില് വച്ചാണെന്നാണ് പോലീസുകാരില് ചിലര് പറയുന്നത്. കേസില് സത്യസന്ധമായ അന്വേഷണം ആവശ്യപ്പെട്ട് പോലീസ് അസോസിയേഷന് മുഖ്യമന്ത്രിക്കം ഡിജിപിക്കും പരാതി നല്‍കിയിട്ടുണ്ട്.\nadgp sudhesh kumar kerala poice police driver gavaskar tv samskara


soniya gandhi | സോണിയയുടെ രഹസ്യം പുറത്ത് ; ബിജെപി പാളയത്തിലെത്തിയത് സോണിയ ഗാന്ധിയുടെ വിശ്വസ്തന്; കോണ്‍ഗ്രസ് ഞെട്ടി - Malayalivartha.com Widgets Magazine\nസോണിയയുടെ രഹസ്യം പുറത്ത് ; ബിജെപി പാളയത്തിലെത്തിയത് സോണിയ ഗാന്ധിയുടെ വിശ്വസ്തന്; കോണ്‍ഗ്രസ് ഞെട്ടി\n15 MARCH 2019 02:46 PM IST\nബിജെപി പാളയത്തിലെത്തിയത് സോണിയ ഗാന്ധിയുടെ വിശ്വസ്തന്; ഞെട്ടല് മാറാതെ കോണ്‍ഗ്രസ് നേതൃത്വം. സോണിയാ ഗാന്ധിയുടെ മനസാക്ഷി സൂക്ഷിപ്പുകാരനായി അറിയപ്പെട്ടിരുന്ന ടോം വടക്കന്റെ ബിജെപി പ്രവേശനത്തിന്റെ ഞെട്ടലിലാണ് കോണ്‍ഗ്രസ് ക്യാംപ്. തെരഞ്ഞെടുപ്പിന് തൊട്ടുമുന്‍പ് നെഹ്‌റു കുടുംബത്തിന്റെ വക്താവായ വടക്കനെ ബിജെപി പാളയത്തിലെത്തിച്ച അമിത് ഷാ, കോണ്‍ഗ്രസിന് നല്‍കിയത് കനത്ത ആഘാതമാണ്. കേരളത്തില് വടക്കനെ ഇറക്കി മത്സരം കടുപ്പിക്കാനാകും അമിത് ഷായുടെ കണക്കുകൂട്ടല്.\nരാഹുല് ഗാന്ധി കേരളത്തില് പ്രചാരണം ശക്തമാക്കുന്നതിനിടെയാണ് സംസ്ഥാനത്തെ പ്രമുഖ നേതാവിനെ അമിത്ഷാ ബിജെപി പാളയത്തിലെത്തിച്ചത്. ഇലയൊന്നനങ്ങിയാല് മുന് കൂട്ടി അറിയുന്ന രാഹുല് ബ്രിഗേഡിലെ നേതാക്കള്‍ക്ക് പോലും കണ്ടെത്താനാവാത്ത അമിത്ഷായുടെ മിന്നലാക്രമണം. ഒരു പ്രമുഖ നേതാവ് ബിജെപിയില് ചേരുന്നുവെന്ന സന്ദേശം മാത്രമാണ് മാദ്ധ്യമപ്രവര്‍ത്തകര്‍ക്ക് ലഭിച്ചത്.\nഅത്, മൂന്നുപതിറ്റാണ്ടായി രാജ്യതലസ്ഥാനത്ത് കോണ്‍ഗ്രസിന്റെ മുഖമായ ടോം വടക്കാനായിരിക്കുമെന്ന് ആരും കരുതിക്കാണില്ല. രാഹുല് ബ്രിഗേഡ് പാര്‍ട്ടിയില് പിടിമുറുക്കിയപ്പോള് കടുത്ത അവഗണനനേരിട്ട നേതാക്കളില് ഒരാളായിരുന്നു ടോംവടക്കന്. സോണിയയുടെ മനസാക്ഷി സൂക്ഷിപ്പുകാരനെന്ന വിശേഷണം പത്രതലക്കെട്ടുകളില് മാത്രം ഒതുങ്ങിപ്പോയ നാളുകള്. സ്വന്തം നാട്ടില് കൈപ്പത്തി ചിഹ്നത്തില് മത്സരിക്കണമെന്ന ആഗ്രഹം പലവട്ടം പറഞ്ഞപ്പോഴും അവഗണനയായിരുന്നു ഫലം.\nസീറ്റ് കിട്ടുമെന്ന ഉറപ്പിന്മേല് തൃശൂരിലെത്തിയ ടോം വടക്കന് കോണ്‍ഗ്രസ് ഓഫീസില് നിന്ന് അപമാനം നേരിട്ടതും ചരിത്രമാണ്. ദീര്‍ഘകാലം നെഹ്‌റുകുടുംബത്തിന്റെ അടുപ്പക്കാരനായിരുന്നിട്ടുകൂടി എംപി സ്ഥാനം അടക്കമുള്ള പദവികള് ലഭിക്കാത്തത് രാഷ്ട്രീയ നിരീക്ഷകരെപ്പോലും അത്ഭുതപ്പെടുത്തി.\nഅഴിമതിയില് കൂപ്പുകുത്തിയ കോണ്‍ഗ്രസിനുവേണ്ടി മുന്നില് നിന്ന് വാദിച്ചവരില് പ്രധാനിയായിരുന്നു ടോം വടക്കന്. ദേശീയ മാദ്ധ്യമങ്ങളില് നെഹ്‌റു കുടുംബത്തിന്റെ നാക്കും വാക്കുമായിരുന്നു വടക്കന്. അക്ബര് റോഡിലെ കോണ്‍ഗ്രസ് ആസ്ഥാനത്ത് നിന്ന് അവഗണനയിലൂടെ മുറിവേറ്റ മനസുമായാണ് ടോം വടക്കന്, ദീനദയാല് ഉപാധ്യായ റോഡിലെ ബിജെപി ആസ്ഥാനത്തേക്ക് കയറിവരുന്നത്. ഇനി ദേശീയതയുടെ വക്താവായി വടക്കന് മാറും.\nദീപികയുടെ വീഴ്ചയാണ് ഇപ്പോള് ആഘോഷിക്കുന്നത്... (54 minutes ago)


12 - അദ്ധ്യായം : 1 മലങ്കര ഓർത്തഡോക്സ് സുറിയാനി സഭാ സത്യവേദപുസ്തകം | എം ഒ എസ് സി ബൈബിൾ | Malankara Orthodox Syrian Church Bible | MOSC Bible\nഅഹസ്യാവു ശമർയ്യയിലെ തന്റെ മാളികയുടെ കിളിവാതിലിൽകൂടി വീണു ദീനംപിടിച്ചു; അവൻ ദൂതന്മാരെ അയച്ചു: ഈ ദീനം മാറി എനിക്കു സൌഖ്യം വരുമോ എന്നു എക്രോനിലെ ദേവനായ ബാൽ സെബൂബിനോടു ചെന്നു ചോദിപ്പിൻ എന്നു അവരോടു കല്പിച്ചു.\nഇതുനിമിത്തം നീ കയറിയിരിക്കുന്ന കട്ടിലിൽനിന്നു ഇറങ്ങാതെ നിശ്ചയമായി മരിക്കും എന്നു യഹോവ അരുളിച്ചെയ്യുന്നു എന്നു പറക. അങ്ങനെ ഏലീയാവു പോയി.\nദൂതന്മാർ മടങ്ങിവന്നാറെ അവൻ അവരോടു: നിങ്ങൾ മടങ്ങിവന്നതു എന്തു എന്നു ചോദിച്ചു.\nഅവർ അവനോടു പറഞ്ഞതു: ഒരാൾ ഞങ്ങളെ എതിരേറ്റുവന്നു ഞങ്ങളോടു: നിങ്ങളെ അയച്ചിരിക്കുന്ന രാജാവിന്റെ അടുക്കൽ മടങ്ങിച്ചെന്നു: യിസ്രായേലിൽ ദൈവം ഇല്ലാഞ്ഞിട്ടോ നീ എക്രോനിലെ ദേവനായ ബാൽസെബൂബിനോടു അരുളപ്പാടു ചോദിപ്പാൻ അയക്കുന്നതു? ഇതുനിമിത്തം നീ കയറിയിരിക്കുന്ന കട്ടിലിൽനിന്നു ഇറങ്ങാതെ നിശ്ചയമായി മരിക്കും എന്നു യഹോവ അരുളിച്ചെയ്യുന്നു എന്നു അവനോടു പറവിൻ എന്നു പറഞ്ഞു.\nഅവൻ അവരോടു: നിങ്ങളെ എതിരേറ്റുവന്നു ഈ വാക്കു നിങ്ങളോടു പറഞ്ഞ ആളുടെ വേഷം എന്തു എന്നു ചോദിച്ചു.\nപിന്നെ രാജാവു അമ്പതുപേർക്കു അധിപതിയായ ഒരുവനെയും അവന്റെ അമ്പതു ആളെയും അവന്റെ അടുക്കൽ അയച്ചു; അവൻ അവന്റെ അടുക്കൽ ചെന്നു; അവൻ ഒരു മലമുകളിൽ ഇരിക്കയായിരുന്നു; അവൻ അവനോടു: ദൈവപുരുഷാ, ഇറങ്ങിവരുവാൻ രാജാവു കല്പിക്കുന്നു എന്നു പറഞ്ഞു.\nഏലീയാവു അമ്പതുപേർക്കു അധിപതിയായവനോടു: ഞാൻ ദൈവപുരുഷനെങ്കിൽ ആകശത്തുനിന്നു തീ ഇറങ്ങി നിന്നെയും നിന്റെ അമ്പതു ആളെയും ദഹിപ്പിക്കട്ടെ എന്നു പറഞ്ഞു. ഉടനെ ആകാശത്തുനിന്നു തീ ഇറങ്ങി അവനെയും അവന്റെ അമ്പതു ആളെയും ദഹിപ്പിച്ചുകളഞ്ഞു.\nഅവൻ അമ്പതുപേർക്കു അധിപതിയായ മറ്റൊരുത്തനെയും അവന്റെ അമ്പതു ആളെയും അവന്റെ അടുക്കൽ അയച്ചു; അവനും അവനോടു: ദൈവപുരുഷാ, വേഗത്തിൽ ഇറങ്ങിവരുവാൻ രാജാവു കല്പിക്കുന്നു എന്നു പറഞ്ഞു.\nഏലീയാവു അവനോടു: ഞാൻ ദൈവപുരുഷനെങ്കിൽ ആകാശത്തുനിന്നു തീ ഇറങ്ങി നിന്നെയും നിന്റെ അമ്പതു ആളെയും ദഹിപ്പിക്കട്ടെ എന്നുത്തരം പറഞ്ഞു; ഉടനെ ദൈവത്തിന്റെ തീ ആകാശത്തുനിന്നു ഇറങ്ങി അവനെയും അവന്റെ അമ്പതു ആളെയും ദഹിപ്പിച്ചുകളഞ്ഞു.\nമൂന്നാമതും അവൻ അമ്പതുപേർക്കു അധിപതിയായ ഒരുത്തനെയും അവന്റെ അമ്പതു ആളെയും അയച്ചു; ഈ മൂന്നാമത്തെ അമ്പതുപേർക്കു അധിപതിയായവൻ ചെന്നു ഏലീയാവിന്റെ മുമ്പിൽ മുട്ടുകുത്തി അവനോടു: ദൈവപുരുഷനായുള്ളോവേ, എന്റെ പ്രാണനെയും നിന്റെ ദാസന്മാരായ ഈ അമ്പതു ആളുടെ പ്രാണനെയും ആദരിക്കേണമേ.\nആകാശത്തുനിന്നു തീ ഇറങ്ങി അമ്പതുപേർക്കധിപതിമാരായ മുമ്പിലത്തെ രണ്ടുപേരെയും അവരുടെ അമ്പതീതു ആളെയും ദഹിപ്പിച്ചുകളഞ്ഞുവല്ലോ; എന്നാൽ എന്റെ പ്രാണനെ ആദരിക്കേണമേ എന്നു അപേക്ഷിച്ചു.\nഅപ്പോൾ യഹോവയുടെ ദൂതൻ ഏലീയാവോടു: ഇവനോടുകൂടെ പോക; അവനെ ഭയപ്പെടേണ്ടാ എന്നു പറഞ്ഞു. അങ്ങനെ അവൻ എഴുന്നേറ്റു അവനോടുകൂടെ രാജാവിന്റെ അടുക്കൽ ചെന്നു.\nഏലീയാവു പറഞ്ഞ യഹോവയുടെ വചനപ്രകാരം തന്നേ അവൻ മരിച്ചു പോയി; അവന്നു മകനില്ലായ്കകൊണ്ടു അവന്നു പകരം യെഹോരാം യെഹൂദാരാജാവായ യെഹോശാഫാത്തിന്റെ മകനായ യെഹോരാമിന്റെ രണ്ടാം ആണ്ടിൽ രാജാവായി.\nഅഹസ്യാവു ചെയ്ത മറ്റുള്ള വൃത്താന്തങ്ങൾ യിസ്രായേൽരാജാക്കന്മാരുടെ വൃത്താന്തപുസ്തകത്തിൽ എഴുതിയിരിക്കുന്നുവല്ലോ.


കാലവര്‍ഷം: ജലജന്യരോഗങ്ങള്‍ക്കെതിരേ ജാഗ്രത പാലിക്കണം :കാസർഗോഡ് ജില്ലാ മെഡിക്കല് ഓഫീസര്,Kasargod district medical officer Against waterborne diseaseskeralaonlinenews.com | Malayalam news, kerala news, onlinenews,\nകാലവര്‍ഷം: ജലജന്യരോഗങ്ങള്‍ക്കെതിരേ ജാഗ്രത പാലിക്കണം :കാസർഗോഡ് ജില്...\nPublished: Saturday 20 July 2019 03:24:08 PM\nകാസർഗോഡ് : കനത്തമഴയില് കുടിവെള്ള സ്രോതസുകളും പരിസരവും മലിനമാകുവാന് സാധ്യത കൂടുതലുള്ളതിനാല് മഴക്കാലത്ത് കോളറ, മഞ്ഞപ്പിത്തം, ടൈയ്‌ഫോയിഡ്, എലിപ്പനി, വയറിളക്കം തുടങ്ങിയ രോഗങ്ങള് പടരാന് സാധ്യത ഉള്ളതിനാല് മുന്‍കരുതല് നടപടികള് സ്വീകരിക്കമെന്ന് ജില്ലാ മെഡിക്കല് ഓഫീസര് അറിയിച്ചു.\nകിണര് വെള്ളവും കുഴല്‍കിണര് വെള്ളവും ബ്ലീച്ചിംങ് പൗഡര് ഉപയോഗിച്ച് ക്ലോറിനേറ്റ് ചെയ്യുകയും കുടിക്കുന്നതിനായി തിളപ്പിച്ചാറ്റിയ വെള്ളം മാത്രം ഉപയോഗിക്കുക. പഴങ്ങളും പച്ചക്കറികളും നല്ലവണ്ണം കഴുകി ഉപയോഗിക്കുക. തണുത്തതോ പഴകിയതുമായ ഭക്ഷണം ഒഴിവാക്കണം. ഭക്ഷ്യവിഷബാധ തടയുന്നതിനായി ഗുണമേന്മ ഉറപ്പുവരുത്തിയതിനു ശേഷം മാത്രം ഉപയോഗിക്കുക.\nമഴക്കാലത്തുകണ്ടുവരുന്ന പ്രധാനരോഗമാണ് എലിപ്പനി. എലി, അണ്ണാന് തുടങ്ങിയ ജന്തുക്കളുടെ മൂത്രം മൂലം മലിനമായ ജലത്തിലൂടെയാണ് എലിപ്പനി പകരുന്നത്. അതിനാല് മലിനജലവുമായുള്ള സമ്പര്‍ക്കം ഒഴിവാക്കണം. കൈകാലുകളില് മുറിവുള്ളവര് മലിനജലവുമായി സമ്പര്‍ക്കം വരാത്തരീതിയില് വ്യക്തിസുരക്ഷാമാര്‍ഗങ്ങള് സ്വീകരിക്കണം.\nപാടത്തും പറമ്പിലും മറ്റു വെള്ളക്കെട്ടുകളിലും പണിയെടുക്കുന്നവര് പ്രതിരോധ ഗുളികകള് നിര്‍ബന്ധമായും കഴിക്കണം.\nകുട്ടികളെ മഴക്കാലങ്ങളില് മുറ്റത്തുംപാടത്തും വെള്ളംകെട്ടിനില്‍ക്കുന്ന പ്രദേശങ്ങളില് കളിക്കാന് അനുവദിക്കരുത്. എലിപ്പനിക്കെതിരെയുള്ള പ്രതിരോധഗുളികകള് എല്ലാസര്‍ക്കാര് ആശുപത്രികളിലും ലഭ്യമാണ്. ഏതെങ്കിലും പനി ലക്ഷണങ്ങള് ശ്രദ്ധയില്‍പ്പെട്ടാല് ആശുപത്രിയെ സമീപിക്കുക. സ്വയം ചികിത്സ അരുത്.ചര്‍മ രോഗങ്ങള്‍ക്ക് സാധ്യതയുള്ളതിനാല് നനഞ്ഞ വസ്ത്രങ്ങള് ധരിക്കുന്നത് ഒഴിവാക്കുക. ചര്‍മം ഇര്‍പ്പരഹിതമാക്കുന്നതിന് ശ്രദ്ധിക്കണമെന്നും ജില്ലാ മെഡിക്കല് ഓഫീസര് അറിയിച്ചു.\nRead more topics: precautions, Kasargod district medical officer ,Against ,waterborne diseases\nAgainst waterborne diseases Be alert: Kasargod district medical officer


Wed Oct 27 2021 09:26:31 GMT+0530 (India Standard Time)\nരാജ്യമൊട്ടാകെ നടത്തിയ പരിശോധനകള്‍ക്കൊടുവിലാണ് സംഘത്തെ വലയിലാക്കിയതെന്ന് സെര്‍ച്ച് ആന്റ് ഫോളോ അപ്പ് ഡിപാര്‍ട്ട്‌മെന്റ് ഡയറക്ടര് ബ്രിഗേഡിയര് അബ്ദുല്ല ജാബര് അല് ലബ്ദ പറഞ്ഞു.\nNSH25 Jan 2020 3:11 PM GMT\nദോഹ: വിസാ കച്ചവടം നടത്തിയ ഒമ്പതംഗസംഘത്തെ ഖത്തര് ആഭ്യന്തരമന്ത്രാലയത്തിലെ സെര്‍ച്ച് ആന്റ് ഫോളോ അപ്പ് ഡിപാര്‍ട്ട്‌മെന്റ് വിഭാഗം പിടികൂടി. വ്യാജ കമ്പനികളുടെ പേരിലായിരുന്നു വിസാ കച്ചവടം നടത്തിയിരുന്നത്. രാജ്യമൊട്ടാകെ നടത്തിയ പരിശോധനകള്‍ക്കൊടുവിലാണ് സംഘത്തെ വലയിലാക്കിയതെന്ന് സെര്‍ച്ച് ആന്റ് ഫോളോ അപ്പ് ഡിപാര്‍ട്ട്‌മെന്റ് ഡയറക്ടര് ബ്രിഗേഡിയര് അബ്ദുല്ല ജാബര് അല് ലബ്ദ പറഞ്ഞു. ഡിപ്പാര്‍ട്ട്‌മെന്റ് ചട്ടംകെട്ടിയ ഒരാള്‍ക്ക് വിസ വില്‍ക്കാന് ശ്രമിക്കുന്നതിനിടയിലാണ് ഒമ്പതുപേരെ രേഖകള് സഹിതം പിടികൂടിയത്. ആഫ്രിക്കന്, ഏഷ്യന് വംശജരാണ് പിടിയിലായത്. സോഷ്യല് മീഡിയ ഉപയോഗിച്ചാണ് സംഘം ഇരകളെ ആകര്‍ഷിച്ചിരുന്നതെന്ന് സെര്‍ച്ച് ആന്റ് ഇന്‍വെസ്റ്റിഗേഷന് വിഭാഗം മേധാവി ക്യാപ്റ്റന് ഉമര് ഖലീഫ അല് റുമൈഹി പറഞ്ഞു.\nസംഘത്തിന്റെ കൈയില്‍നിന്ന് നിരവധി സീലുകള്, തിരിച്ചറിയല് കാര്‍ഡുകള്, ബാങ്ക് കാര്‍ഡുകള്, പണം എന്നിവയും പിടികൂടി. പ്രതികളെ തുടര്‍നടപടികള്‍ക്കായി പ്രോസിക്യൂഷന് വിഭാഗത്തിനു കൈമാറി. തൊഴിലുടമകളില്‍നിന്ന് ഒളിച്ചോടിയ തൊഴിലാളികള്‍ക്ക് ജോലി നല്‍കരുതെന്ന് അധികൃതര് പൗരന്‍മാരോട് അഭ്യര്‍ഥിച്ചു. അജ്ഞാതര്‍ക്കോ വിശ്വാസയോഗ്യമല്ലാത്തവര്‍ക്കോ തങ്ങളുടെ തിരിച്ചറിയല് കാര്‍ഡുകള് നല്‍കരുതെന്ന് കമ്പനി ഉടമകളോട് അല് റുമൈഹി അഭ്യര്‍ഥിച്ചു. ഒളിച്ചോടുന്ന തൊഴിലാളികളെക്കുറിച്ച് ഉടന് അധികൃതര്‍ക്ക് വിവരം നല്‍കണമെന്നും അദ്ദേഹം ആവശ്യപ്പെട്ടു.\nVisa trade fake companies Nine members arrested in Qatar


ഇരട്ടക്കൊലപാതകം: തെളിവെടുപ്പ് നടത്തി\nTue Mar 19 2019 20:05:57 GMT+0530 (IST)\nമാവേലിക്കര: പല്ലാരിമംഗലത്തു ദമ്പതികളെ തലയ്ക്കടിച്ചു കൊലപ്പെടുത്തിയ കേസിലെ പ്രതിയെ തെളിവെടുപ്പിനായി സംഭവസ്ഥലത്ത് എത്തിച്ചു. പല്ലാരിമംഗലം കിഴക്ക് ദേവു ഭവനത്തില് ബിജു (50), ശശികല (42) എന്നിവരെ തലയ്ക്കടിച്ചു കൊലപ്പെടുത്തിയ കേസിലെ പ്രതിയായ അയല്‍വാസി പല്ലാരിമംഗലം തിരുവമ്പാടി വീട്ടില് സുധീഷി (38)നെയാണ് സംഭവസ്ഥലത്ത് എത്തിച്ചത്.\nപ്രതിയെ കാണാനായി തടിച്ചുകൂടി ആക്രോശിച്ച പ്രദേശവാസികളോടു സുധീഷ് ചെറുത്തു സംസാരിച്ചു. തുടര്‍ന്നു പ്രകോപിതരായ ജനങ്ങളെ നിയന്ത്രിക്കാന് പോലിസ് നന്നേ പാടുപെട്ടു. തെളിവെടുപ്പു സമയം ആദ്യം പ്രതി ഒന്നും ഓര്‍മയില്ല എന്ന വാദത്തില് ഉറച്ചുനിന്നു.\nതുടര്‍ന്ന് ഏറെനേരം നടത്തിയ തിരച്ചിലിനൊടുവിലാണു സമീപത്തെ പുരയിടത്തില് നിന്നു കൃത്യം നിര്‍വഹിക്കാനായി ഉപയോഗിച്ച കമ്പിവടി കണ്ടെത്തിയത്. ഇതിനു ശേഷം എങ്ങനെയാണു കൊലപാതകം നടത്തിയതെന്നു പ്രതി പോലിസിനോട് പറഞ്ഞു.\nപ്രതിയെ ഇന്നു കോടതിയില് ഹാജരാക്കുമെന്നു മാവേലിക്കര സിഐ പി ശ്രീകുമാര് അറിയിച്ചു. ഡിവൈഎസ്പി ആര് ബിനു, സിഐ പി ശ്രീകുമാര് എസ്‌ഐ സി ശ്രീജിത്ത് എന്നിവരാണ് അന്വേഷണത്തിനു നേതൃത്വം നല്‍കുന്നത്.\nഡല്‍ഹിയില് ആപ്പുമായി സഖ്യത്തിന് കോണ്‍ഗ്രസ്; ഉടക്കിട്ട് ഷീലാ ദീക്ഷിത്ത്\nഅസീര് സ്‌പോര്‍ട്‌സ് ഫെസ്റ്റ് സമാപിച്ചു\nകര്‍ണാടക: കെട്ടിടം തകര്‍ന്ന് രണ്ട് മരണം


വടക്കേ മലബാറില് ഇനി കളിയാട്ടക്കാലം – NavaKerala News\nHome/Kerala News/വടക്കേ മലബാറില് ഇനി കളിയാട്ടക്കാലം\nകണ്ണൂര്: തുലാം പത്ത് കഴിഞ്ഞു. ഇനി വടക്കേ മലബാറില് കളിയാട്ടക്കാലം. ഇടവപ്പാതിക്ക് കൂടാരം കയറിയ തെയ്യക്കോലങ്ങള് ഇനി രംഗത്തെത്തും. ഉത്തരമലബാറിലെ കളിയാട്ടങ്ങള്‍ക്ക് തുടക്കം കുറിക്കുന്ന കാവാണ് കണ്ണൂര് കൊളച്ചേരി ചാത്തമ്പള്ളി വിഷകണ്ഠന് ക്ഷേത്രം. പുത്തരി അടിയന്തരം കോവിഡ് പ്രോട്ടോകോള് പ്രകാരം ചടങ്ങുകള് മാത്രമായാണ് നടന്നത്. വിവിധ മുച്ചിലോട്ട് കാവുകളിലും ഇത്തവണ ചടങ്ങുകള് മാത്രമായിരിക്കും ഉണ്ടാകുക.\nഎന്നാല് ചില ക്ഷേത്രങ്ങളില് തെയ്യങ്ങള് കെട്ടിയാടും പ്രതീക്ഷയാണ് ഓരോ തെയ്യാട്ട കാലവും. മാറി മാറി മാലോകര് ഒത്തു ചേരുന്ന നാളിനായി നാടും നഗരവും പ്രതീക്ഷയോടെ കാതോര്‍ക്കുകയാണ് നാടും നാട്ടാരും. തുലാപ്പത്ത് പിറന്നാല് ഗ്രാമങ്ങളില് തോറ്റംപാട്ടുയരുന്ന കാലമായാണ് അറിയപ്പെടുന്നത്. ഇടവപ്പാതി വരെ പിന്നെ തെയ്യക്കാലമാണ്.\nകാര്‍ഷിക സംസ്‌കാരത്തിന്റെ ഓര്‍മകളുണര്‍ത്തി വീണ്ടുമൊരു പത്താമുദയം വരുന്നതോടെ കാര്‍ഷിക സമൃദ്ധിക്കായി പ്രാര്‍ഥനയിലാണ് വിശ്വാസികള്. വടക്കന് കേരളത്തില് പ്രാദേശികമായി പത്താതയെന്നു വിളിക്കുന്ന ഈ ദിനത്തില് കാവുകളിലും കഴകങ്ങളിലും കോട്ടങ്ങളിലുമെല്ലാം പ്രത്യേക പൂജകളുമുണ്ടാകും. ജില്ലയില് തുലാം ഒന്നിനുതന്നെ കാര്‍ഷിക തെയ്യങ്ങള് അരങ്ങിലെത്തിയെങ്കിലും തെയ്യാട്ടക്കാവുകള് ഇനിയാണു സജീവമാകുന്നത്. നീലേശ്വരം അഞ്ഞൂറ്റമ്പലം കാവിലാണ് ആദ്യ കളിയാട്ടം.\nകലയ്ക്കപ്പുറം ഭക്തിയും വിശ്വാസവും നിറയുന്ന അനുഷ്ഠാന രൂപമാണ് തെയ്യം. മിക്ക സമുദായങ്ങള്‍ക്കും തന്നെ അവരവരുടെ ആരാധനാമൂര്‍ത്തികളായ തെയ്യങ്ങളുണ്ട്. കളിയാട്ടം നടക്കുമ്പോള് ഇവര്‍ക്കെല്ലാം വ്യത്യസ്തമായ ചുമതലകളും ഉണ്ട്. ചെണ്ട മേളങ്ങളോടെ തെയ്യം കെട്ടിയാടുന്നതു മലയന്, വണ്ണാന്, അഞ്ഞൂറ്റാന്, മുന്നൂറ്റാന്, മാവിലന്, പുലയന്, കോപ്പാളന്, വേലന്, പരവന് തുടങ്ങിയ ജാതി സമൂഹങ്ങളാണ്. വിശ്വാസ സമൂഹത്തിന് രോഗ പീഡകള് അകറ്റുന്ന, കൃഷിയെ അഭിവൃദ്ധിപ്പെടുത്തുന്ന മൂര്‍ത്തികളാണു തെയ്യങ്ങള്.\nമലാപ്പില് ഭഗവതിയും മടന്തമ്മയും കാടുകാക്കുന്ന തെയ്യങ്ങളാണ്. വയനാട്ടു കുലവന്, തൊണ്ടച്ഛന് തെയ്യം, കണ്ടനാര് കേളന് തുടങ്ങിയവയും പ്രധാനപ്പെട്ടത് തന്നെ. കാസര്‍ഗോഡ് കോലങ്ങള്‍ക്ക് അനുഷ്ഠാനം ഏറും. പ്രകൃതിയോടിണങ്ങിയ ആചാര അനുഷ്ടാന കലാരൂപമാണ് തെയ്യങ്ങള്. മുഖത്തെഴുത്ത് മുതല് അണിയലം വരെ എല്ലാം പ്രകൃതിദത്തമാണ്. ഭക്തരുടെ കണ്ണീരൊപ്പുന്ന അമ്മ ദേവതകളായും, വീര പുരുഷന്മാരായും അവര് കാവുകളിലും കോട്ടങ്ങളിലും കഴകങ്ങളിലും ഉറഞ്ഞാടും. കോവിഡ് ഇല്ലാതാക്കിയ രണ്ട് തെയ്യാട്ടകാലങ്ങള് വിശ്വാസികളുടെയും തെയ്യ പ്രേമികളുടെ മനസ്സില് എന്നും നൊമ്പരമാണ്.\nkaliyattam kannur karagode north malabar


കോര്‍പറേഷന് യോഗം യുഡിഎഫ് ബഹിഷ്‌കരിച്ചു\nMon Apr 22 2019 23:45:12 GMT+0530 (IST)\nകണ്ണൂര്: ലൈഫ് മിഷന്, എസ്‌സി/എസ്ടി ഫഌറ്റ് സ്ഥലമെടുപ്പ് വിഷയങ്ങള് ചര്‍ച്ച ചെയ്യാനായി വിളിച്ചുചേര്‍ത്ത കോര്‍പറേഷന്റെ അടിയന്തര കൗണ്‍സില് യോഗം യുഡിഎഫ് ബഹിഷ്‌കരിച്ചു. എടയന്നൂരിലെ ശുഹൈബ് വധം സംബന്ധിച്ച പ്രതിഷേധം നടക്കുന്നതിനിടെ ചേര്‍ന്ന അടിയന്തര യോഗത്തെ കുറിച്ച് മേയര് എല്ലാ കൗണ്‍സിലര്‍മാരെയും അറിയിച്ചില്ലെന്നാരോപിച്ചാണ് ബഹിഷ്‌കരണം.\nജില്ലയിലെ അക്രമ രാഷ്ട്രീയത്തിന്റെ ചെറുപതിപ്പാണ് കോ ര്‍പറേഷന് ഭരണത്തിലും നടക്കുന്നതെന്ന് പ്രതിപക്ഷ കൗ ണ്‍സിലര്‍മാര് ആരോപിച്ചു. ഇന്നലെ ഉച്ചയ്ക്കു 2.30നാണു കൗണ്‍സില് യോഗം നിശ്ചയിച്ചിരുന്നതെങ്കിലും വൈകീട്ട് മൂന്നോടെയാണു തുടങ്ങിയത്. യുഡിഎഫ് കൗണ്‍സിലര്‍മാര് കൂട്ടമായാണ് യോഗത്തിനെത്തിയത്. യോഗം തുടങ്ങുകയാണെന്നറിയിച്ച് മേയര് ഇ പി ലത അജണ്ടയിലേക്ക് കടക്കുമ്പോഴാണ്, കോണ്‍ഗ്രസ് പ്രതിനിധിയും പൊതുമരാമത്ത് സ്ഥിരംസമിതി അധ്യക്ഷനുമായ അഡ്വ. ടി ഒ മോഹനന് എഴുന്നേറ്റുനിന്ന് സംസാരിക്കാനുണ്ടെന്ന് പറഞ്ഞത്.\nഅടിയന്തര കൗണ്‍സില് യോഗം വിളിക്കുമ്പോള് എല്ലാ കൗണ്‍സിലര്‍മാരെയും വിവരം അറിയിക്കണമെന്നും മേയര് ഇതിന് തയ്യാറാവുന്നില്ലെന്നും, അദ്ദേഹം പറഞ്ഞു. കഴിഞ്ഞ ദിവസം നേരില് കണ്ടപ്പോള് പോലും മേയര് അടിയന്തര യോഗത്തെ കുറിച്ച് പറഞ്ഞില്ല. കൂട്ടായ്മയ്ക്കു അവസരമുണ്ടാക്കുന്നില്ല. ജനപ്രതിനിധികളെന്ന നിലയ്ക്കു തങ്ങളെ അപമാനിക്കുന്നതിനു തുല്യമാണിത്.\nജില്ലയിലെ അക്രമങ്ങളെ കുറിച്ച് ദേശീയതലത്തില് ശ്രദ്ധിക്കപ്പെടുന്ന സമരം നടക്കുമ്പോ ള് തങ്ങളില് പലര്‍ക്കും അതില് പങ്കെടുക്കണമെന്നും അദ്ദേഹം പറഞ്ഞു. ഇതിനെ പിന്തുണച്ച് മുസ്്‌ലിം ലീഗ് കൗണ്‍സിലര് സി സമീറും രംഗത്തെത്തി. കണ്ണൂരില് നടക്കുന്ന അക്രമങ്ങളുടെ ചെറുപകര്‍പ്പാണ് കോര്‍പറേഷനിലെന്നു ആരോപിച്ച അദ്ദേഹം അധികൃതരുടെ നയങ്ങളെ രൂക്ഷമായി വിമര്‍ശിക്കുകയും ചെയ്തു. ഇതോടെ ഭരണപക്ഷം ഒന്നടങ്കം പ്രതിപക്ഷത്തെ എതിര്‍ത്തു. ഇതിനിടെയാണ് യോഗം ബഹിഷ്‌കരിക്കുകയാണെന്ന് പറഞ്ഞ് യുഡിഎഫ് കൗണ്‍സിലര്‍മാര് ഇറങ്ങിപ്പോയത്.\nമുദ്രാവാക്യം വിളിച്ച് പുറത്തിറങ്ങിയ കൗണ്‍സിലര്‍മാര് കോര്‍പറേഷന് ഓഫിസിനു മുന്നില് യോഗം ചേരുകയും ചെയ്തു. എന്നാല് കോര്‍പറേഷന് യോഗം ബഹിഷ്‌കരിച്ചത് യുഡിഎഫിന്റെ പബ്ലിസിറ്റി സ്റ്റണ്ടാണെന്നു സിപിഎം പാര്‍ലമെന്ററി പാര്‍ട്ടി നേതാവ് എന് ബാലകൃഷ്ണന് ആരോപിച്ചു. ബഹളത്തിനും ബഹിഷ്‌കരണത്തിനുമിടെ അജണ്ടകള് പാസ്സാക്കി യോഗം പിരിഞ്ഞു.


രാഹുല് വയനാട്ടില് എത്തിയത് അമേഠിയെ പേടിച്ച് | Prakash Javadekar| Bjp| Loksabha election| BJP| NDA| Bjp\nരാഹുല് വയനാട്ടില് എത്തിയത് അമേഠിയെ പേടിച്ച്\nApr 8, 2019, 07:25 AM IST\nരാജസ്ഥാനിലെ ബി.ജെ.പിയുടെ തിരഞ്ഞെടുപ്പ് പ്രവര്‍ത്തനങ്ങളുടെ ചുമതലത്തിരക്കിലാണ് കേന്ദ്ര മാനവശേഷി വികസനമന്ത്രി പ്രകാശ് ജാവദേക്കര്. രാജ്യത്ത് ആദ്യമായി സര്‍ക്കാര് വിരുദ്ധ വികാരമില്ലാത്ത തിരഞ്ഞെടുപ്പാണിതെന്നും വന് ഭൂരിപക്ഷത്തോടെ അധികാരത്തില് തിരിച്ചെത്തുമെന്നും ജാവദേക്കര് അവകാശപ്പെടുന്നു. അമേഠിയില് പരാജയം ഭയന്നാണ് രാഹുല് വയനാട്ടിലെത്തിയത്. കേരളത്തില് ഇക്കുറി ബി.ജെ.പി അക്കൗണ്ട് തുറക്കുമെന്നും അദ്ദേഹം മാതൃഭൂമിക്ക് നല്‍കിയ അഭിമുഖത്തില് പറയുന്നു.\nതിരഞ്ഞെടുപ്പിന് ഇനി ദിവസങ്ങള് മാത്രം. ഭരിക്കുന്ന പാര്‍ട്ടിക്കും സര്‍ക്കാരിനും നിര്‍ണായകമാണ്. സര്‍ക്കാര് വിരുദ്ധ വികാരമുണ്ടോ എന്നതായിരിക്കും ആകാംക്ഷ. തിരഞ്ഞെടുപ്പ് ഫലം എന്തായിരിക്കും ?\nഇത്തവണ കഴിഞ്ഞ കാല റെക്കോര്‍ഡുകള് തിരുത്തിയെഴുതുന്ന പോളിംഗായിരിക്കും രാജ്യത്ത് ഉണ്ടാകാന് പോകുന്നത്. ജനങ്ങള് ആകാംക്ഷയോടെ ഇക്കുറി വോട്ട് ചെയ്യും.കാരണം അവര്‍ക്ക് പുരോഗതി വേണം. കരുത്തുറ്റ സര്‍ക്കാര് വേണം.കരുത്തനായ നേതാവ് വേണം.വികസനത്തുടര്‍ച്ച വേണം. ജനങ്ങള് ഈ നാല് കാര്യങ്ങളും ആഗ്രഹിക്കുന്നു. വിവിധ തിരഞ്ഞെടുപ്പുകളില് ജനങ്ങള് വിവിധരീതികളിലാണ് വോട്ട് ചെയ്യുന്നത്. നിയമസഭാ തിരഞ്ഞെടുപ്പില് വോട്ട് ചെയ്യുന്ന പാറ്റേണിലല്ല പാര്‍ലമെന്റ് തിരഞ്ഞെടുപ്പില് വോട്ട് ചെയ്യുക. ഇത്തവണ ജനങ്ങള് പ്രധാനമന്ത്രിയെ തിരഞ്ഞെടുക്കാനായിരിക്കും വോട്ട് ചെയ്യുക. ആരാണ് സ്ഥാനാര്‍ഥി ? സ്ഥാനാര്‍ഥികളില് ആരാണ് എറ്റവും ഉചിതന് ? വാട്ടര്‍മാര്‍ക്ക് ഏറ്റവും ആകര്‍ഷണീയനായ, പ്രധാനപ്പെട്ട സ്ഥാനാര്‍ഥി നരേന്ദ്രമോദിയാണ്. അതിന് കാരണം അദ്ദേഹത്തിന്റെ പ്രകടനമാണ്. 2014 ല് മോദിയെ പ്രതീക്ഷകള് കൊണ്ട് ജനങ്ങള് തിരഞ്ഞെടുത്തു. എന്നാല് ഇത്തവണ അവര് വിശ്വാസത്തോടെ അദ്ദേഹത്തിനായി വോട്ട് ചെയ്യുന്നു. അതാണ് പ്രധാന മാറ്റം. 2014 നെക്കാള് കൂടുതല് സീറ്റുകള് ഞങ്ങള് നേടും. സര്‍ക്കാര് വിരുദ്ധ വികാരമില്ലാത്ത ആദ്യത്തെ തിരഞ്ഞെടുപ്പായിരിക്കും ഇത്.\nഎന്നാല് ഇക്കുറി ഒരു വ്യത്യാസമുണ്ട്. 2014 ല് നിന്ന് വ്യത്യസ്തമായി പ്രതിപക്ഷം യോജിച്ചാണ് ബി.ജെ.പിയെ നേരിടാന് പോകുന്നത്. അത് പ്രശ്നമല്ലേ ?\nപറഞ്ഞു തരൂ, പ്രതിപക്ഷത്തിന് ഐക്യം എവിടെയാണുള്ളത് ? കോണ്‍ഗ്രസ് എല്ലായിടത്തും ഒറ്റയ്ക്കാണ് മത്സരിക്കുന്നത്. ബംഗാളിലും കേരളത്തിലും സി.പി.എമ്മും കോണ്‍ഗ്രസും പരസ്പരം മത്സരിക്കുന്നു. തൃണമൂല് കോണ്‍ഗ്രസ് വേറിട്ട് നില്‍ക്കുന്നു. ഉത്തര്‍പ്രദേശില് എസ്.പി.യും ബി.എസ്.പിയും സഖ്യമുണ്ടാക്കിയിട്ടുണ്ട്. എന്നാല്,കോണ്‍ഗ്രസ് ആ സഖ്യത്തിന്റെ ഭാഗമല്ല. രണ്ട് സീറ്റാണ് അവര് കോണ്‍ഗ്രസിന് നല്‍കിയത്. ഈ നിലയ്ക്ക്് പ്രതിപക്ഷം യോജിച്ചു എന്ന് എങ്ങനെയാണ് പറയുക?\nഅങ്ങനെയെങ്കില് ചിതറിയ പ്രതിപക്ഷമാണോ ബി.ജെ.പിയുടെ ശക്തി ?\nഅല്ല. പ്രതിപക്ഷത്തിന്റെ ദൗര്‍ബല്യമല്ല ഞങ്ങളുടെ ശക്തി. ഞങ്ങളുടെ ശക്തി ഞങ്ങളുടെ നേതൃത്വമാണ്. കരുത്ത് ഞങ്ങളുടെ പരിപാടികളാണ്. അടിസ്ഥാനം ഞങ്ങളുടെ വിശ്വാസ്യതയാണ്. രാജ്യത്തെ ആര് സംരക്ഷിക്കും ? രാജ്യത്തെ ആര് അടുത്ത ഘട്ടത്തിലേക്ക് നയിക്കും ? തുടങ്ങിയ വിഷയങ്ങളാണ് തിരഞ്ഞെടുപ്പില് ഉയരുക. രാജ്യം കൂടുതല് പുരോഗമിക്കണമെന്നാണ് ജനങ്ങള് ആഗ്രഹിക്കുന്നത്. പുരോഗതി വിതരണം ചെയ്യാനാണ്, ദാരിദ്ര്യം വിതരണം ചെയ്യാനല്ല ഞങ്ങള് ആഗ്രഹിക്കുന്നത്. അതിനാല് ഇത്തവണ ഞങ്ങള്‍ക്ക് കൂടുതല് സീറ്റുകള് കിട്ടും.\nരാജ്യസുരക്ഷയും ദേശീയതയുമാണ് കഴിഞ്ഞ രണ്ട് മാസമായി ബി.ജെ.പി ചര്‍ച്ചയില് സജീവമാക്കി നിലനിര്‍ത്തുന്നത്. പുല്‍വാമ,ബാലാകോട് സംഭവങ്ങള് തിരഞ്ഞെടുപ്പില് വോട്ടര്‍മാരെ സ്വാധീനിക്കുമോ ?\nരാജ്യസുരക്ഷ എക്കാലത്തും ജനങ്ങളുടെ മനസ്സില് ഏറ്റവും ശക്തമായ വിഷയമാണ്. ഇന്ത്യക്ക് മാത്രമല്ല, ദേശസുരക്ഷ ലോകത്തെവിടെയും രാജ്യങ്ങള്‍ക്ക് വലിയ വിഷയമാണ്. എല്ലാ തിരഞ്ഞെുപ്പിലും ഇത് പ്രധാനവിഷയമാകും. ഇവിടെയും അതെ. എന്നാല് നിര്‍ഭാഗ്യവശാല് കോണ്‍ഗ്രസിന് അവരുടെ നില നഷ്ടപ്പെട്ടിരിക്കുന്നു. പ്രതിപക്ഷ പാര്‍ട്ടികള്‍ക്ക് എല്ലാം നില നഷ്ടമായിരിക്കുന്നു. എല്ലാ രാജ്യത്തും തങ്ങളുടെ സൈനിക ഓപ്പറേഷനുകളെക്കുറിച്ച് സൈന്യം പറഞ്ഞുകഴിഞ്ഞാല് എല്ലാവരും അംഗീകരിക്കും. ഇതാണ് ഓപ്പറേഷന്റെ ഫലം എന്ന് പറഞ്ഞാല് വിശ്വസിക്കും. പൊതുചര്‍ച്ച അവിടെ അവസാനിക്കും. ആരും അതിനെ ചോദ്യം ചെയ്യുകയില്ല. നിര്‍ഭാഗ്യവശാല് ഇന്ത്യയില് അതല്ല സ്ഥിതി. നമ്മുടെ പ്രതിപക്ഷപാര്‍ട്ടികള് സൈന്യത്തെയും സര്‍ക്കാരിനെയും ദിവസവും വെല്ലുവിളിക്കുകയാണ്. സംശയമുയര്‍ത്തുകയാണ്. അതിനാല് പ്രതിപക്ഷത്തിന് കൂടുതല് പബ്ലിസിറ്റി പാകിസ്താനില് കിട്ടും. എന്നാല് ഇന്ത്യയിലെ ജനങ്ങള് ഈ നിലപാട് സമ്മതിക്കില്ല.\nതിരഞ്ഞെടുപ്പിനെ വ്യക്തികള് തമ്മിലുള്ള പോരാട്ടമായി ചുരുക്കുന്നു എന്ന് ചില രാഷ്ട്രീയ നിരീക്ഷകര് ചൂണ്ടിക്കാട്ടിയിട്ടുണ്ട്. എന്താണ് താങ്കളുടെ നിലപാട് ?\nനടക്കാനിരിക്കുന്ന തിരഞ്ഞെടുപ്പ്് ആശയപരമായ പോരാട്ടമാണ് എന്നാണ് എന്റെ അഭിപ്രായം. കാരണം നരേന്ദ്രമോദിക്ക് ഒപ്പം നില്‍ക്കാന്, അദ്ദേഹത്തെ നേരിടാന് തുല്യനായ ഒരു നേതാവും ഇപ്പോള് രാജ്യത്ത്് ഇല്ല. ജനങ്ങളുടെ മനസ്സ് നരേന്ദ്രമോദിയില് ഉറച്ചു കഴിഞ്ഞു. അതിനാല് വ്യക്തികള് തമ്മിലുള്ള പോരാട്ടമല്ല നടക്കാന് പോകുന്നത്.ആശയപരമായ യുദ്ധമായിരിക്കും അരങ്ങേറുക.അങ്ങനെയെങ്കില്,ഏത് തരം ആശയമെന്ന ചോദ്യമുയരും.കോണ്‍ഗ്രസ് ആശയപാപ്പരത്തത്തിലാണ്. സ്വാതന്ത്ര്യസമരകാലത്ത് മഹാത്മാഗാന്ധി രൂപവല്‍ക്കരിച്ച കോണ്‍ഗ്രസ് പ്രസ്ഥാനത്തിന്റെ സ്ഥിതി ഇപ്പോള് എന്താ ? വ്യത്യസ്തരായ ഗാന്ധിമാരാണ ഇപ്പോഴുള്ളത്. അവരിപ്പോള് വര്‍ഗ്ഗീയ കക്ഷികളുമായി കൂട്ടുകൂടിയിരിക്കുകയാണ്. അഭിപ്രായസ്വാതന്ത്ര്യത്തിന്റെ പേരില് രാജ്യത്തിനെതിരെ സംസാരിക്കുന്നവരുമായി അവര് കൈകൈാര്‍ക്കുന്നു. ഇത് അഭിപ്രായ സ്വാതന്ത്ര്യമാണോ ? ഇതൊന്നും രാജ്യദ്രോഹമല്ലെങ്കില് മറ്റെന്താണ് രാജ്യദ്രോഹം ? രാജ്യദ്രോഹക്കുറ്റം സംബന്ധിച്ച ചട്ടം പിന്‍വലിക്കുമെന്നാണ് കോണ്‍ഗ്രസ് പ്രകടനപത്രികയില് പറയുന്നത്. ജനങ്ങള് ഇതൊക്കെ തിരിച്ചറിയും.\nരാഹുല് ഗാന്ധിയുടെ വയനാട്ടിലെ സ്ഥാനാര്‍ഥിത്വമാണ് ഇപ്പോള് ചര്‍ച്ചാ വിഷയം. തെന്നിന്ത്യയും ഉത്തരേന്ത്യയും തമ്മില് ബന്ധം സ്ഥാപിക്കുന്നതിനാണ് താന് വയനാട്ടില് മത്സരിക്കുന്നതെന്നാണ് രാഹുല് അവകാശപ്പെടുന്നത് ? ബി.ജെ.പിയുടെ കാഴ്ചപ്പാട് എന്താണ് ?\nരാഹുലിന് എന്തും പറയാം. എന്നാല് അദ്ദേഹം അമേഠിയില് നിന്ന് ഓടിരക്ഷപ്പെടുകയായിരുന്നു എന്നതാണ് സത്യം. സമീപകാലത്ത് അമേഠിയില് നടന്ന തിരഞ്ഞെടുപ്പുകളും ഉപതിരഞ്ഞെടുപ്പുകളും നിങ്ങള് പരിശോധിക്കു. താഴെത്തട്ടില് നടന്ന എല്ലാ തിരഞ്ഞെടുപ്പിലും ബി.ജെ.പിയാണ് വിജയിച്ചത്. നിയമസഭാ തിരഞ്ഞെടുപ്പ്, ജില്ലാ പഞ്ചായത്ത് തിരഞ്ഞെടുപ്പ്, ഗ്രാമപഞ്ചായത്ത് തിരഞ്ഞെടുപ്പ് തുടങ്ങി എല്ലാ ജനവിധികളും ബി.ജെ.പിക്ക് അനുകൂലമായിരുന്നു. ബി.ജെപി സ്ഥാനാര്‍ഥികളാണ് വന് ഭൂരിപക്ഷത്തില് തിരഞ്ഞെടുക്കപ്പെട്ടത്. അതിനാല് അമേഠിയില് രാഹുലിന് അടിത്തറ നഷ്ടപ്പെട്ടു. അതിനാല് അദ്ദേഹം അമേഠി വിട്ട് ഓടിയാണ് വയനാട്ടില് എത്തിയത്.\nഉത്തര്‍പ്രദേശിലെ വിജയം ദേശീയ രാഷ്ട്രീയത്തില് നിര്‍ണായകമാണ്. ബി.ജെ.പിക്ക് തടയിടാന് അവിടെ എസ്.പി.യും ബി.എസ്.പിയും കൈകോര്‍ത്തിരിക്കുന്നു. ഇത് ബി.ജെ.പിയുടെ സാധ്യതകളെ എങ്ങനെ ബാധിക്കും ?\nഉത്തര്‍പ്രദേശില് ബി.ജെ.പിക്ക് ഒരു ഭീഷണിയും അവര് ഉയര്‍ത്തുന്നില്ല. ഇങ്ങനെ രണ്ട് പാര്‍ട്ടികള് മാത്രമായി മറ്റ് ചിലയിടത്തും കൈകോര്‍ക്കുന്നുണ്ട്. എന്നാല് കോണ്‍ഗ്രസിനെ ഇതിന്റെയോന്നും ഭാഗമാക്കിയിട്ടില്ല. പുതിയ വെല്ലുവിളികള് ഉയരുമ്പോള് പുതിയ അവസരങ്ങളും ഉണ്ടാകും. ഏത് വെല്ലുവിളികളെയും നേരിടാന് ബി.ജെ.പിയുടെ സംഘടനാ സംവിധാനം ശക്തമാണ്.\nഉത്തര്‍പ്രദേശില് പ്രിയങ്കാ ഗാന്ധിയുടെ സാന്നിധ്യം ബി.ജെ.പിക്ക് വെല്ലുവിളിയല്ലേ ?\nപ്രിയങ്കയുടെ സാന്നിധ്യം കൊണ്ട് എന്ത്് മാറ്റം ഉണ്ടാകാനാണ് ? അവര് കഴിഞ്ഞ 10-12 വര്‍ഷങ്ങളായി പ്രചരണ രംഗത്തുണ്ട്. എന്നിട്ട് എന്തെങ്കിലും മാറ്റമുണ്ടായോ ? ബി.ജെ.പിയെ ഇതൊന്നും ബാധിക്കില്ല.\nഅയോധ്യ, അസം പൗരത്വ ബില് തുടങ്ങിയ വിവാദവിഷയങ്ങള് ഇത്തവണ തിരഞ്ഞെടുപ്പിലെ പ്രധാന ചര്‍ച്ചാ വിഷയങ്ങളാണ്.ഇവ ബി.ജെ.പിക്ക്് നേട്ടമോ കോട്ടമോ ഉണ്ടാക്കുക ?\nഅയോധ്യയില് രാമക്ഷേത്രം നിര്‍മിക്കണമെന്നാണ് ബി.ജെ.പിയുടെ നിലപാട്. ശ്രീരാമന് ജനിച്ച സ്ഥലത്തു തന്നെ ക്ഷേത്രം നിര്‍മിക്കണം. അത് ഞങ്ങള് നിര്‍മിക്കും. എന്നാല് അത് ഒരു സാമൂഹ്യമായ നടപടിക്രമമാണ്. വിഷയം കോടതിയുടെ പരിഗണനയിലാണ്. കോടതി ഉത്തരവ് നല്‍കിക്കഴിഞ്ഞാല് അയോധ്യയില് വിപുലമായ ക്ഷേത്രം നിര്‍മിക്കും. കോടതിവിധി നേരത്തെ വരണമെന്നാണ് ഞങ്ങളുടെ ആഗ്രഹം. എന്നാല് കോണ്‍ഗ്രസ് അയോധ്യാ വിഷയത്തില് ഒരക്ഷരം പറയുന്നില്ല. അയോധ്യാവിഷയത്തില് കോണ്‍ഗ്രസിന്റെ നിലപാട് എന്താണെന്ന് അവരോട് നിങ്ങള് ചോദിക്കു. അസം പൗരത്വ ബില് സംബന്ധിച്ച് ബി.ജെ.പിക്കെതിരെ സംശയമുണ്ടാക്കാന് ചിലര് ശ്രമിച്ചിരുന്നു. പൗരത്വ ബില്ലിനെതിരെ പ്രതിഷേധിച്ച് ഏ.ജി.പി സഖ്യം വിട്ടു. എന്നാല് , ഏ.ജി.പി എന്.ഡി.എ. സഖ്യത്തില് തിരിച്ചു വന്നു. അപ്പോള് ആ വിഷയത്തില് പ്രശ്നമില്ല എന്നല്ലേ അതിനര്‍ഥം ? എല്ലാവരും ഞങ്ങള്‍ക്കൊപ്പമുണ്ട്.\nരാജ്യത്ത് സര്‍ക്കാര് വിരുദ്ധ വികാരം ഇല്ലെന്ന് താങ്കള് നേരത്തെ പറഞ്ഞു. എന്നാല് നോട്ട് പിന്‍വലിക്കല്, ജി.എസ്.ടി, കാര്‍ഷിക മേഖലയിലെ പ്രതിസന്ധി തുടങ്ങിയ പ്രശ്ങ്ങളില് ജനങ്ങള് പ്രതികരിക്കില്ലേ ?\nസഹകരണ ഫെഡറലിസത്തിന്റെ ഏറ്റവും വലിയ ഉദാഹരണമാണ് ജി.എസ്.ടി. നികുതി രംഗത്തെ ഏറ്റവും വലിയ പരിഷ്‌കാരമാണത്. പ്രതിപക്ഷം ഭരിക്കുന്ന സംസ്ഥാനസര്‍ക്കാരുകളോടും ചര്‍ച്ച ചെയ്തിട്ടാണ് നടപ്പാക്കിയത്.ഏകകണ്ഠമായിരുന്നു തീരുമാനം. എന്നാല് സമവായത്തോടെ നടപ്പാക്കിക്കഴിഞ്ഞിട്ടും ഗബ്ബര്‍സിംഗ് നികുതി എന്നാണ് കോണ്‍ഗ്രസിന്റെ നേതാവ് ജി.എസ്.ടിയെ ആക്ഷേപിച്ചത്. അതാണ് അവരുടെ കാപട്യം ! രാജ്യത്തെ എല്ലാ പണമിടപാടുകളും ബാങ്കിംഗ് സംവിധാനത്തില് കൊണ്ടുവരാന് കഴിഞ്ഞതാണ് നോട്ട് പിന്‍വലിക്കലിന്റെ നേട്ടം. മാത്രമല്ല,നികുതി നല്‍കുന്നവരുടെ എണ്ണം വര്‍ധിച്ചു. നേരത്തെ മൂന്ന് കോടിയായിരുന്നു നികുതിദായകരുടെ എണ്ണമെങ്കില് ഇപ്പോള് അത്7കോടിയായി. നികുതി വരുമാനം വര്‍ധിച്ചു. തെറ്റായ നടപടി സ്വീകരിക്കുന്നവര്‍ക്കെതിരെ നടപടിയും കൈക്കൊള്ളുന്നുണ്ട്. ഇന്ത്യയുടെ സമ്പദ് വ്യവസ്ഥ ശുദ്ധീകരിക്കാന് സ്വീകരിച്ച എറ്റവും ശക്തമായ നടപടിയായിരുന്നു നോട്ട് പിന്‍വലിക്കല്. ഈ രണ്ട് നടപടികളും ബി.ജെ.പിക്ക് അനുകൂലമാകും.\nഎന്നാല് അടുത്തിടെ നടന്ന നിയമസഭാ തിരഞ്ഞെടുപ്പുകളില് ഈ വിഷയങ്ങള് ബി.ജെ.പിക്ക് എതിരായി ഉയര്‍ന്നിരുന്നു. ആ സംസ്ഥാനങ്ങളില് പരാജയപ്പെടുകയും ചെയ്തു. അതെക്കുറിച്ച് എന്താണ് വിലയിരുത്തല് ?\nമധ്യപ്രദേശ്, രാജസ്ഥാന്, ഛത്തീസ്ഗഡ് തുടങ്ങിയ സംസ്ഥാനങ്ങളില് ഞങ്ങള് പരാജയപ്പെട്ടു എന്ന് പറയുന്നത് ശരിയല്ല. നേരിയ ശതമാനം വോട്ടിന്റെ വ്യത്യാസമാണ് രാജസ്ഥാനിലുണ്ടായത്. ജനങ്ങള് വിവിധ തിരഞ്ഞെടുപ്പിന് വിവിധ രീതിയിലാണ് വോട്ട് ചെയ്യുക. നിയമസഭയില് വോട്ട് ചെയ്ത രീതിയിലല്ല, പാര്‍ലമെന്റില് വോട്ട് ചെയ്യുക. ഈ സംസ്ഥാനങ്ങളിലെല്ലാം ബി.ജെ.പി വിജയിക്കും. രാജസ്ഥാനിലെ 25 സീറ്റുകളും ഞങ്ങള് നേടും.\nകോണ്‍ഗ്രസിന്റെ പ്രകടന പത്രികയില് വാഗ്ദാനം ചെയ്യുന്ന ന്യായ് പോലെയുള്ള പദ്ധതികള് താഴെത്തട്ടിലെ വോട്ടര്‍മാരെ സ്വാധീനിക്കില്ലേ ?\nഅധികാരത്തില് വരാനാവാത്ത പാര്‍ട്ടികള്‍ക്ക് എന്ത് വാഗ്ദാനയവും നല്‍കാന് കഴിയും. ഇക്കാര്യം ജനങ്ങള്‍ക്കറിയാം. 2004 ലും 2009 ലും കോണ്‍ഗ്രസ് നല്‍കിയ വാഗ്ദാനങ്ങള് എന്തെങ്കിലും നടപ്പാക്കിയിട്ടുണ്ടോ എന്ന് പരിശോധിക്കണം. 60 വര്‍ഷം ഭരണത്തിലിരുന്നിട്ട് 60 രൂപ പോലും രാജ്യത്തെ പാവപ്പെട്ടവര്‍ക്ക് കൊടുത്തില്ല. ഇപ്പോള് പ്രതിവര്‍ഷം ആറായിരം രൂപ നല്‍കുമെന്ന് പറയുന്നു. ഏതെങ്കിലും ഒരു കാലത്ത് ചെറിയ തുകയെങ്കിലും ഇവര് നല്‍കിയിട്ടുണ്ടോ ? മുദ്രാവാക്യങ്ങള് ഉയര്‍ത്തുക, എന്നിട്ട് നടപ്പാക്കാതിരിക്കുക എന്നത് കോണ്‍ഗ്രസിന്റെ രീതിയാണ്. എല്ലാ വീടുകളിലും 2012 ന് മുമ്പ് വൈദ്യുതി എത്തിക്കുമെന്ന് കോണ്‍ഗ്രസ് വാഗ്ദാനം ചെയ്തു. എത്ര വീടുകളില് നല്‍കി ? 2014 ന് ശേഷവും4കോടിയോളം വീടുകള് വൈദ്യുതിയെത്താത്ത അവസ്ഥയിലായിരുന്നു. എല്ലാ ഗ്രാമങ്ങളിലും ബ്രോഡ്ബാന്‍ഡ് കണക്ടിവിറ്റി എത്തിക്കുമെന്ന് പറഞ്ഞു. ആറ് ലക്ഷം ഗ്രാമങ്ങളുള്ളതില് 60 ഗ്രാമങ്ങളില് മാത്രമാണ് കോണ്‍ഗ്രസ് സര്‍ക്കാര് ഈ സംവിധാനമെത്തിച്ചത്. അതാണ് വാക്കുകളും പ്രവര്‍ത്തികളും തമ്മിലുള്ള അന്തരം. കോണ്‍ഗ്രസിന് വാക്കുകളുണ്ട്. ഞങ്ങള്‍ക്ക് പ്രവര്‍ത്തിയും !\nബി.ജെ.പിയുടെ സ്ഥാനാര്‍ഥി നിര്‍ണയത്തില് മുതിര്‍ന്ന നേതാക്കള് ഒഴിവാക്കപ്പെട്ടിരിക്കുന്നു. എല്.കെ.അദ്വാനി, മുരളീ മനോഹര് ജോഷി തുടങ്ങിയവര്. ഇക്കാര്യത്തില് അവര് അസ്വസ്ഥരാണ്. ബി.ജെ.പി പ്രവര്‍ത്തകര്‍ക്ക് ഗുരുതുല്യരായ ഇവരെ ഒഴിവാക്കിയത് ശരിയാണോ ?\nമുതിര്‍ന്ന നേതാക്കളെ ഒഴിവാക്കി എന്ന അഭിപ്രായം ശരിയല്ല. രാജ്യത്ത് പല പാര്‍ട്ടികളും കുടുംബപാര്‍ട്ടികളാണ്. ഒരു കുടുംബമാണ് ആ പാര്‍ട്ടിയുടെ തീരുമാനങ്ങളെടുക്കുന്നത്. ബി.ജെ.പിയുടെ രീതി അതല്ല. ഞങ്ങളുടെ പാര്‍ട്ടി ഒരു കുടുംബമാണ്. അതിനാല് ഞങ്ങള് നയതീരുമാനങ്ങളെടുക്കും.75 വയസ്സിന് മേല് പ്രായമുള്ളവര് മത്സരിക്കേണ്ട എന്ന തീരുമാനം പാര്‍ട്ടിയാണ് കൈക്കൊണ്ടത്. അത് പാര്‍ട്ടി നടപ്പാക്കുന്നു. ഒരു മുതിര്‍ന്ന നേതാവ് മാത്രമല്ല, നിരവധി മുതിര്‍ന്ന നേതാക്കള് ഇത്തവണ മത്സരിക്കുന്നില്ല. ഏതെങ്കിലും ഒരാളെ മാത്രമായി ഒഴിവാക്കുകയില്ല. ഇത് നയതീരുമാനമാണ്.\nശത്രുഘന് സിന്‍ഹ പാര്‍ട്ടി വിട്ട് പോയതും ഇതിന്റെ തുടര്‍ച്ചയല്ലേ ?\nശത്രുഘന് സിന്‍ഹ ബി.ജെ.പി വിട്ട് എങ്ങോട്ടാണ് പോയത് ? കോണ്‍ഗ്രസിലേക്ക് അല്ലേ ? പരാജയപ്പെടും എന്നതില് എന്താ സംശയം ?\nഇത്തവണ ബി.ജെ.പിക്ക് എത്ര സീറ്റുകള് കിട്ടുമെന്നാണ് പാര്‍ട്ടിയുടെ കണക്ക് കൂട്ടല്?\nബി.ജെ.പിക്ക് മുന്നൂറിന് മേല് സീറ്റ് കീട്ടും. എന്.ഡി.എ കരുത്ത് വര്‍ധിപ്പിക്കും. ഞങ്ങളുടെ5വര്‍ഷത്തെ പ്രവര്‍ത്തനം വിലയിരുത്തി ജനങ്ങള് ബി.ജെ.പിക്ക് വോട്ട് നല്‍കും.\nകേരളത്തില് ബി.ജെ.പി യുടെ പ്രതീക്ഷ എന്താണ് ? എത്ര സീറ്റുകള് കിട്ടും?\nകേരളത്തില് ഞങ്ങള്‍ഇത്തവണ അക്കൗണ്ട്് തുറക്കും. അവിടെ ഭേദപ്പെട്ട എണ്ണം സീറ്റുകള് നേടും. കേരളത്തിലെ ജനങ്ങളുടെ മനസ്സില് വലിയ മാറ്റങ്ങള് ഉണ്ടായിക്കഴിഞ്ഞു. ജനങ്ങള് ബി.ജെ.പിയെ അംഗീകരിച്ചു കഴിഞ്ഞു. അവരുടെ സ്വന്തം പാര്‍ട്ടിയായി ബി.ജെ.പിയെ കരുതുന്നു. ന്യൂനപക്ഷങ്ങള്, പിന്നോക്കവിഭാഗങ്ങള് തുടങ്ങി എല്ലാ വിഭാഗങ്ങളും ബി.ജെപിക്ക് ഒപ്പമാണ്. ആത്യന്തികമായി കേരളത്തിനും വികസനം വേണം. അതിന് കരുത്തുറ്റ സര്‍ക്കാര് ദേശീയ തലത്തില് ഉണ്ടാകണമെന്ന് കേരളത്തിലെ ജനങ്ങള് ആഗ്രഹിക്കുന്നു.\nContent Highlights: Loksabha election 2019 Special Interview with Union Minister Prakash Javadekar


നികുതിവെട്ടിപ്പ് . പാലാ നഗരസഭയിൽ വിജിലൻസ് റെയ്ഡ്\nHomePALAനികുതിവെട്ടിപ്പ് . പാലാ നഗരസഭയിൽ വിജിലൻസ് റെയ്ഡ്\nനഗരത്തിലെ തിയറ്റർ നടത്തിയ നികുതി വെട്ടിപ്പുമായി ബന്ധപ്പെട്ട് വിജിലൻസ് സംഘം പാലാ നഗരസഭാ ഓഫീസിൽ റെയ്ഡ്. ന ടത്തി നാല് പതിറ്റാണ്ടോളം നികുതി ഇനത്തിൽ വലിയ തട്ടിപ്പ് നടന്നതായി കണ്ടെത്തിയിട്ടും തുക പിരിച്ചെടുക്കാൻ നഗരസഭയുടെ ഭാഗത്ത് നിന്നും കാര്യമായ നീക്കമുണ്ടായില്ല. വിഷയം നേരത്തെ കൗൺസിൽ യോഗത്തിലൂടെ പുറത്തുകൊണ്ടുവന്ന ബിനു പുളി ക്കണ്ടം നല്കിയ പരാതിയിലാണ് കോട്ടയത്ത് നിന്നും വിജിലൻസ് സംഘം പരിശോധന നടത്തിയത്. നിരവധി ഫയലുകൾ പിടി ച്ചെടുത്ത് മഹസർ തയാറാക്കി.\n.20000 സ്ക്വയർ ഫീറ്റ് വിസ്തൃതിയുള്ള കെട്ടിടം 2700 സ്ക്വയർ ഫീറ്റിനുള്ള നികുതി മാത്രമാണ് 42 വർഷമായി അടച്ചുപോന്നത്. ഇ തുവഴി ലക്ഷങ്ങളുടെ നഷ്ടമാണ് നഗരസഭയ്ക്ക് ഉണ്ടായത്. കെട്ടിടത്തിന്റെ ഏരിയ പുനപരിശോധിക്കണമെന്ന് ഓഡിറ്റ് ഒബ്ജക്ഷൻ വന്നിരുന്നു. കഴിഞ്ഞ കൗൺസിൽ കാലയളവിൽ ഇതുപ്രകാരം സംയുക്ത പരിശോധന നടത്തിയാണ് വ്യത്യാസം കണ്ടെത്തിയത് . ഫീസ് നിശ്ചയിച്ച് മുൻസിപ്പാലിറ്റിയുടെ നഷ്ടം ഈടാക്കണമെന്നു ഓഡിറ്റ് വിഭാഗം നിർദേശം നല്കുകയും ചെയ്തു. കെട്ടിടം ക്രമവ ല്കരിക്കുകയാണ് ഇത്തരം കേസുകളിൽ സാധാരണ ചെയ്യാറ്. ബിൽഡിംഗ് റൂൾ പ്രകാരം ക്രമവല്കരിച്ചാലേ നികുതി ഈടാക്കാനാവൂ. എന്നാൽ ക്രമവല്കരിക്കുകയോ ഒക്കുപ്പൻസി റിപ്പോർട്ടോ ഇല്ലാതെ റവന്യൂ വിഭാഗം നികുതി കണക്കാക്കി നല്കുകയായിരു ന്നു. ഇത് ഗുരുതരമായ ക്രമക്കേടാണ്.\n.കെട്ടിടനിർമാണചട്ടം അനുസരിച്ചാണോ നിർമാണം എന്ന് നോക്കാതെയായിരുന്നു ഇത്. ഫയർ എൻഒസി ലഭിക്കണമെങ്കിലും അപ്രൂവ്ഡ് പ്ലാൻ നിർബന്ധമാണ്. എന്നാൽ ഈ കെട്ടിടത്തിന് ഇത് രണ്ടും ലഭിച്ചിട്ടില്ല. ഇത്തരത്തിൽ വരുന്ന കെട്ടിടങ്ങൾ യു.എ (അൺ ഓതറൈസ്ഡ് ) ആക്കണമെന്നാണ് ചട്ടം. ക്രമവൽക്കരിച്ച് ടാക്സ് ഈടാക്കുന്ന കാലം വരെ യു.എ പ്രകാരം മൂന്നിരട്ടി ടാക്സ് വാങ്ങ ണമെന്ന ചട്ടവും പാലിക്കപ്പെട്ടിട്ടില്ല. ഒരേ കെട്ടിട നമ്പരിൽ തന്നെ3ലൈസൻസ് നല്കിയതായും കണ്ടെത്തിയിട്ടുണ്ട്. ഇങ്ങനെ തിയ റ്ററുമായി ബന്ധപ്പെട്ട ഫയലിൽ വലിയ ക്രമക്കേടുകളുണ്ടെന്നാണ് കണ്ടെത്തിയത്.\nറവന്യൂ, ഹെൽത്ത്, എൻജിനീയറിംഗ് വിഭാഗം രേഖകൾ പിടിച്ചെടുത്തിരുന്നു. രാവിലെ ഒൻപതരയോടെയാണ് വിജിലൻസ് സംഘ മെത്തിയത്. നാളെയും പരിശോധന തുടരുമെന്നാണ് വിവരം.


Emalayalee.com - കൈപ്പത്തിക്ക് വോട്ടു ചെയ്‌താല് താമരയ്‌ക്കു പോകുന്നെന്ന പരാതി: പരാതിപ്പെട്ടവര്‍ക്കെതിരെ പൊലീസ് കേസ്\nതിരുവനന്തപുരം: തിരുവനന്തപുരത്ത് വോട്ടിങ് മെഷീനില് ക്രമക്കേടെന്ന് പരാതി ഉന്നയിച്ചവര്‍ക്കെതിരെ കേസെടുക്കാന് പൊലീസിന് നിര്‍ദേശം. തിരുവനന്തപുരം ചൊവ്വരയില് നിന്നും പരാതി ഉന്നയിച്ചവര്‍ക്കും പട്ടത്തു നിന്നും പരാതി നല്‍കിയ എബിനെതിരെയുമാണ് കേസെടുക്കാന് കലക്ടര് നിര്‍ദേശിച്ചത്.\nരണ്ട് പരാതിയാണ് ചൊവ്വരയില് നിന്നും ഉയര്‍ന്നത്. ഒന്നാമത് കോണ്‍ഗ്രസിന് വോട്ടു ചെയ്യുമ്പോള് താമരയ്‌ക്ക് വോട്ടു വീഴുന്നുവെന്നതാണ്. രണ്ടാമത്തേത് കോണ്‍ഗ്രസിനു വോട്ടു ചെയ്യുമ്പോള് അതിനുനേരെയുള്ള ബട്ടണില് ലൈറ്റ് തെളിയിരുന്നില്ലയെന്നത്.\nഈ രണ്ട് പരാതികളും പരിശോധിച്ചുവെന്നും എന്നാല് പരാതിയില് കഴമ്പില്ലെന്നുമാണ് ജില്ലാ കലക്ടറുടെയും മുഖ്യ തെരഞ്ഞെടുപ്പ് ഓഫീസറുടെയും വിശദീകരണം.\nഈ സാഹചര്യത്തിലാണ് തെരഞ്ഞെടുപ്പ് തടസപ്പെടുത്താന് ശ്രമിച്ചുവെന്ന് ആരോപിച്ച് ഇവര്‍ക്കെതിരെ കേസെടുക്കാന് പൊലീസിന് നിര്‍ദേശം നല്‍കിയത്.


വടവുകോട് ഓര്‍ത്തഡോക്‌സ് പള്ളിയിലെ ആക്രമണം; സര്‍ക്കാര് അടിയന്തര നടപടി സ്വീകരിക്കണമെന്ന് ഓര്‍ത്തോഡോക്‌സ് സഭ\nJun 4, 2020, 06:59 am IST\nകൊച്ചി: വടവുകോട് സെന്റ് മേരീസ് ഓര്‍ത്തഡോക്‌സ് പള്ളിയില് പാര്‍ത്രിയര്‍ക്കീസ് വിഭാഗം നടത്തിയ ആക്രമണത്തില് സര്‍ക്കാര് അടിയന്തിരമായി ഇടപെടണമെന്ന് ഓര്‍ത്തഡോക്‌സ് സഭ. സുപ്രീം കോടതി വിധി നടപ്പിലാക്കാന് സര്‍ക്കാര് തയ്യാറാകണമെന്നും സഭ ആവശ്യപ്പെട്ടു.\nസര്‍ക്കാരും സാമൂഹിക നേതാക്കളും സഭ വിഷയത്തില് സ്വീകരിക്കുന്ന നിലപാട് ഇരട്ടത്താപ്പാണ്. മറ്റ് വിഷയങ്ങളില് സുപ്രീം കോടതി വിധി നടപ്പിലാക്കുവാന് ആര്‍ജവം കാണിക്കുന്നവര് ഓര്‍ത്തോഡോക്‌സ് സഭയ്ക്ക് നീതി നിഷേധിക്കുകയാണെന്ന് സഭാ വക്താവ് ഡോ ജോണ്‍സ് എബ്രഹാം കോനാട്ട് പറഞ്ഞു.\nസഭാ വിശ്വാസികളുടെ ജീവന് ഭീഷണി സൃഷ്ടിക്കുന്ന സാഹചര്യം ആശങ്കാജനകമാണെന്നും അദ്ദേഹം കൂട്ടിച്ചേര്‍ത്തു. ഇന്നലെ വൈകുന്നേരമാണ് വടവുകോട് പള്ളിയില് നിന്നും പ്രാര്‍ത്ഥന കഴിഞ്ഞിറങ്ങിയ ഓര്‍ത്തഡോക്‌സ് വിശ്വാസികളെ ഒരു സംഘം ആളുകള് ആക്രമിച്ചത്. ആക്രമണത്തില് നാല് പേര്‍ക്ക് പരിക്കേറ്റു. ഇവര് കോലഞ്ചേരി ആശുപത്രിയില് ചികിത്സയില് കഴിയുകയാണ്.


ആരാണ് ഗാന്ധി... | Velicham\nമഹാത്മാ ഗാന്ധി ഒറ്റനോട്ടത്തിൽ\nജനന ദിവസത്തിെൻറ പ്രാധാന്യം: ഗാന്ധിജയന്തി, ഇൻറർനാഷനൽ ഡേ ഒാഫ് നോൺ വയലൻസ്\nമഹാത്മാ ഗാന്ധി എഴുതിയ ആദ്യ പുസ്തകമായ ഹിന്ദ് സ്വരാജ് അഥവാ ഇന്ത്യൻ ഹോം റൂളിനെ കുറിച്ചും അതിെൻറ വിശദാംശങ്ങളെക്കുറിച്ചും അറിയാം.\n1909ൽ ദക്ഷിണാഫ്രിക്കയിൽനിന്ന് പ്രസിദ്ധീകരിച്ചിരുന്ന ഇന്ത്യൻ ഒപീനിയൻ വാരികയിൽ ഹിന്ദ് സ്വരാജ് ഖണ്ഡശ്ശയായി ആദ്യം പ്രസിദ്ധീകരിച്ചു.\n1910ലാണ് ഹിന്ദ് സ്വരാജ് പുസ്തകരൂപത്തിൽ ഗുജറാത്തി ഭാഷയിൽ ആദ്യമായി പ്രസിദ്ധീകരിച്ചത്. അന്നത്തെ ബോംബെ സർക്കാർ, ഹിന്ദ് സ്വരാജ് ഇന്ത്യയിൽ നിരോധിച്ചതിനെ തുടർന്ന് നിരോധനത്തിനുള്ള തിരിച്ചടിയായി ആ വർഷം തന്നെ ഗാന്ധിജി ഹിന്ദ് സ്വരാജിെൻറ ഇംഗ്ലീഷ് പരിഭാഷ പ്രസിദ്ധീകരിച്ചു. മഹാത്മാ ഗാന്ധി നേരിട്ട് ഇംഗ്ലീഷിലേക്ക് പരിഭാഷപ്പെടുത്തിയ ഒരേയൊരു പുസ്തകവും ഹിന്ദ് സ്വരാജാണ്.\nപത്രാധിപരും വായനക്കാരനും തമ്മിൽ സംവാദം നടത്തുന്ന പ്രതിപാദന ശൈലിയാണ് പുസ്തക രചനക്കായി ഗാന്ധിജി തിരഞ്ഞെടുത്തത്. ഹിന്ദ് സ്വരാജിലുടനീളം ഗാന്ധിജി തെൻറ മഹത്തായ ആശയമായ അഹിംസവാദത്തിനാണ് ഉൗന്നൽ നൽകിയത്. ചെറുതെങ്കിലും ഇൗ കൃതിയിലാണ് അഹിംസ തത്ത്വങ്ങളുടെ സ്വീകാര്യതയെക്കുറിച്ച് തനിക്കുള്ള യുക്തിപരമായ നിഗമനങ്ങൾ ഗാന്ധിജി അവതരിപ്പിച്ചിരിക്കുന്നത്. ഗാന്ധിജി ഹിന്ദ് സ്വരാജിനെ വിശേഷിപ്പിച്ചിരിക്കുന്നത്, വെറുപ്പിെൻറ സ്ഥാനത്ത് സ്നേഹത്തെ പ്രതിഷ്ഠിക്കുന്ന സുവിശേഷമാണെന്നാണ്.\nബ്രിട്ടീഷുകാർ നടപ്പാക്കിയ ഉപ്പുനിയമം ലംഘിക്കുന്നതിന് വേണ്ടിയായിരുന്നു ഗാന്ധിജിയുടെ നേതൃത്വത്തിൽ ദണ്ഡിയാത്ര നടന്നത്.\nഉപ്പിെൻറ നിർമാണവും വിൽപനയും ഗവൺമെൻറിെൻറ കുത്തകയായിരുന്നു. മാത്രമല്ല, ഉപ്പിനുമേൽ വിൽപന നികുതിയും ചുമത്തിയിരുന്നു. 1930 മാർച്ച് 12ന് ഗാന്ധിജിയും അനുയായികളും ദണ്ഡി കടപ്പുറത്തേക്ക് യാത്രയായി. ഏപ്രിൽ ആറാം തീയതി ദണ്ഡി കടപ്പുറത്തുനിന്ന് ഉപ്പുണ്ടാക്കി ഗാന്ധിജി ഉപ്പുനിയമം ലംഘിച്ചു.\nഒക്ടോബർ രണ്ട് അന്താരാഷ്ട്ര അഹിംസ ദിനമായി ആചരിക്കാനുള്ള തീരുമാനത്തിന് െഎക്യരാഷ്ട്രസഭക്ക് പ്രചോദനമായത് അഖിലേന്ത്യ കോൺഗ്രസ് കമ്മിറ്റി ഡൽഹിയിൽ സംഘടിപ്പിച്ച സത്യഗ്രഹ ശതാബ്ദി സമ്മേളനമാണ്. 30ഒാളം രാജ്യങ്ങളിൽനിന്ന് 400ൽപരം വിദേശ പ്രതിനിധികൾ ആ സമ്മേളനത്തിൽ പെങ്കടുത്തു. 142 വിദേശ രാജ്യങ്ങളുടെ സഹകരണേത്താടെ അന്നത്തെ വിദേശകാര്യ സഹമന്ത്രി ആനന്ദ് ശർമ അവതരിപ്പിച്ച പ്രമേയം 191 അംഗങ്ങളുള്ള െഎക്യരാഷ്ട്ര പൊതുസഭ 2007 ജൂൺ 15ന് െഎകകണ്ഠ്യേന അംഗീകരിച്ചു.\n1893ൽ ഗാന്ധി വീണ്ടും ദക്ഷിണാഫ്രിക്കയിൽ എത്തി. ദക്ഷിണാഫ്രിക്കയിലെ വർണവിവേചനം അദ്ദേഹത്തിെൻറ മനസ്സിനെ പുതിയൊരു രീതിയിൽ ചിന്തിക്കാൻ പ്രേരിപ്പിച്ചു. ട്രെയിനിൽ ഉയർന്ന ശ്രേണികളിലെ കൂപ്പകളിൽ ഇന്ത്യക്കാരെയോ കറുത്ത വർഗക്കാരെയോ കയറാൻ അനുവദിച്ചിരുന്നില്ല. വെള്ളം കുടിക്കാനുള്ള പൊതുടാപ്പുകളിൽനിന്ന് വെള്ളം കുടിച്ചാൽപോലും അക്കൂട്ടർക്ക് കടുത്തശിക്ഷ നൽകിയിരുന്നു.\nഒരിക്കൽ വെള്ളക്കാർക്ക് മാത്രം സഞ്ചരിക്കാവുന്ന എ ക്ലാസ് കൂപ്പയിൽ യാത്ര ചെയ്തതിന് ഗാന്ധിയെ മർദിക്കുകയും വഴിയിൽ പീറ്റർ മാരിറ്റ്സ് ബർഗിൽ ഇറക്കിവിടുകയും ചെയ്തു. തുടർന്ന് താഴ്ന്ന ക്ലാസിൽ യാത്ര തുടർന്ന അദ്ദേഹത്തെ ട്രെയിനിെൻറ ഗാർഡ് ഒരു വെള്ളക്കാരന് സ്ഥലം കൊടുക്കാത്തതിന് തല്ലി. ഇൗ സംഭവത്തിനുശേഷം ഗാന്ധി, ഇത്തരം അനാചാരങ്ങൾക്കെതിരെ പ്രവർത്തിക്കാൻ തീരുമാനിച്ചു. കുറച്ചു സമയം പ്രാക്ടീസിനും മറ്റുള്ള സമയം ഇത്തരം പ്രവർത്തനങ്ങൾക്കുമായി നീക്കിവെച്ചു.\n‘എത്ര മികവുറ്റതാണെങ്കിലും വളരെ അകലെയുള്ളതിനെ ഒഴിവാക്കിക്കൊണ്ട് നമ്മുടെ ചുറ്റുപാടുകളിലുള്ളതിനെ ഉപയോഗിക്കാനും സേവിക്കാനും മനസ്സിനെ നിയന്ത്രിക്കുന്ന നമ്മിൽത്തന്നെയുള്ള ചൈതന്യമാണ് സ്വദേശി’ ^ഗാന്ധിജി.\n‘സത്യഗ്രഹം കൊണ്ട് ഞാൻ അർഥമാക്കുന്നത് സത്യത്തെ മുറുകെപ്പിടിക്കുക എന്നതാണ്. തിന്മയും തിന്മ ചെയ്യുന്ന ആളും തമ്മിൽ വ്യത്യാസമുണ്ടെന്ന കാര്യം സത്യഗ്രഹി മറക്കാൻ പാടില്ല. തിന്മയെ അല്ലാതെ തിന്മ ചെയ്യുന്നവർക്കെതിരെ വിദ്വേഷമോ പകയോ വെച്ചുപുലർത്തരുത്.\nസത്യഗ്രഹി എപ്പോഴും തിന്മയെ നന്മകൊണ്ടും കോപത്തെ സ്നേഹംകൊണ്ടും അസത്യത്തെ സത്യംകൊണ്ടും കീഴ്പ്പെടുത്താനാണ് ശ്രമിക്കുക. അതുകൊണ്ട് സത്യഗ്രഹ സമരത്തിനിരിക്കുന്ന ഒരാൾ കോപം, വിദ്വേഷം തുടങ്ങിയ മാനുഷിക ദൗർബല്യങ്ങളിൽനിന്ന് താൻതന്നെ പൂർണമായും വിമുക്തനാണെന്നും തെൻറ സത്യഗ്രഹം െകാണ്ട് ഇല്ലാതാക്കാനൊരുങ്ങുന്ന തിന്മകൾ തന്നെ പിടികൂടിയിട്ടില്ലെന്നും ഉറുപ്പുവരുത്തേണ്ടതുണ്ട്. ഇതിനായി സത്യഗ്രഹി ശ്രദ്ധാപൂർവം ആത്മപരിശോധന നടത്തുകയും ചെയ്യണം’ ^ഗാന്ധിജി.\nഗാന്ധി 1915ൽ ഇന്ത്യൻ രാഷ്ട്രീയത്തിൽ വന്നു. ഗാന്ധിജിയുടെ സ്വാധീനമാണ് ഇന്ത്യൻ സ്വാതന്ത്ര്യസമരത്തിന് പുതിയ ദിശാേബാധം നൽകിയത്. ജനങ്ങളോട് ബ്രിട്ടീഷ് തുണിത്തരങ്ങൾക്ക് പകരമായി ഖാദി ഉപയോഗിക്കാൻ ആഹ്വാനം ചെയ്തു. ബ്രിട്ടീഷ് വിദ്യാഭ്യാസ സ്ഥാപനങ്ങളും കോടതികളും ബഹിഷ്കരിക്കാനും സർക്കാർ ഉദ്യോഗങ്ങളിൽനിന്ന് രാജിവെക്കാനും നികുതി നൽകുന്നത് നിർത്താനും ബ്രിട്ടീഷ് പട്ടങ്ങളും പദവികളും ഉപേക്ഷിക്കാനും നിസ്സഹകരണ പ്രസ്ഥാനം ജനങ്ങളോട് ആഹ്വാനം ചെയ്തു. വ്യാപകമായ ജനകീയ പിന്തുണ ഇൗ സമരത്തിന് ലഭിച്ചു. സമരത്തിെൻറ ഫലമായുണ്ടായ അതുവരെ കണ്ടിട്ടില്ലാത്ത തരത്തിലുള്ള ജനകീയമുന്നേറ്റം വിദേശ ഭരണത്തിന് ഗൗരവമായ വെല്ലുവിളി ഉയർത്തിയെങ്കിലും ചൗരി ചൗരാ സംഭവത്തെ തുടർന്ന് ഗാന്ധി സിസ്സഹകരണ പ്രസ്ഥാനം പിൻവലിച്ചു.\nഗാന്ധിജിയെ മഹാത്മാ എന്നു വിശേഷിപ്പിച്ചത് ^രവീന്ദ്രനാഥ ടാഗോർ\nഗാന്ധിജിയെ ‘രാഷ്ട്രപിതാവ്’ എന്നു വിശേഷിപ്പിച്ചത് ^സുഭാഷ്ചന്ദ്ര ബോസ്\nഅർധനഗ്നനായ ഫക്കീർ എന്നു വിശേഷിപ്പിച്ചത് ^വിൻസ്റ്റൺ ചർച്ചിൽ\nമൺമറഞ്ഞ മഹാരഥന്മാരായ പത്രപ്രവർത്തകരുടെ നിരയിൽ ഗാന്ധിജിക്കും സ്ഥാനമുണ്ട്. ഇന്ത്യൻ ഒപീനിയൻ, നവജീവൻ, യങ് ഇന്ത്യ, ഹരിജൻ എന്നിവയായിരുന്നു ഗാന്ധിജിയുടെ പത്രികകൾ. ജീവിതത്തിൽ അരനൂറ്റാണ്ടിലേറെക്കാലം അദ്ദേഹം പ്രദാനം ചെയ്ത മാധ്യമമൂല്യങ്ങൾ ഇന്നും പ്രസക്തം. പത്രരംഗത്ത് ഒരു സുപ്രഭാതത്തിൽ എത്തിെപ്പട്ട നവാഗതനായിരുന്നില്ല ഗാന്ധിജി. തെൻറ ആദർശങ്ങൾ ജനങ്ങളിലെത്തിക്കാനും സാധാരണക്കാരെപ്പോലും സത്യഗ്രഹ തത്ത്വങ്ങൾ പഠിപ്പിക്കാനും ദക്ഷിണാഫ്രിക്കയിൽ വെച്ചുതന്നെ ഗാന്ധിജി പത്രങ്ങൾ ഉപയോഗിച്ചിരുന്നു.\nഗാന്ധിജിയുടെ ആദ്യ ജയിൽവാസം ദക്ഷിണാഫ്രിക്കയിൽനിന്നായിരുന്നു. കറുത്തവർഗക്കാരുടെ നീതിനിഷേധത്തിനെതിരെയാണ് ഗാന്ധിജി ആദ്യമായി ശബ്ദമുയർത്തിയത്. ജൊഹാനസ്ബർഗിൽ വെച്ചായിരുന്നു ആദ്യ ജയിൽവാസം.\nഗാന്ധിജിയുടെ ആദ്യ നിരാഹാര സമരം 1918ലാണ്. അഹ്മദാബാദിലെ മിൽസമരവുമായി ബന്ധപ്പെട്ടായിരുന്നു. തുടർന്ന് ഖേദ സത്യഗ്രഹവും നടത്തി. 1917ലാണ് ഗാന്ധിജിയെ ഇന്ത്യയിൽ ആദ്യമായി അറസ്റ്റുചെയ്തത്.\nപഞ്ചാബിലെ അമൃത്സറിൽ 1919 ഏപ്രിൽ 13ന് നടന്ന ജാലിയൻ വാലാബാഗ് കൂട്ടക്കൊല ഗാന്ധിജിയെ ഏറെ വേദനിപ്പിച്ചു. ഇതിൽ പ്രതിഷേധിച്ച് ബ്രിട്ടീഷുകാർ നൽകിയ കൈസറെ^ഹിന്ദ് ബഹുമതി അവർക്കുതന്നെ തിരിച്ചുനൽകി.\nസാധാരണയായി വൈകുന്നേരം അഞ്ചുമണിക്ക് ആരംഭിക്കുന്ന പ്രാർഥനായോഗം വല്ലഭ ഭായി പേട്ടലുമായുള്ള അഭിമുഖ സംഭാഷണത്താൽ അന്ന് വൈകി. അഞ്ചുമണി കഴിഞ്ഞ് 10 മിനിറ്റ് ആയപ്പോഴാണ് അദ്ദേഹത്തിെൻറ ഉൗന്നുവടികളെന്ന് അറിയപ്പെടുന്ന മനുവും അഭയും സമയത്തെക്കുറിച്ച് ഒാർമിപ്പിച്ചത്. ഉടൻതന്നെ സംഭാഷണം നിർത്തി ഗാന്ധിജി പ്രാർഥനക്കായി പുറപ്പെട്ടു. പ്രാർഥനക്കായി അനുയായികൾ കാത്തിരിക്കുന്ന മൈതാനത്തിന് നടുവിലൂടെ നടന്ന് വേദിയിലേക്ക് പോകാൻ ഗാന്ധിജി തീരുമാനിച്ചു.\nഇൗ സമയം ജനങ്ങൾക്കിടയിൽ നിന്നിരുന്ന നാഥുറാം വിനായക് ഗോദ്സെ പോക്കറ്റിൽ കരുതിയിരുന്ന പിസ്റ്റൾ കൈകൾക്കുള്ളിലാക്കി ഗാന്ധിജിയെ വന്ദിച്ചു പറഞ്ഞു: ‘‘നമസ്തേ ഗാന്ധിജി’. ഗാന്ധിജിയുടെ പാദം ചുംബിക്കാൻ അയാൾ തുടങ്ങുകയാണെന്ന് കരുതി മനു ഗോദ്സെയെ വിലക്കി. എന്നാൽ, ഇടതു കൈകൊണ്ട് മനുവിനെ ശക്തിയായി തള്ളിമാറ്റി വലതുകൈയിലിരുന്ന പിസ്റ്റൾകൊണ്ട് ഗോദ്സെ മൂന്നുതവണ വെടിയുതിർത്തു. ഗാന്ധിജിയുടെ നെഞ്ചിൽതന്നെ മൂന്നുവെടികളും തുളച്ചുകയറി. ഹേ റാം, ഹേ റാം എന്ന് ഉച്ചരിച്ച് കൈ കൂപ്പിക്കൊണ്ട് അദ്ദേഹം നിലത്തുവീണു.


ശുക്കരിയാമാം! | Shalom Times Malayalam\nസമാധാനത്തിനുള്ള നോബല് സമ്മാനം സ്വീകരിച്ചുകൊണ്ട് മദര് തെരേസ ഓസ്‌ളോവില് നടത്തിയ ഒരു പരാമര്‍ശം ഇവിടെ കുറിക്കട്ടെ: ”ഒരു വൈകുന്നേരം പുറത്തുപോയ ഞങ്ങള് മടങ്ങുമ്പോള് തെരുവില്‍നിന്ന് കിട്ടിയ അവശരായ നാലാളുകള് ഒപ്പം ഉണ്ടായിരുന്നു. അവരില് ഒരാള് അത്യാസന്ന നിലയിലായിരുന്ന ഒരു സ്ത്രീ ആയിരുന്നു. എന്നിലുള്ള സ്‌നേഹംകൊണ്ട് ചെയ്യാവുന്നതൊക്കെ അവര്‍ക്കുവേണ്ടി ഞാന് ചെയ്തു. അവരുടെ അധരങ്ങളില് ഒരു പുഞ്ചിരി മാത്രം. ‘വേദനിക്കുന്നു, വിശക്കുന്നു, ആരുമില്ല സഹായിക്കാന്’ എന്നിങ്ങനെ ഒരു പരാതിയും ഇല്ലായിരുന്നു. എന്റെ കൈകളില് അമര്‍ത്തി പിടിച്ച് ഒരു വാക്ക് മാത്രം അവര് വ്യക്തമായി പറഞ്ഞു ‘ശുക്കരിയാ മാം’ (അമ്മേ നന്ദി). അന്ത്യനിമിഷത്തിലും കൃതജ്ഞതാഭരിതയായി പുഞ്ചിരിയോടെ മരിക്കുന്ന സ്ത്രീയുടെ മനോഭാവം മദര് തെരേസയുടെ ജീവിതത്തെ വല്ലാതെ സ്പര്‍ശിച്ചതായിരുന്നു.\nയേശു തന്റെ ജീവിതത്തിലുടനീളം എല്ലാ കാര്യങ്ങളിലും നന്ദിയുടെ ഈ മനോഭാവം പുലര്‍ത്തി പിതാവിനെ മഹത്വപ്പെടുത്തുന്നതായി വിശുദ്ധ ഗ്രന്ഥത്തില് കാണാം. താന് ചെയ്ത അത്ഭുതങ്ങളുടെയെല്ലാം കീര്‍ത്തി സ്വന്തമായി കരുതാതെ പിതാവിന് നല്കി. വിശന്നു വലഞ്ഞ അയ്യായിരം പേര്‍ക്ക് അഞ്ചപ്പം വര്‍ധിപ്പിക്കുന്നതിനുമുമ്പായി അവിടുന്ന് പരസ്യമായി പിതാവിന് നന്ദി പറഞ്ഞു. മരിച്ച ലാസറിനെ ഉയിര്‍പ്പിക്കുന്നതിന് മുമ്പും യേശു കൃതജ്ഞതാ നിര്‍ഭരനായി പറഞ്ഞു, ”പിതാവേ, അങ്ങ് എന്റെ പ്രാര്‍ത്ഥന ശ്രവിച്ചതിനാല് ഞാന് അങ്ങേക്ക് നന്ദി പറയുന്നു” (യോഹന്നാന് 11:41).\nമറ്റുള്ളവരെക്കാള് മെച്ചമായി നേട്ടങ്ങള് കൈവരിക്കാന് കഴിഞ്ഞിട്ടുണ്ടെങ്കില് അത് നമുക്ക് നല്കപ്പെട്ടിരിക്കുന്ന കഴിവുകൊണ്ടാണ് – മറ്റ് പലര്‍ക്കും നല്കപ്പെടാത്ത കഴിവുകൊണ്ട്. അങ്ങനെയെങ്കില് തീര്‍ച്ചയായും ഇവയുടെയെല്ലാം ദാതാവിന് നന്ദി ചൊല്ലുവാന് കടപ്പെട്ടവരല്ലേ നാം?\nനമ്മുടെ ഒക്കെ ജീവിതത്തില് സുഖകരവും സന്തോഷകരവുമായ അനുഭവങ്ങള് ഉണ്ടാകുമ്പോള് ദൈവത്തിന് നന്ദി പറയുക സാധാരണമാണ്. എന്നാല് സന്തോഷം നല്കുന്ന വരദാനങ്ങളായ റോസാപ്പൂക്കള്‍ക്കായി ദൈവത്തോട് നന്ദി പ്രകടിപ്പിച്ചാല് പോര, പനിനീര്‍ച്ചെടിയിലെ മുള്ളുകള്‍ക്കുവേണ്ടിയും നന്ദി പറയേണ്ടതുണ്ട്. പക്ഷേ ദുഃഖവും വേദനയും നിരാശയും സൃഷ്ടിക്കുന്ന അനുഭവങ്ങള് ഉണ്ടാകുമ്പോള് അവിടുത്തെ സ്തുതിക്കുവാന് സാധിക്കുന്നവര് വിരളമാണ്. ഇത് യഥാര്‍ത്ഥ ആത്മീയ മനുഷ്യര്‍ക്കേ സാധ്യമാകൂ. തന്റേതായ എല്ലാം നഷ്ടമായി എന്നറിഞ്ഞിട്ടും ജോബ് പറഞ്ഞു ”ദൈവം തന്നു, ദൈവം എടുത്തു. ദൈവത്തിന്റെ തിരുനാമം മഹത്വപ്പെടട്ടെ” (ജോബ് 1:21).\nനന്ദി ഇല്ലാത്ത ജനം\nഅന്ധനായിരുന്ന ബര്‍തിമേയൂസിന്റെ ജീവിതത്തെ അടിസ്ഥാനമാക്കിയുള്ള ഒരു ഇംഗ്ലീഷ് സിനിമയാണ് ‘നന്ദിയില്ലാത്ത ലോകം.’ ഈ സിനിമയില് കാഴ്ച ലഭിച്ച ബര്‍തിമേയൂസ് സന്തോഷംകൊണ്ട് തുള്ളിച്ചാടി നടക്കുകയാണ്. തുടര്‍ന്ന് അയാള് അന്ധനായ മറ്റൊരുവനെ കാണുന്നു. തനിക്ക് ലഭിച്ച ഭിക്ഷയെല്ലാം അയാള്‍ക്കു നല്കിക്കൊണ്ട് യേശു തന്നെ സുഖപ്പെടുത്തിയ കാര്യം ബര്‍തിമേയൂസ് പറഞ്ഞു. ”നിങ്ങള്‍ക്കും കാഴ്ച കിട്ടാന് നമുക്ക് ശ്രമിക്കാം” എന്നാല് അയാള് പറഞ്ഞു: ”വേണ്ട, എനിക്കിനിയും കാഴ്ച വേണ്ട. ഞാന് അടുത്ത നാള്‍വരെയും കാഴ്ചയുള്ളവനായിരുന്നു. നന്ദിയില്ലാത്തവരുടെ ഈ ലോകത്ത് ഇനി എനിക്ക് കാഴ്ച വേണ്ട” അയാള് തുടര്‍ന്ന് ചോദിച്ചു: ആകട്ടെ, നിനക്ക് കാഴ്ച തന്നവന് എവിടെ?” ബര്‍തിമേയൂസിന്റെ ചങ്കിലാണ് ആ ചോദ്യം വന്നു തറച്ചത്. തനിക്ക് കാഴ്ച തന്ന യേശുവിനോട് ഒരു നന്ദിവാക്കുപോലും പറയാതെ പോന്നതില് അയാള്‍ക്ക് കുറ്റബോധം തോന്നി.\nബര്‍തിമേയൂസ് അതിവേഗം അവിടെനിന്നും ഓടി. യേശു ഊട്ടുശാലയില്‍നിന്ന് ഒടുവിലത്തെ അത്താഴം കഴിച്ചതായി കേട്ട് അവിടെ എത്തി. എന്നാല് അവിടെ ആരും ഉണ്ടായിരുന്നില്ല. പിന്നീട് അയാള് പീലാത്തോസിന്റെ അരമനയിലേക്ക് പാഞ്ഞു. പക്ഷേ ദൈവപുത്രനെ അവിടെയും കാണാനായില്ല. ഉടനെ അവന് കാല്‍വരിയിലേക്ക് കുതിച്ചു. അവിടെ എത്തിയപ്പോള് ബര്‍തിമേയൂസ് കേള്‍ക്കുന്നത് യേശുവിന്റെ അന്തിമമൊഴിയാണ്: ”പിതാവേ, എന്റെ ആത്മാവിനെ ഞാന് അങ്ങയുടെ കരങ്ങളില് ഏല്പിക്കുന്നു” ”ഗുരോ നന്ദി” എന്ന ഒരു വാക്ക് പറയാന് സാധിക്കാത്തതിനാല് തകര്‍ന്ന ഹൃദയത്തോടെ ബര്‍തിമയൂസ് അവിടെ നിന്ന് തേങ്ങിക്കരഞ്ഞു. യേശു പത്ത് കുഷ്ഠരോഗികളെ സുഖപ്പെടുത്തിയ സംഭവത്തില് (ലൂക്കാ 17:5) വിജാതീയനായ ഒരുവനൊഴികെ ബാക്കി ഒന്‍പതു പേരും നന്ദി പ്രകടിപ്പിക്കാതെ പോയതില് യേശുവിന് നൊമ്പരമുണ്ടായി.\nനമ്മള് കടപ്പാടിന്റെ കണക്കുപുസ്തകത്തിലേക്ക് കണ്ണോടിക്കുമ്പോള് കണ്ണീരിന്റെ നനവുള്ള നന്ദിയുമായി, അലിവുള്ള ഹൃദയവുമായി ഓര്‍ക്കേണ്ട രണ്ടു പദങ്ങളാണ് ‘അപ്പനും അമ്മയും’. മക്കള് കൃതജ്ഞതയോടെ ഓര്‍ക്കണം, തങ്ങളുടെ മാതാപിതാക്കളുടെ അധ്വാനത്തിലൂടെ, ത്യാഗത്തിലൂടെ കെട്ടിപ്പൊക്കിയ ജീവിതമാണ് അവര്‍ക്കു ലഭിച്ചിരിക്കുന്നതെന്ന്. ഈ കടങ്ങള് ഹോം നഴ്‌സിനോ വൃദ്ധമന്ദിരങ്ങള്‍ക്കോ വീട്ടിത്തീര്‍ക്കാന് പറ്റാത്ത കടങ്ങളാണെന്ന്.\n”ഞാന് എന്തായിരിക്കുന്നുവോ അത് ദൈവകൃപയാലാണ്” (1 കോറിന്തോസ് 15: 10) മാതാപിതാക്കളും ബന്ധുമിത്രാദികളും അധ്യാപകരും അയല്‍ക്കാരും ആത്മീയ ഗുരുക്കന്‍മാരുമൊക്കെ ചേര്‍ന്നല്ലേ നമ്മെ നാമാക്കിയത്. അവരിലൂടെയാണ് നമ്മെ നാമാക്കിയ ദൈവകൃപ പ്രവര്‍ത്തിച്ചതെന്ന് മറന്നുപോകരുത്.\nവിശുദ്ധ കുര്‍ബാനയിലൂടെ യേശു ആഗ്രഹിച്ച ഏറ്റവും പ്രധാന കാര്യമാണ് കൃതജ്ഞതാപ്രകാശനം. ഇതിന്റെ യഥാര്‍ത്ഥചൈതന്യം നമുക്ക് ബോധ്യമാകണമെങ്കില് യേശുവിനുണ്ടായിരുന്ന മനോഭാവം നാം മനസ്സിലാക്കണം. അത് തന്റെ ഒടുവിലത്തെ അത്താഴമാണെന്നും യൂദാസ് തന്നെ ഒറ്റിക്കൊടുക്കുമെന്നും കൂടെയുള്ള ശിഷ്യഗണം തന്നെ വിട്ട് ഓടിപ്പോകുമെന്നും അതിക്രൂരമായ പീഡനങ്ങളും അവസാനം കുരിശുമരണവും താന് നേരിടേണ്ടി വരുമെന്നും അറിയാമായിരുന്ന യേശുവാണ് ഈ സന്ദര്‍ഭത്തിലും പിതാവിന് കൃതജ്ഞത അര്‍പ്പിക്കുന്നതെന്ന് നാം ഓര്‍ക്കണം.\nകൃതജ്ഞത സമര്‍പ്പിക്കാനുള്ള യേശുവിന്റെ ആഹ്വാനത്തെ ഉള്‍ക്കൊണ്ടിട്ടായിരിക്കാം സഭയുടെ ആദ്യനൂറ്റാണ്ടുകളില്‍ത്തന്നെ വിശുദ്ധ കുര്‍ബാനയെ നന്ദിപറച്ചില് എന്നര്‍ത്ഥമുള്ള ‘യൂക്കരിസ്തിയാ’ എന്നു വിശേഷിപ്പിച്ചത്. വിശുദ്ധ കുര്‍ബാന യഥാര്‍ത്ഥമായ നന്ദിപ്രകാശനമാണെന്നത് ‘സഭയും കുര്‍ബാനയും’ എന്ന തന്റെ ചാക്രികലേഖനത്തിലും ‘നാഥാ കൂടെ വസിച്ചാലും’ എന്ന അപ്പസ്‌തോലികലേഖനത്തിലും ജോണ് പോള് രണ്ടാമന് മാര്‍പ്പാപ്പ വിശേഷിപ്പിച്ചു. വിശുദ്ധ കുര്‍ബാനയുടെ ഏറ്റവും പ്രധാനപ്പെട്ട ഈ അര്‍ത്ഥം വെളിപ്പെടുത്തുന്ന വിധമാണ് കുര്‍ബാനയിലെ പ്രാര്‍ത്ഥനകളില് ”ഞങ്ങള് അങ്ങേക്ക് സ്തുതിയും ആരാധനയും കൃതജ്ഞതയും അര്‍പ്പിക്കുന്നു’ എന്ന് പല പ്രാവശ്യം ആവര്‍ത്തിക്കുന്നത്.\nആയുസും ആരോഗ്യവും സമ്പത്തും സമയവും അധികാരവും പദവിയുമെല്ലാം അവിടുത്തെ ദാനങ്ങളാണെന്ന് ഓര്‍ക്കണം. ജീവിതം എന്നത് ബന്ധങ്ങളുടെ സമാഹാരമാണ്. അതുകൊണ്ട് നമ്മെ നാമാക്കിയ മാതാപിതാക്കളോടും ബന്ധുക്കളോടും അയല്‍ക്കാരോടും സുഹൃത്തുക്കളോടും സമൂഹത്തോടും സര്‍വോപരി ദൈവത്തോടും കടപ്പാടും നന്ദിയും ഉള്ളവരായി വര്‍ത്തിക്കാം. പൗലോസ് ശ്ലീഹാ എഴുതുന്നു, ”ഇടവിടാതെ പ്രാര്‍ത്ഥിക്കുവിന്. എല്ലാ കാര്യങ്ങളിലും നന്ദി പ്രകാശിപ്പിക്കുവിന്.” (1 തെസലോനിക്കാ 5: 18)\nപ്രഫ. വി.പി. ജയിംസ്


കര്‍ഷകസമരത്തിന് വിദേശഫണ്ട്, രാകേഷ് ടികായത്ത് കൊള്ളക്കാരനെന്ന് ബിജെപി എംപി\nസംയുക്ത കിസാന് മോര്‍ച്ചാ നേതാവ് രാകേഷ് ടികായത്തിനെ 'കൊള്ളക്കാരന്' എന്ന് വിമര്‍ശിച്ച് ബിജെപി എംപി. കര്‍ഷകസമരങ്ങളുടെ മറവില് വിദേശ ഫണ്ടുകള് വാങ്ങിക്കൂട്ടുന്ന തീവെട്ടിക്കൊള്ളക്കാരനാണ് ടിക്കായത് എന്നാണ് ബഹ്റൈച്ച് എം.പിയായ അക്ഷയ്‌വര് ലാല് പറഞ്ഞത്.  യോഗി ആദിത്യനാഥ് സർക്കാർ നാലരവർഷം പൂർത്തിയായതിന്‍റെ ആഘോഷചടങ്ങിൽ സംസാരിക്കുകയായിരുന്നു എം.പി.\n‘ടികായത്ത് തീവെട്ടിക്കൊള്ളക്കാരനാണ്. കര്‍ഷകരുടെ ഭാഗത്ത് നിന്നും ഒരു പ്രശ്‌നവുമില്ല. ഇപ്പോള് പ്രശ്‌നമുണ്ടാക്കുന്നവര് മുഴുവന് സിക്കിസ്ഥാനില് നിന്നും പാക്കിസ്ഥാനില് നിന്നുമുള്ള രാഷ്ട്രീയക്കാര് മാത്രമാണ്,’ അക്ഷയ്‌വര് പറഞ്ഞു. 'കാനഡ ഉൾപ്പെടെയുള്ള വിദേശരാജ്യങ്ങളിൽനിന്നാണ് ഇവർക്ക് ഫണ്ട് വരുന്നത്. ഈ പണം തീവ്രവാദ ഫണ്ടിങ്ങിനുള്ളതാണ്. ഏജൻസികൾ ഇത് അന്വേഷിക്കുന്നുണ്ട്' -എം.പി ആരോപിച്ചു. പ്രക്ഷോഭകരെ കുറിച്ചുള്ള യഥാർഥ വസ്തുത ജനങ്ങൾക്ക് അറിയാമെന്നും അക്ഷയ്വാർ പറഞ്ഞു.\nയഥാർഥ കർഷകരാണ് പ്രക്ഷോഭം നടത്തുന്നതെങ്കിൽ രാജ്യത്ത് ഭക്ഷ്യവസ്തുക്കൾക്ക് ക്ഷാമമുണ്ടാകുമായിരുന്നു. പച്ചക്കറികൾ, പാൽ, ധാന്യങ്ങൾ, പഴവർഗങ്ങൾ തുടങ്ങിയവയും മാർക്കറ്റിൽ എത്തുമായിരുന്നില്ല -അക്ഷയ്വാർ പറഞ്ഞു.\nഒന്‍പത് മാസം മുന്‍പാണ് പുതിയ മൂന്ന് കാര്‍ഷിക നിയമങ്ങള് പിന്‍വലിക്കണമെന്നാവശ്യപ്പെട്ട് കര്‍ഷകര് ഡല്‍ഹിയിലെത്തി പ്രതിഷേധമാരംഭിക്കുന്നത്. താങ്ങുവിലയടക്കമുള്ള കര്‍ഷകന്റെ അടിസ്ഥാന അവകാശങ്ങള് എടുത്തുകളഞ്ഞ് ഈ രംഗത്തെ പൂര്‍ണമായും കോര്‍പറേറ്റുകള്‍ക്ക് വിട്ടുകൊടുക്കാനുള്ള ശ്രമമാണ് ഈ കാര്‍ഷികവിരുദ്ധ നിയമങ്ങളെന്നും ഇവ പിന്‍വലിച്ചേ മതിയാകൂ എന്നുമാണ് കര്‍ഷകരുടെ ആവശ്യം.


ഇരുകാലികളായ മനുഷ്യ മൃഗങ്ങളുടെ നാട്…പൂച്ചയ്ക്കും പട്ടിക്കും പിന്നാലെ കീരിയും – Truevision News\nഇരുകാലികളായ മനുഷ്യ മൃഗങ്ങളുടെ നാട്…പൂച്ചയ്ക്കും പട്ടിക്കും പിന്നാലെ കീരിയും\nകാസര്‍കോട്; മിണ്ടാപ്രാണികളെ ക്രൂരമായി കൊലപ്പെടുത്തുന്നതില് വിനോദം കണ്ടെത്തുകയാണ് ഒരു വിഭാഗം മനുഷ്യര്. കഴിഞ്ഞ ദിവസം തിരുവനന്തപുരത്ത് ഗര്‍ഭിണിയായ പൂച്ചയെ കൊന്ന് കെട്ടിത്തൂക്കിയതും ആലപ്പുഴ പട്ടിയെ കെട്ടിത്തൂക്കിയതും ഇതിന് ഉദാഹരണമായിരുന്നു. ഇപ്പോള് കീരികളെ കൊന്ന് കെട്ടിത്തൂക്കിയിരിക്കുകയാണ്. കാസര്‍കോട് ജില്ലയിലെ കുമ്ബഡാജെയിലാണ് ക്രൂരത അരങ്ങേറിയത്.\nകീരികളെ കൊന്ന് മരത്തില് കെട്ടിത്തൂക്കിയ നിലയിലാണ്. ബുധനാഴ്ച വൈകിട്ടോടെയാണ് കുമ്ബഡാജെ മാര്‍പ്പിനടുക്ക ഹയര്‍സെക്കന്‍ഡറി സ്‌കൂളിനുസമീപം ഒരു സ്വകാര്യവ്യക്തിയുടെ കൊപ്രഷെഡിനടുത്തുള്ള അക്കേഷ്യമരത്തില് രണ്ട് കീരികളെ കൊന്ന് കെട്ടിത്തൂക്കിയനിലയില് കണ്ടത്.\nവൈകുന്നേരങ്ങളില് ഈ പ്രദേശം സമൂഹദ്രോഹികളുടെ താവളമാകുന്നുവെന്ന് നാട്ടുകാര്‍ക്ക് പരാതിയുണ്ട്. ഒരു കീരിയുടെ ജഡത്തിന് നാലുദിവസത്തെ പഴക്കവും മറ്റേ കീരിയുടെ ജഡത്തിന് രണ്ടുദിവസത്തെ പഴക്കവുമുണ്ട്. ഇതുസംബന്ധിച്ച് വനംവകുപ്പ് ഉദ്യോഗസ്ഥര്‍ക്ക് വിവരംനല്‍കിയതായി നാട്ടുകാര് പറഞ്ഞു.\ncat, dog, KASARGODE, Tear\nകാസര്‍ഗോഡ് ജില്ലയില് സമ്പര്‍ക്കത്തിലൂടെയുള്ള രോഗ വ്യാപനം കൂടുന്നു ; പത്തോളം മാര്‍ക്കറ്റുകള് ഒരാഴ്ചത്തേക്ക് അടച്ചു\nകേരളത്തിൽ ശക്തമായ മഴയ്ക്ക് സാധ്യത ; ഇന്ന് രണ്ടു ജില്ലകളില് യെല്ലോ അലേര്‍ട്ട്\nഅന്യസംസ്ഥാന തൊഴിലാളി കാസര്‍ഗോഡ് മരിച്ച നിലയില്


തെരഞ്ഞെടുപ്പിനൊരുങ്ങാന് കോണ്‍ഗ്രസ് പ്ലീനറി സമ്മേളനം ഇന്ന് - INC national plenary meeting today\nരാഹുൽ അധ്യക്ഷപദം ഏറ്റെടുത്തതിന് ശേഷമുളള ആദ്യ പ്ലീനറി സമ്മേളനമാണ് ഇത്\nന്യൂഡൽഹി: ലോക്‌സഭ തിരഞ്ഞെടുപ്പ് ഒരുക്കങ്ങൾ ചര്‍ച്ച ചെയ്യാൻ കോണ്‍ഗ്രസിന്‍റെ പ്ലീനറി സമ്മേളനം ഇന്ന് ഡൽഹിയിൽ തുടങ്ങും. രാവിലെ കോൺഗ്രസ് അധ്യക്ഷൻ രാഹുൽ ഗാന്ധി പതാക ഉയർത്തും. തുടർന്ന് കോൺഗ്രസിന്റെ മാർഗ്ഗ രേഖ സമ്മേളനത്തിൽ അവതരിപ്പിക്കും.\nരാഹുൽ അധ്യക്ഷപദം ഏറ്റെടുത്തതിന് ശേഷമുളള ആദ്യ പ്ലീനറി സമ്മേളനമാണിത്. രാഷ്ട്രീയ-സാമ്പത്തിക വിഷയങ്ങളടക്കമുള്ള നാല് പ്രമേയങ്ങൾ സമ്മേളനം പാസാക്കും. കർണാടക, രാജസ്ഥാൻ, മധ്യപ്രദേശ് നിയമസഭ തിരഞ്ഞെടുപ്പുകളെ എങ്ങനെ നേരിടണമെന്നതുൾപ്പടെയുള്ള കാര്യങ്ങളും സമ്മേളനം ചർച്ച ചെയ്യും.


‘കൈതോല പായവിരിച്ച’ കവി ജിതേഷ് വിടവാങ്ങി | Pravasi Veekshanam\nHome News ‘കൈതോല പായവിരിച്ച’ കവി ജിതേഷ് വിടവാങ്ങി\nമലപ്പുറം: പ്രശസ്ത കവി ജിതേഷ് കക്കിടിപ്പുറത്തെ മരിച്ച നിലയില് കണ്ടെത്തി. നാടന്‍പാട്ട് കലാകാരനായി അറിയപ്പെട്ടിരുന്ന ജിതേഷിനെ ശനിയാഴ്ച പുലര്‍ച്ചെയാണ് വീട്ടില് മരിച്ച നിലയില് കണ്ടെത്തിയത്. അടുത്തകാലത്തായി കരള്‍സംബന്ധമായ അസുഖം ബാധിച്ച് മെഡിക്കല് കോളജ് ആശുപത്രിയില് ചികില്‍സയിലായിരുന്നു ജിതേഷെന്ന് ബന്ധുക്കള് പറഞ്ഞു. ചങ്ങരംകുളം സണ്‍റൈസ് ആശുപത്രി മോര്‍ച്ചറിയില് സൂക്ഷിച്ചിരിക്കുന്ന മൃതദേഹം ഇന്‍ക്വസ്റ്റ് നടപടികള് പൂര്‍ത്തിയാക്കി കൊവിഡ് ടെസ്റ്റിന് അയക്കും.\n‘കഥ പറയുന്ന താളിയോലകള്’ എന്ന നാടകം എഴുതുകയും ഗാനരചന, സഗീതം, സംവിധാനം എന്നിവ നിര്‍വഹിച്ച് തൃശൂര് ജനനി കമ്മ്യൂണിക്കേഷന് ഒട്ടനവധി വേദികളില് അവതരിപ്പിച്ചു. കേരളോല്‍സവ മല്‍സരവേദികളില് നല്ല നടന്, നല്ല എഴുത്തുകാരന്, നല്ല കഥാപ്രാസംഗികന്, മിമിക്രിക്കാരന് എന്ന നിലയില് ഒന്നാമനായിരുന്നു. നെടുമുടി വേണുവും, സുധീര് കരമനയും, വിനീതും, വിനോദ് കോവൂരും അഭിനയിച്ച ആദി സംവിധാനം ചെയ്ത …. ‘പന്ത്’ എന്ന സിനിമയ്ക്കുവേണ്ടി പാട്ടെഴുതി പാടി അഭിനയിക്കാനുള്ള ഭാഗ്യവുമുണ്ടായി.\nNext articleസൗദിയില് മലയാളി സഹോദരങ്ങള് ദിവസങ്ങളുടെ വ്യത്യാസത്തില് മരിച്ചു


ആറാം തമ്പുരാനിലെ ഉണ്ണിമായായി അനുശ്രീ.... ഷൂട്ടിങ് ലൊക്കേഷനിലെ അനുകരണ വീഡിയോ വൈറല്!! - Pathram Online\nആറാം തമ്പുരാനിലെ ഉണ്ണിമായായി അനുശ്രീ…. ഷൂട്ടിങ് ലൊക്കേഷനിലെ അനുകരണ വീഡിയോ വൈറല്!!\nരമേഷ് പിഷാരടി സംവിധാനം ചെയ്യുന്ന ചിത്രമാണ് പഞ്ചവര്‍ണ്ണതത്ത എന്ന ചിത്രത്തിന്റെ ഷൂട്ടിങിനിടയ്ക്ക് അണിയറ പ്രവര്‍ത്തകര്‍ക്ക് ദോശ ചുട്ടുകൊടുക്കുന്ന അനുശ്രീയുടെ വീഡിയോയും ചിത്രങ്ങളും സോഷ്യല് മീഡിയയില് വൈറലായിരുന്നു. ഇപ്പോഴിതാ, മറ്റൊരു വീഡിയോയും എത്തിയിരിക്കുകയാണ്.\nആറാം തമ്പുരാനിലെ ഉണ്ണിമായയായി ചെറിയ രീതിയിലുള്ള അനുകരണം നടത്തിയിരിക്കുകയാണ് നടി. പിഷാരടിയോടൊപ്പം പഞ്ചവര്‍ണ തത്തയുടെ രചന നിര്‍വഹിച്ച ഹരി.പി. നായരും കൂടെയുണ്ട്. മഞ്ജുവാര്യരും മോഹന്‍ലാലും ആദ്യമായി കണ്ടുമുട്ടുന്ന രംഗമാണ് രസകരമായി ഇരുവരും അവതരിപ്പിച്ചിരിക്കുന്നത്.\nജയറാം, കുഞ്ചാക്കോ ബോബന്, അനുശ്രീ എന്നിവരാണ് ചിത്രത്തിലെ പ്രധാന താരങ്ങള്. മണിയന് പിള്ള രാജുവാണ് പഞ്ചവര്‍ണ്ണതത്ത നിര്‍മ്മിക്കുന്നത്. ജയചന്ദ്രനാണ് സംഗീതം നിര്‍വഹിക്കുന്നത്. ഔസേപ്പച്ചന്റേതാണ് പശ്ചാത്തല സംഗീതം.\nവിടാന് ഭാവമില്ല; വിജയ് യെ വീണ്ടും ചോദ്യം ചെയ്യും


കേരള സമാജം ഓഫ് സൗത്ത് ഫ്‌ളോറിഡയുടെ പ്രവര്‍ത്തനോദ്ഘാടനം വര്‍ണാഭമായി | Malayali Manasu\nHome US News കേരള സമാജം ഓഫ് സൗത്ത് ഫ്‌ളോറിഡയുടെ പ്രവര്‍ത്തനോദ്ഘാടനം വര്‍ണാഭമായി\nഫ്‌ളോറിഡ: സൗത്ത് ഫ്‌ളോറിഡ മലയാളി സമാജത്തിന്റെ 2021 വര്‍ഷത്തെ പ്രവര്‍ത്തനോദ്ഘാടനം മാര്‍ച്ച് 14-ന് വര്‍ണാഭമായി നടത്തപ്പെട്ടു. ഒരു വര്‍ഷം നീണ്ടുനില്‍ക്കുന്ന വൈവിധ്യമാര്‍ന്ന പ്രവര്‍ത്തനപരിപാടികളുടെ ഉദ്ഘാടനം പ്രസിഡന്റ് ജോര്‍ജ് മാലിയില് നിര്‍വഹിച്ചു. സെക്രട്ടറി ജയിംസ് മറ്റപ്പറമ്പത്ത് സ്വാഗതം ആശംസിച്ചു.\nവിമന്‍സ് ഫോറം പ്രസിഡന്റ് ഷേര്‍ളി തോമസ്, യൂത്ത് ഫോറം പ്രസിഡന്റ് ഡെവിന് നാഗനൂലില്, കിഡ്‌സ് ക്ലബ് പ്രസിഡന്റ് ജസ്റ്റീന ഷിബു എന്നിവര് ഈവര്‍ഷത്തെ പ്രവര്‍ത്തന പരിപാടികള് ചടങ്ങില് പ്രഖ്യാപിച്ചു. ഫോമ നാഷണല് കമ്മിറ്റി മെമ്പര് ബിജു ആന്റണി ആശംസാ പ്രസംഗം നടത്തി. ഡെല്‍വിയ വാത്യേലിന്റെ നേതൃത്വത്തില് അരങ്ങേറിയ വിവിധ കലാപരിപാടികള് ചടങ്ങിനു കൊഴുപ്പേകി.\nജീവകാരുണ്യ പ്രവര്‍ത്തനങ്ങളുടെ ഉദ്ഘാടനം ഫാ. ഡേവീസ് ചിറമേല് നിര്‍വഹിച്ചു. ഈവര്‍ഷം മാര്‍ച്ച് മാസം വരെ അഞ്ച് ലക്ഷം രൂപയുതെ കാരുണ്യ പ്രവര്‍ത്തനങ്ങള് സമാജം പൂര്‍ത്തീകരിച്ചു. കേരളത്തിലുള്ള നിര്‍ധനരായ അംഗപരിമിതര്‍ക്ക് വീല്‍ചെയര് നല്‍കുന്ന പദ്ധതിയുടെ ഉദ്ഘാടനം ഇടുക്കിയില് വച്ച് മാര്‍ച്ച് 13-ന് നടന്ന ചടങ്ങില് വച്ചു ബിഷപ്പ് മാര് ജോണ് നെല്ലിക്കുന്നേല് നിര്‍വഹിച്ചു. 20 വീല് ചെയറുകള് സാജു വടക്കേല് സംഭാവന ചെയ്തു.\nകേരള സമാജം ടിവി എന്ന യുട്യൂബ് ചാനലിന്റെ ഉദ്ഘാടനം സമാജം മുന് പ്രസിഡന്റ് ജോജോ വാത്യേലില് നിര്‍വഹിച്ചു. പാചകത്തേയും, കൃഷിയേയും, കലകളേയും പ്രോത്സാഹിപ്പിക്കുന്ന പരിപാടികള് ഈ ചാനല്‍വഴി സംപ്രേഷണം ചെയ്യും.\nസതീഷ് കുറുപ്പ്, ടിജോ ജോസഫ്, സിറില് ചേന്നോത്ത്, എല്‍ദോ ബൈജു, ജോര്‍ജ് പള്ളിയാന്, ഷാജന് കുറുപ്പുമഠം, സൈമണ് സൈമണ്, തോമസ് ജോര്‍ജ്, ടോം ജോര്‍ജ്, ബിജു ആന്റണി, ജോജി ജോണ് എന്നിവര് പരിപാടികള്‍ക്ക് നേതൃത്വം നല്‍കി.\nമെഗാ സ്‌പോണ്‍സര് ഷിബു സ്കറിയയോടും (സേജ് പബ്ലിക് അഡ്ജസ്റ്റിംഗ് സര്‍വീസ്) മറ്റു സ്‌പോണ്‍സര്‍മാരോടും, പരിപാടികളില് പങ്കെടുത്ത എല്ലാവരോടുമുള്ള നന്ദി ട്രഷറര് മോന്‍സി ജോര്‍ജ് രേഖപ്പെടുത്തി.\nPrevious articleമിഷനറി ദമ്പതിമാര് കോവിഡ് ബാധിച്ച് മരിച്ചത് 15 മിനിറ്റുകളുടെ വ്യത്യാസത്തില്\nNext articleതിരുവല്ലയിലെ ഐക്യജനാധിപത്യ മുന്നണി സ്ഥാനാര്‍ഥി കുഞ്ഞുകോശി പോളിന് ഐക്യദാര്‍ഢ്യവുമായി സുഹൃദ് സംഗമം


സംസ്ഥാനത്ത് ഇന്ന് രണ്ട് കൊവിഡ് മരണം - Keralabhooshanam Daily സംസ്ഥാനത്ത് ഇന്ന് രണ്ട് കൊവിഡ് മരണം\nHome/NEWS/BREAKING NEWS/സംസ്ഥാനത്ത് ഇന്ന് രണ്ട് കൊവിഡ് മരണം\nമലപ്പുറം: സംസ്ഥാനത്ത് ഇന്ന് കൊവിഡ് ബാധിച്ച് രണ്ടുമരണം. മലപ്പുറം ചെമ്മാട് സ്വദേശി അബൂബക്കര് ഹാജി (80) യും കണ്ണൂര് കൂവ്വപ്പാടി സ്വദേശി അനന്തനുമാണ് (64) മരിച്ചത്. അബൂബക്കര് ഹാജിക്ക് ശ്വാസതടസവും ഹൃദയ സംബന്ധമായ അസുഖങ്ങളും ഉണ്ടായിരുന്നു. മഞ്ചേരി മെഡിക്കല് കോളേജ് ആശുപത്രിയില് ചികിത്സയിലിരിക്കെയാണ് മരണം. പരിയാരം മെഡിക്കല് കോളേജില് ചികിത്സയില് ഇരിക്കെയാണ് അനന്തന്റെ മരണം.\nകൊവിഡ് ബാധിതരുടെ എണ്ണം ദിവസേനെ വര്‍ധിക്കുമ്പോഴും പരിശോധനയോട് മുഖം തിരിക്കുന്നവരുടെ എണ്ണം കേരളത്തില് വര്‍ധിക്കുകയാണ്. പ്രാഥമിക സമ്പര്‍ക്ക പട്ടികയിലുളളവര് പോലും ലക്ഷണങ്ങളില്ലെന്ന പേരില് പരിശോധനയില് നിന്ന് ഒഴിഞ്ഞുമാറുകയാണ്.\nലക്ഷണങ്ങളില്ലാത്തവര്‍ക്ക് വീടുകളില് തന്നെ ചികിത്സ നല്‍കുമെന്ന സര്‍ക്കാര് പ്രഖ്യാപനം നടപ്പാവാത്തതും ആളുകളെ പിന്തിരിപ്പിക്കുന്നുണ്ട്. ഇന്നലെയും രോഗം സ്ഥിരീകരിച്ചവരുടെ എണ്ണം രണ്ടായിരത്തിന് മുകളിലായിരുന്നു. സമ്പര്‍ക്കത്തിലൂടെ രോഗബാധയുണ്ടായവരുടെ എണ്ണവും ദിവസേനെ കൂടുകയാണെന്നത് വലിയ വെല്ലുവിളിയാകുകയാണ്.\ncovid COVID SEATH death KERALA COVID DEATH\nസഭാ സമ്മേളനത്തിനെത്തിയ എംഎല്‍എമാര് തിരുവനന്തപുരത്ത് തങ്ങിയത് ദുരൂഹം : ഇ പി ജയരാജന്


ഭാര്യയെ പ്ലാസ്റ്റിക് കവറുപയോഗിച്ച് ശ്വാസംമുട്ടിച്ച് കൊന്നു; കാമുകനുമായി ഒന്നിച്ച് ജീവിക്കാന് ഇന്ത്യക്കാരനായ ഭര്‍ത്താവ് ചെയ്തത്... | Daily Indian Herald\nDecember 5, 2018 10:28 am By : Indian Herald Staff\nലണ്ടന്: കാമുകനുമായി ഒന്നിച്ചു ജീവിക്കാന് ഭര്‍ത്താവ് ഭാര്യയെ പ്ലാസ്റ്റിക് കവറുപയോഗിച്ച് ശ്വാസം മുട്ടിച്ച് കൊന്നു. സ്വവര്‍ഗ പങ്കാളിയുമായി ഒന്നിച്ചു ജീവിക്കുന്നതിനായി ഭാര്യയെ കൊലപ്പെടുത്തിയ ഇന്ത്യാക്കാരനെ യുകെ കോടതി കുറ്റവാളിയാണെന്ന് കണ്ടെത്തി. ഇന്ത്യന് വംശജ ജസ്സീക്കാ പട്ടേലിനെ ആണ് ഭര്‍ത്താവ് മിതേഷ് പട്ടേല് കൊലപ്പെടുത്തിയത്.\nസംഭവത്തെക്കുറിച്ച് പോലീസ് പറയുന്നതിങ്ങനെ: ഗുരുതരമായ മുറിവുകളോടെ വടക്കന് ഇംഗ്ളണ്ടിലെ മിഡില്‍സ്ബറോയിലെ വീട്ടില് ഈ മേയിലാണ് പോലീസ് ജസീക്കയുടെ മൃതദേഹം കണ്ടെത്തിയത്. കൊലപാതകക്കുറ്റം മിതേഷ് കോടതിയില് നിഷേധിച്ചിരുന്നു. എന്നാല് ഭാര്യയുടെ 20 ലക്ഷം പൗണ്ടിന്റെ ഇന്‍ഷുറന്‍സ് തുക തട്ടിയെടുത്ത് കാമുകന് ഡോ. അമിത് പട്ടേലുമായി ഓസ്ട്രേലിയയിലേക്ക് കടക്കാനായിരുന്നു മിതേഷിന്റെ പദ്ധതി.\nതാന് സംഭവത്തില് നിരപരാധി ആണെന്നും വീട്ടില് നടന്ന മോഷണത്തിന്റെ ഭാഗമായി നടന്ന കൊലപാതകമായിരുന്നു എന്നുമാണ് മിതേഷ് പറഞ്ഞത്. താന് വീട്ടില് എത്തുമ്പോള് ഭാര്യയെ കസേരയില് കൈകള് ബാന്‍ഡേജ് കൊണ്ട് കെട്ടിയിട്ട നിലയിലാണ് കണ്ടെത്തിയതെന്നും പറഞ്ഞു. എന്നാല് ഇന്‍സുലിന് കുത്തിവെച്ച് ടെസ്‌കോ സൂപ്പര്‍മാര്‍ക്കറ്റില് നിന്നും കൊണ്ടുവന്ന പ്ളാസ്റ്റിക്ക് കവര് ഉപയോഗിച്ച് ശ്വാസംമുട്ടിച്ചും കൊലപ്പെടുത്തി എന്നാണ് പ്രോസിക്യൂട്ടര് പറഞ്ഞത്.\nTags: brutal murder india, crime, crime india, husband kills cruelly wife, husband kills wife, indian husband kills wife, indian husband murder wife\nഇരുപത്തിനാലുകാരിയായ ഭാര്യയെ കോടാലി കൊണ്ട് വെട്ടിക്കൊലപ്പെടുത്തി ഭര്‍ത്താവ് ആത്മഹത്യ ചെയ്തു


ബിജു മേനോന്റെ ഗുണ്ട വീണ്ടും തലസ്ഥാനത്തേക്ക്\nMarch 13, 2018, 9:17 am\nബിജു മേനോൻ നായകനാകുന്ന പുതിയ ചിത്രം പടയോട്ടത്തിന്റെ ഷൂട്ടിംഗ് വീണ്ടും തലസ്ഥാനത്തേക്ക്. 15 മുതൽ 19 വരെ ജനറൽ ആശുപത്രിയിലാണ് ഷൂട്ടിംഗ് നടക്കുക. ചിത്രത്തിന്റെ കുറച്ച് ഭാഗങ്ങൾ കഴിഞ്ഞ മാസം തിരുവനന്തപുരത്ത് ഷൂട്ട് ചെയ്തിരുന്നു. ചെങ്കൽചൂളക്കാരനായ ചെങ്കൽ രഘു എന്ന ഗുണ്ടയുടെ വേഷമാണ് ബിജു മേനോൻ അവതരിപ്പിക്കുന്നത്. ബിജു തിരുവനന്തപുരം സ്ളാംഗിൽ ആദ്യമായി സംസാരിക്കുന്നുവെന്ന പ്രത്യേകതയും പടയോട്ടത്തിനുണ്ട്.\nനവാഗതനായ റഫീഖ് ഇബ്രാഹിമാണ് സംവിധായകൻ. വീക്കെൻഡ് ബ്‌ളോക്ക് ബസ്റ്റേഴ്സിന്റെ ബാനറിൽ സോഫിയാ പോൾ നിർമ്മിക്കുന്ന ഈ ഗ്യാംഗ്സ്റ്റർ കോമഡി ചിത്രത്തിൽ ദിലീഷ് പോത്തൻ, സുധി കോപ്പ, ഹരീഷ് കണാരൻ എന്നിവരും അഭിനയിക്കുന്നു. അനുശ്രീയാണ് നായിക. പ്രശാന്ത് പിള്ള സംഗീതം നൽകുന്ന പടയോട്ടത്തിന് കാമറ ചലിപ്പിക്കുന്നത് പ്രശാന്ത് രവീന്ദ്രനാണ്. ഗാനരചന: ഹരിനാരായണൻ, എഡിറ്റിംഗ്: രതീഷ് രാജ്, കലാസംവിധാനം: സാബു മോഹൻ, വസ്ത്രാലങ്കാരം: സ്‌റ്റൈഫി സേവ്യർ.\nതിരുവനന്തപുരത്തെ ഷൂട്ടിംഗ് പൂർത്തിയാക്കിയ ശേഷം ബിജു മേനോൻ അമേരിക്കയിലേക്ക് പോകും. മടങ്ങിയെത്തിയ ശേഷം ഉദയകൃഷ്ണയുടെ തിരക്കഥയിൽ സുരേഷ് ദിവാകർ സംവിധാനം ചെയ്യുന്ന ചിത്രത്തിൽ അഭിനയിക്കും.\nദിലീപിനെ നായകനാക്കി ഇവൻ മര്യാദരാമൻ എന്ന ചിത്രമൊരുക്കിയ സംവിധായകനാണ് സുരേഷ് ദിവാകർ.ഇക്കൊല്ലം നിന്നുതിരിയാൻ ബിജു മേനോന് സമയമില്ല.കഥ ഇഷ്ടപ്പെട്ടിട്ടും ഡേറ്റ് നൽകാനാവാത്ത അര ഡസനോളം പ്രോജക്ടുകൾ ഇപ്പോൾ ക്യൂവിലാണ്.


IL&FS;: Rs 91,000 crore debt Green Field Stadium | കാര്യവട്ടത്തെ 'ഗ്രീൻ ഫീൽഡ് അഹങ്കാരത്തിന്' വെല്ലുവിളിയായി ഐ.എൽ ആൻഡ് എഫ്.എസിന്റെ 91,000കോടിയുടെ കടബാധ്യത; ലോണടയ്ക്കാൻ പണമില്ലെന്ന് തുറന്നു പറഞ്ഞ് സ്പോർട്സ് ഹബ്ബിന്റെ മാതൃകമ്പനി നാഷണൽ കമ്പനി ലോ ട്രിബ്യൂണലിന് മുമ്പിൽ; എല്ലാ ആസ്തികളും കണ്ടുകെട്ടുമ്പോൾ കഴക്കൂട്ടത്തെ പ്രോപ്പർട്ടിയും സീൽ ചെയ്യും; ദേശീയ ഗെയിംസിന്റെ ഭാഗമായെത്തിയ അത്യാധുനിക സ്റ്റേഡിയവും നാശത്തിലേക്കെന്ന് സൂചന; ഇന്ത്യാ-വിൻഡീസ് ഏകദിനത്തിലും പ്രതിസന്ധി - MarunadanMalayali.com\nSeptember 27, 2018 | 01:16 PM IST | Permalink\nതിരുവനന്തപുരം: ഇന്ത്യ - വെസ്റ്റ് ഇൻഡീസ് പരമ്പരയിലെ അഞ്ചാം മൽസരം നടക്കുന്നത് കാര്യവട്ടത്തെ ഗ്രീൻ ഫീൽഡ് മൈതാനത്താണ്. ഇതിന്റെ ആവേശത്തിലാണ് തിരുവനന്തപുരം കൊല്ലം സ്വദേശികളായ ക്രിക്കറ്റ് പ്രേമികൾ. കളികാണാനുള്ള ടിക്കറ്റ് വിൽപ്പനയും പുരോഗമിച്ചു വരികയായിരുന്നു. ഇതിനിടയിൽ കേരളാ ക്രിക്കറ്റ് അസോസിയേഷനും സ്പോർട്സ് ഹബ്ബും തമ്മിൽ പരസ്യ ബോർഡിന്റെ വരുമാനത്തെചൊല്ലി വലിയ തർക്കവുമുണ്ടായി വാർത്തകളിൽ നിറഞ്ഞു നിന്നു. തർക്കങ്ങളും വിവാദങ്ങളും നിലനിൽക്കുമ്പോൾ എല്ലാവരെയും നിരാശപ്പെടുത്തുന്ന മറ്റൊരു വാർത്തയാണ് ഇപ്പോൾ പുറത്ത് വരുന്നത്. കാര്യവട്ടത്തെ ഗ്രീൻഫീൽഡ് സ്റ്റേഡിയം വലിയ പ്രതിസന്ധിയിലേക്കാണ് കടന്നു പോകുന്നത്.\nസ്റ്റേഡിയം നടത്തിപ്പുകാരായ സ്പോർട്സ് ഹബ്ബിന്റെ മുഖ്യ നടത്തിപ്പുകാരായ ഐ.എൽ ആൻഡ് എഫ്.എസ്(ഇൻഫ്രാസ്ട്രക്ച്ചർ ലീസിങ് ആൻഡ് ഫിനാൻഷ്യൽ സർവ്വീസ് ലിമിറ്റഡ്)ന്റെ സാമ്പത്തിക ബാധ്യതയാണ് ഇതിന് കാരണം. ഐ.എൽ ആൻഡ് എഫ്.എസ് ഗ്രൂപ്പിന് വൻ സാമ്പത്തിക ബാധ്യതയാണ് നേരിടുന്നത്. 91,000 കോടി രൂപയുടെ കടബാധ്യതയാണുള്ളത്. ഐ.എൽ ആൻഡ് എഫ്.എസിന് 35,000 കോടി രൂപയും ഐ.എൽ ആൻഡ് എഫ്.എസ് ഫിനാൻഷ്യൽ സർവ്വീസിന് 17,000 കോടി രൂപയുടെയും കടം ഉണ്ട്. സിഡ്ബി(സ്മാൾ ഇൻഡുസ്ട്രീസ് ഡെവലപ്മെന്റ് ബാങ്ക് ഓഫ് ഇന്ത്യ)യിൽ നിന്നും വായ്‌പ്പയെടുത്തിരുന്നു. ഇവിടെയും 3600 കോടി രൂപ നൽകാനുണ്ട്.\nഗ്രീൻഫീൽഡ് സ്റ്റേഡിയത്തെ കുറിച്ച് കോലി പുകഴ്‌ത്തിപ്പറഞ്ഞത് നിരവധി തവണ; ഈ നാട്ടിൽ കൂടുതൽ മത്സരം നടത്താത്തത് എന്തെന്ന് പറഞ്ഞ് അത്ഭുതം പ്രകടിപ്പിച്ചു; ഇംഗ്ലീഷ് സ്റ്റേഡിയങ്ങളെ പോലും വെല്ലുന്ന ഭംഗിയുള്ള കളിക്കളത്തിൽ ഇറങ്ങിയ സന്തോഷത്തിൽ മറ്റ് താരങ്ങളും; 8.30 വരെ മഴ പെയ്തിട്ടും 9.30ന് കളി നടത്തിയ വൈദഗ്ധ്യവും പ്രശംസനീയം: ഒറ്റക്കളികൊണ്ട് ലോകശ്രദ്ധയിൽ കാര്യവട്ടത്തെ കളിക്കളം\nകഴിഞ്ഞ ദിവസങ്ങളിൽ കമ്പനി തങ്ങൾക്ക് നേരിട്ട് കട ബാധ്യത കൊടുത്ത തീർക്കാൻ നിർവ്വാഹമില്ലെന്ന് കാട്ടി നാഷണൽ കമ്പനി ലോ ട്രിബ്യൂണലിനെ സമീപിച്ചിരിക്കുകയാണ്. ഇതിനിടെ സിഡ്ബി റവന്യൂ റിക്കവറി നടപടികൾ ആരംഭിച്ചു. ഇതോടെ കമ്പനിയുടെ കീഴിലുള്ള മുഴുവൻ സ്ഥാപനങ്ങളും ജപ്തി ഭീഷണിയുടെ നിഴലിലാകും. കമ്പനിയുടെ ആസ്തികൾ നാഷണൽ കമ്പനി ലോ ട്രിബ്യൂണലിന്റെ നിയന്ത്രണത്തിലും നിരീക്ഷണത്തിലുമാകും. അങ്ങനെ വന്നാൽ കാര്യവട്ടത്തെ ഗ്രീൻഫീൽഡ് സ്റ്റേഡിയവവും സീൽ ചെയ്യേണ്ടി വരും. ഇതോടെ ഗ്രീൻ ഫീൽഡ് സ്റ്റേഡിയത്തെ ചൊല്ലിയുള്ള അഹങ്കാരം പറച്ചിലുകൾക്ക് വിരമമാകും.\nജപ്തി നടപടികൾ തുടർന്നാൽ സ്റ്റേഡിയത്തിന്റെ പരിപാലനവും അവതാളത്തിലാവും. കോടികൾ മുടക്കി മോടി പിടിപ്പിച്ച സ്റ്റേഡിയം ഇതോടെ നശിച്ചു വെണ്ണീറാകും. പച്ചപ്പ് നിറഞ്ഞ മൈതാനം കളിക്കാർക്ക് ഏറെ അനുയോജ്യമാണ്. ക്രിക്കറ്റും ഫുഡ്ബോളും കളിക്കാൻ പറ്റുന്ന രീതിയിലാണ് സ്റ്റേഡിയം ഒരുക്കിയിരിക്കുന്നത്. ഇത്രയും മികച്ച സ്റ്റേഡിയം നഷ്ട്ടപ്പെടുന്നത് കേരളത്തിന് വലിയ നഷ്ടം തന്നെയായിരിക്കും. ദേശീയ ഗെയിംസിന്റെ ഭാഗമായാണ് ഈ ഗ്രൗണ്ട് നിർമ്മിച്ചത്. വലിയ അഭിപ്രായവും ദേശീയ തലത്തിൽ സ്റ്റേഡിയും നേടിയെടുത്തു. ഇന്ത്യയിലെ ഏറ്റവും മികച്ച ഗ്രൗണ്ടുകളിലൊന്നായി വിലയിരുത്തുകയും ചെയ്തു.\nസ്റ്റേഡിയം നിൽക്കുന്ന സ്ഥലം മാത്രമേ സർക്കാരിന്റെതായിട്ടുള്ളൂ. അവിടെ നടത്തിയിരിക്കുന്ന എല്ലാ നിർമ്മാണ പ്രവർത്തികളും ഐ.എൽ ആൻഡ് എഫ്.എസ് ആണ്. അതിനാൽ ബാങ്ക് ജപ്തി നടപടികൾ തുടങ്ങിയാൽ സ്റ്റേഡിയം കൂടി അറ്റാച്ച് ചെയ്യും. അങ്ങനെ വന്നാൽ സ്റ്റേഡിയത്തിന്റെ പ്രവർത്തനം പൂർണ്ണമായും നിലയ്ക്കും. ഈ സാഹചര്യത്തിൽ ഇന്ത്യാ- വെസ്റ്റ് ഇൻഡീസ് മത്സരവും പ്രതിസന്ധിയിലാവും. കാര്യവട്ടം ഗ്രീൻഫീൽഡ് അന്താരാഷ്ട്ര സ്റ്റേഡിയം ഇന്ത്യയിലെ ആദ്യത്തെ ഡിബിഓടി(ഡിസൈൻ ബിൽഡ് ഓപ്പറേറ്റ് ആൻഡ് ട്രാൻസഫർ) സ്റ്റേഡിയമാണ്. 50,000 കാണികളെ ഉൾക്കൊള്ളാനാകുന്ന സ്റ്റേഡിയം 2015 ലെ ദേശീയ ഗയിംസിനും സാഫ് ചാൻപ്യൻഷിപ്പിനും വേദിയായിട്ടുണ്ട്.\nഅതേ സമയം സ്റ്റേഡിയം നഷ്ടപ്പെടുത്താൻ സമ്മതിക്കില്ല എന്നാണ് തിരുവനന്തപുരം നിവാസികളുടെ പ്രതികരണം. രാജ്യാന്തര നിലവാരത്തിലുള്ള സ്റ്റേഡിയം സംരക്ഷിക്കാൻ സർക്കാർ വേണ്ട നടപടികൾ സ്വീകരിക്കണമെന്നും അല്ലാത്ത പക്ഷം വലിയ പ്രതിഷേധങ്ങൾക്ക് തലസ്ഥാനം സാക്ഷ്യം വഹിക്കേണ്ടി വരുമെന്നും ക്രിക്കറ്റ് പ്രേമികൾ പറഞ്ഞു.


വാണി ജയറാം ജീവചരിത്രം | Vani Jayaram Biography in Malayalam - Filmibeat Malayalam\nCelebs Vani Jayaram Biography\nBorn on 30 Nov 1950 (Age 71) Thamizhnadu\nവാണി ജയറാം ജീവചരിത്രം\nചലച്ചിത്രപിന്നണിഗായികയാണ് വാണി ജയറാം. 1950 നവംബര് 30 ന് തമിഴ്‌നാട്ടില് ജനിച്ചു. തമിഴ്, തെലുഗു, കന്നട, മലയാളം, മറാത്തി, ഹിന്ദി എന്നീ ഭാഷകളിലായി ഒട്ടനവധി ഗാനങ്ങള് ആലപിച്ചിട്ടുണ്ട്. സംഗീതജ്ഞയായ അമ്മയില് നിന്നാണ് വാണി ജയറാം സംഗീതത്തിന്റെ ആദ്യക്ഷരങ്ങള് പഠിച്ചത്.\nഎട്ടാം വയസ്സില് ആകാശവാണി മദ്രാസ് സ്‌റ്റേഷനില് വാണി പാടിത്തുടങ്ങി. കര്‍ണാടക സംഗീതം പഠിച്ചത് കടലൂര് ശ്രീനിവാസ അയ്യങ്കാര്, ടി.ആര്. ബാലസുബ്രഹ്മണ്യന്, ആര്.എസ്. മണി എന്നിവരില് നിന്നുമാണ്. ഉസ്താദ് അബ്ദുല് റഹ്മാന് ഖാനിന്റെ പക്കല്‍നിന്നും ഹിന്ദുസ്ഥാനി സംഗീതം പഠിച്ചു.\n1971ല് വസന്ത് ദേശായിയുടെ സംഗീതത്തില് 'ഗുഡ്ഡി' എന്ന ചിത്രത്തില് പാടിയ 'ബോലേ രേ പപ്പി' എന്ന ഗാനം വാണിയുടെ എക്കാലത്തെയും മികച്ച ഗാനങ്ങളില് ഒന്നാണ്. ഈ ചിത്രത്തിലെ ഗാനത്തിന് അഞ്ച് അവാര്‍ഡുകള് ലഭിച്ചു. ആശാ ഭോസ്‌ലെക്കൊപ്പം പക്കീസ എന്ന ചിത്രത്തില് പാടിയിരുന്നു. കൂടാതെ ചിത്രഗുപ്ത്, നൗഷാദ് മുഹമ്മദ് റഫി, മുകേഷ്, മന്നാഡേ തുടങ്ങിയ പ്രമുഖര്‍ക്കൊപ്പം ഗാനങ്ങള് ആലപിച്ചു.\n1974ല് ചെന്നൈയിലേക്ക് താമസം മാറ്റി. അതിനുശേഷമാണ് ദക്ഷിണേന്ത്യന് ഭാഷാചിത്രങ്ങളില് വാണി സജീവസാന്നിധ്യമാവുന്നത്. തമിഴ്, തെലുങ്ക്, കന്നഡ, മലയാളം തുടങ്ങിയ ഭാഷകളില് നിരവധി ഗാനങ്ങള് ആലപിച്ചു.\nസ്വപ്നം എന്ന ചിത്രത്തിലൂടെ സലില് ചൗധരിയാണ് വാണി ജയറാമിനെ മലയാളത്തിലേക്ക് കൊണ്ടുവരുന്നത്. പിന്നീട് എം.എസ്. വിശ്വനാഥന്, എം.ബി. ശ്രീനിവാസന്, കെ.എ. മഹാദേവന്, എം.കെ. അര്‍ജുനന്, ജെറി അമല്‍ദേവ്, സലില് ചൗധരി, ഇളയരാജ, എ.ആര്. റഹ്മാന് എന്നിവരുടെ പാട്ടുകള് ആലപിച്ചു. ഏറ്റവും നല്ല ഗായികക്കുള്ള ദേശീയ ചലച്ചിത്രപുരസ്‌കാരം മൂന്നു തവണ നേടിയിട്ടുണ്ട്.\nപൂക്കള് പനിനീര് പൂക്കള്... ബിജു സാറ് നല്ല റൊമാന്റിക്..


രാമക്ഷേത്ര നിര്‍മാണം സംഘപരിവാര് വിരുദ്ധമായ നിലപാടാണ് പാര്‍ട്ടി സ്വീകരിക്കേണ്ടതെന്ന് ടി.എന് പ്രതാപന് എം.പി. – Aim News\nരാമക്ഷേത്ര നിര്‍മാണ വിഷയത്തില് സംഘപരിവാര് വിരുദ്ധമായ നിലപാടാണ് പാര്‍ട്ടി സ്വീകരിക്കേണ്ടതെന്ന് ടി.എന് പ്രതാപന് എം.പി.\nവിഷയത്തില് നിലപാട് വ്യക്തമാക്കി കോണ്‍ഗ്രസ് അധ്യക്ഷ സോണിയാ ഗാന്ധിക്ക് ടി.എന് പ്രതാപന് കത്തയച്ചു. ബാബ്റി മസ്ജിദിന്‍റെ തകര്‍ച്ചയില് വേദനിക്കുന്ന ലക്ഷക്കണക്കിനാളുകള് ഇപ്പോഴും ഇന്ത്യയിലുണ്ട്. കോടതി വിധിയെ അവര് മാനിക്കുമ്പോഴും അവരുടെ വിശ്വാസത്തിനും വികാരത്തിനുമേറ്റ കനത്ത ആക്രമണമായിരുന്നു മസ്ജിദിന്‍റെ ധ്വംസനം. ഭൂമി പൂജയ്ക്ക് ക്ഷണം കിട്ടാന് സംഘപരിവാറിനോട് യാചിക്കുന്ന നേതാക്കള് തന്നെ വേദനിപ്പിച്ചുവെന്നും കമല്‍നാഥിനെ ഉന്നമിട്ട് പ്രതാപന് കത്തില് പറഞ്ഞു.\nരാമക്ഷേത്രഭൂമിപൂജയ്ക്കുപിന്നാലെ രാഹുല് ഗാന്ധിയുടെ ട്വീറ്റ്. ശ്രീരാമന് സ്നേഹമാണെന്നും അത് വെറുപ്പില് പ്രകടമാകില്ലെന്നും കോണ്‍ഗ്രസിന്‍റെ മുന് അധ്യക്ഷന് പറഞ്ഞു. ശ്രീരാമന് കരുണയാണ്, അത് ക്രൂരതയില് പ്രകടമാകില്ല. ശ്രീരാമന് നീതിയാണ്, അത് അനീതിയില് പ്രകടമാകില്ലെന്നും രാഹുല് പറഞ്ഞു.\nRelated Topics:രാമക്ഷേത്ര നിര്‍മാണം സംഘപരിവാര് വിരുദ്ധമായ നിലപാടാണ് പാര്‍ട്ടി സ്വീകരിക്കേണ്ടതെന്ന് ടി.എന് പ്രതാപന് എം.പി.


നയന്‍താര അടുത്ത ജയലളിത? ‘തലൈവി നയന്‍താര’ എന്ന് താരത്തിന് വിശേഷണം; ‘അമ്മ’യ്ക്ക് പകരക്കാരിയെ തേടുന്ന പാര്‍ട്ടി ഒടുവില് നയന്‍താരയിലേക്കോ? | Webdunia Malayalam\n‘അറം’ എന്ന പുതിയ തമിഴ് സിനിമ കണ്ടവരെല്ലാം ഒരേ സ്വരത്തില് പറയുന്ന ഒരു കാര്യമുണ്ട് - നയന്‍താര തമിഴ്നാട് മുന് മുഖ്യമന്ത്രി ജയലളിതയെ ഓര്‍മ്മിപ്പിക്കുന്നു. ആ ചിത്രത്തിലെ മതിവദനി എന്ന ജില്ലാ കലക്ടറുടെ നില്‍പ്പും നടപ്പും സംസാരവുമെല്ലാം ഒരു ജയലളിത സ്റ്റൈല്. ധരിക്കുന്ന വസ്ത്രത്തിലും വാച്ചിലും പോലും ഒരു ‘അമ്മ’ സ്റ്റൈല് !\nചിത്രത്തിന്‍റെ പ്രദര്‍ശനവുമായി ബന്ധപ്പെട്ട് ഒരു തിയേറ്ററിലെത്തിയ നയന്‍താര കാറില് നിന്നിറങ്ങിയയുടന് ‘തലൈവി നയന്‍താര’ എന്ന് മുദ്രാവാക്യം വിളി ഉയര്‍ന്നത് വലിയ രാഷ്ട്രീയ ശ്രദ്ധയാകര്‍ഷിച്ചിട്ടുണ്ട്. പലരും ‘നമ്മ തലൈവി നയന്‍താര’ എന്ന് അലറിവിളിക്കുന്നുണ്ടായിരുന്നു. ഈ സംഭവം തമിഴ്നാട് സിനിമാ - രാഷ്ട്രീയ വേദികളില് ചര്‍ച്ചയായിട്ടുണ്ട്.\n‘അറം’ സംസാരിക്കുന്നത് തമിഴ്നാട്ടിലെ ഭൂരിപക്ഷം ജനങ്ങള് അഭിമുഖീകരിക്കുന്ന പ്രശ്നങ്ങളെക്കുറിച്ചാണ്. വ്യക്തമായ ജനപക്ഷരാഷ്ട്രീയം ആണ് ചിത്രം മുന്നോട്ടുവയ്ക്കുന്നത്. ജയലളിതയെപ്പോലെ കാര്യങ്ങളെ ഗൌരവപൂര്‍വം സമീപിക്കുകയും കൃത്യമായി പഠിക്കുകയും ഉലയാത്ത തീരുമാനങ്ങളെടുക്കുകയും ചെയ്യുന്ന കഥാപാത്രമായി നയന്‍താര മിന്നിത്തിളങ്ങിയിരിക്കുന്നു.\nനയന്‍താരയുടെ യഥാര്‍ത്ഥ ജീവിതത്തിനും ഒരു ജയലളിത ടച്ചുണ്ട്. അതുപോലെ കരുത്തുറ്റ തീരുമാനങ്ങള് എടുക്കുന്ന വനിതയാണവര്. തന്‍റെ ജോലിയില് തികഞ്ഞ പ്രൊഫഷണലിസം കാത്തുസൂക്ഷിക്കുന്നവര്. മാധ്യമങ്ങളോട് കൃത്യമായ അകലം പാലിക്കുന്ന താരം. സിനിമയുടെ പ്രൊമോഷന് പോലും നയന്‍താര വരുന്ന പതിവില്ല.\nതമിഴ്നാട് ജനത ഇപ്പോള് ജയലളിതയെപ്പോലെ ഒരു ‘തലൈവി’യെ ആഗ്രഹിക്കുന്നുണ്ട്. അക്കാര്യം ജയയുടെ പാര്‍ട്ടിയായ എഐഎഡി‌എംകെയ്ക്കും അറിയാം. ഇപ്പോള് ആ പാര്‍ട്ടിയിലുടലെടുത്തിരിക്കുന്ന അഭിപ്രായവ്യത്യാസമെല്ലാം ശക്തമായ ഒരു നേതൃത്വം ഇല്ലാത്തതിന്‍റെ കുഴപ്പം കൊണ്ടുകൂടിയാണ്. നയന്‍താര രാഷ്ട്രീയത്തിലേക്ക് വന്നാല് അവര് ജയലളിതയുടെ ശരിയായ പിന്‍ഗാമിയായിരിക്കുമെന്ന അഭിപ്രായം പല കോണുകളില്‍നിന്നും ഉയരുന്നുണ്ട്.\nതെന്നിന്ത്യയ്ക്ക് ഇന്ന് ഒരു ലേഡി സൂപ്പര്‍സ്റ്റാറേ ഉള്ളൂ. അത് നയന്‍താരയാണ്. അവര് എ ഐ ഡി എം കെയെ നയിക്കുന്നത് ആ പാര്‍ട്ടിയിലും പലരും സ്വപ്നം കണ്ടുതുടങ്ങിയിരിക്കുന്നു.\nഎന്തായാലും തമിഴകരാഷ്ട്രീയത്തില് ഇനി തലൈവി നയന്‍താരയുടെ കാലമാണോ വരാന് പോകുന്നത്? കാത്തിരുന്ന് കാണാം.\nതെന്നിന്ത്യയുടെ മഞ്ജു വാര്യരാണ് നയന്‍താര!


ടിവിയില് റിലീസ് ചെയ്യാനൊരുങ്ങി 'കൃഷ്ണന്‍കുട്ടി പണിതുടങ്ങി'; വീഡിയോ പങ്കിട്ട് സാനിയ - metromatinee.com Lifestyle Entertainment & Sports\nടിവിയില് റിലീസ് ചെയ്യാനൊരുങ്ങി വിഷ്ണു ഉണ്ണികൃഷ്ണന്, സാനിയ അയ്യപ്പന് എന്നിവര് നായികാ നായകന്മാരായ ചിത്രം ‘കൃഷ്ണന്‍കുട്ടി പണിതുടങ്ങി’. ടി.വി. യിലാണ് വേള്‍ഡ് പ്രീമിയര് ചെയ്യുന്നത്. ‘സീ കേരളം’ ചാനലിലൂടെയാകും ചിത്രം പുറത്തിറങ്ങുക. തീയതി പ്രഖ്യാപിച്ചിട്ടില്ല.\nഇതിനു മുമ്പ് ടൊവിനോ തോമസ് നായകനായ ‘കിലോമീറ്റേഴ്‌സ് ആന്‍ഡ് കിലോമീറ്റേഴ്‌സ്’ എന്ന ചിത്രമാണ് മലയാള സിനിമാ ചരിത്രത്തില് ആദ്യമായി ടി.വി.യില് റിലീസ് ചെയ്ത സിനിമ. ഏറെ ചര്‍ച്ചചെയ്യപ്പെട്ട ‘ദി ഗ്രേറ്റ് ഇന്ത്യന് കിച്ചന്’ എന്ന സിനിമയുടെ സംവിധായകന് ജിയോ ബേബിയാണ് ഈ സിനിമയുടെ സംവിധായകന്.\nറിലീസ് സംബന്ധിച്ച വീഡിയോ നായിക സാനിയ അയ്യപ്പന് പോസ്റ്റ് ചെയ്തു. ഹോം നഴ്‌സ് ആയ ഉണ്ണിക്കണ്ണന്റെ ജീവിതത്തില് അവിചാരിതമായി സംഭവിക്കുന്ന ചില കാര്യങ്ങളിലൂടെയാണ് ചിത്രം മുന്നോട്ട് പോകുന്നത്. ഉണ്ണിക്കണ്ണനായാണ് വിഷ്ണു ഉണ്ണിക്കൃഷ്ണന് സ്‌ക്രീനിലെത്തുന്നത്.\n‘പൊടിമീശ മുളയ്ക്കണ കാലം’ എന്ന ഗാനം ഒരുക്കിയ സംഗീത സംവിധായകന് ആനന്ദ് മധുസൂദനന് ആദ്യമായ് ഒരു സിനിമയ്ക്ക് കഥയും, തിരക്കഥയും, സംഭാഷണവുമൊരുക്കുന്നു എന്ന പ്രത്യേകതയും ചിത്രത്തിനുണ്ട്. ചിത്രത്തിന്റെ സംഗീതവും ആനന്ദിന്റെതാണ്.\nRelated Topics:Saniya Iyappan, Vishnu Unnikrishnan\nബിഗ് ബോസിലെ തേപ്പുകാരൻ? തുറന്നടിച്ച് ഡിമ്പൽ!\nകരഞ്ഞും തലമൊട്ടയടിച്ചും ശയനപ്രദക്ഷിണം നടത്തിയും അല്ല അവർ നിങ്ങൾക്കൊപ്പം കസേര നേടേണ്ടത്. തുല്യ പ്രാതിനിധ്യം….. തുല്യ പ്രാതിനിധ്യം ആദ്യം അതൊന്ന് ഉരുവിട്ടു പഠിക്കു!


91 പന്തിൽ നിന്ന് 52, പിന്നെ 118 പന്തിൽ നിന്ന് സെഞ്ചുറി, ടെസ്റ്റ് ടീമിൽ ഇടം ഉറപ്പിച്ച് മുരളി വിജയ് | Murali Vijay takes over from Prithvi Shaw slams classy century in tour game\n91 പന്തിൽ നിന്ന് 52, പിന്നെ 118 പന്തിൽ നിന്ന് സെഞ്ചുറി, ടെസ്റ്റ് ടീമിൽ ഇടം ഉറപ്പിച്ച് മുരളി വിജയ്\nDec 1, 2018, 03:48 PM IST\nസെഞ്ചുറി ഇന്നിങ്‌സ് പുറത്തെടുത്തതോടെ അഡ്‌ലെയ്ഡില് ഡിസംബര് ആറിന് തുടങ്ങുന്ന ടെസ്റ്റില് മുരളി വിജയ് ഏറെക്കുറെ സ്ഥാനമുറപ്പിച്ചു.\nസിഡ്‌നി: സെഞ്ചുറിയുമായി ഇന്ത്യന് ടീമിലേക്ക് മുരളി വിജയിയുടെ തിരിച്ചുവരവ്. സിഡ്‌നി ക്രിക്കറ്റ് ഗ്രൗണ്ടില് നടന്ന ഓസ്‌ട്രേലിയ ഇലവനെതിരായ സന്നാഹ മത്സരത്തില് 132 പന്തില് 129 റണ്‍സാണ് മുരളി വിജയ് നേടിയത്.\nഇംഗ്ലണ്ടിനെതിരേ ലോര്‍ഡ്‌സില് നടന്ന രണ്ടാം ടെസ്റ്റിന് ശേഷം ടീമില് നിന്ന് പുറത്തായ മുരളി വിജയ് പിന്നീട് കൗണ്ടി ക്രിക്കറ്റില് കളിക്കാന് പോയിരുന്നു. പൃഥ്വി ഷായ്ക്ക് പരിക്കേറ്റതോടെ മുരളി വിജയ്ക്ക് ടീമിലേക്കുള്ള വഴി തുറക്കുകയായിരുന്നു. സെഞ്ചുറി ഇന്നിങ്‌സ് പുറത്തെടുത്തതോടെ അഡ്‌ലെയ്ഡില് ഡിസംബര് ആറിന് തുടങ്ങുന്ന ടെസ്റ്റില് മുരളി വിജയ് ഏറെക്കുറെ സ്ഥാനമുറപ്പിച്ചു.\nആദ്യ ഇന്നിങ്‌സില് ഇന്ത്യയ്ക്കായി കെ.എല് രാഹുലും പൃഥ്വി ഷായുമാണ് ഓപ്പണ് ചെയ്തിരുന്നത്. രാഹുല് പരാജയമായപ്പോള് പൃഥ്വി ഷാ 69 പന്തില് 66 റണ്‍സ് നേടി. എന്നാല് ഓസ്‌ട്രേലിയയുടെ ഇന്നിങ്‌സിനിടെ ക്യാച്ച് ചെയ്യാനുള്ള ശ്രമത്തില് പൃഥ്വി ഷായ്ക്ക് പരിക്കേല്‍ക്കുകയായിരുന്നു. ഇതോടെ മുരളി വിജയ് രണ്ടാം ഇന്നിങ്‌സില് കളിക്കാനിറങ്ങി.\n91 പന്തില് 52 അര്‍ധ സെഞ്ചുറി പൂര്‍ത്തിയാക്കിയ തമിഴ്‌നാട്ടുകാരന് 118 പന്തില് സെഞ്ചുറിയിലെത്തി. ജെയ്ക്ക് കാര്‍ഡറെറിഞ്ഞ 39-ാം ഓവറില് രണ്ട് സിക്‌സും മൂന്ന് ഫോറുമടക്കം 26 റണ്‍സാണ് മുരളി വിജയ് നേടിയത്. ആകെ 16 ഫോറും അഞ്ച് സിക്‌സുമാണ് മുരളി വിജയ് അടിച്ചെടുത്തത്. കെ.എല് രാഹുല് 62 റണ്‍സുമായി പിന്തുണ നല്‍കി.\nഒന്നാം ഇന്നിങ്‌സില് 184 റണ്‍സ് ലീഡ് വഴങ്ങി രണ്ടാമിന്നിങ്‌സിനിറങ്ങിയ ഇന്ത്യ രണ്ടിന് 211 എന്ന നിലയിലായിരിക്കെ മത്സരം സമനിലയില് അവസാനിക്കുകയായിരുന്നു. സ്‌കോര്- ഇന്ത്യ 358 & 211/2. ക്രിക്കറ്റ് ഓസ്‌ട്രേലിയ-544.\nനേരത്തെ ക്രിക്കറ്റ് ഓസ്‌ട്രേലിയ ഇലവന് ആദ്യ ഇന്നിങ്‌സില് 544 റണ്‍സിന് എല്ലാവരും പുറത്താകുകയായിരുന്നു. ഹാരി നീല്‍സണ്‍ന്റെ സെഞ്ചുറിയാണ് ഓസീസ് സ്‌കോര് 500 കടത്തിയത്. മുഹമ്മദ് ഷമി മൂന്നും അശ്വിന് രണ്ടും വിക്കറ്റ് വീഴ്ത്തി.\nContent Highlights: Murali Vijay takes over from Prithvi Shaw slams classy century in tour game


10,000 കടന്ന് കോവിഡ് മരണം: കൊറോണവൈറസിനെ നേരിടുന്നതിൽ ഇറ്റലിക്ക് പറ്റിയ തെറ്റെന്ത് ? | Italy covid 19 death toll crosses 10k, what went wrong with Italy in fighting corona virus\nItaly, First Published 30, Mar 2020, 12:48 PM\nഒരു ജനാധിപത്യ സംവിധാനത്തിൽ ചൈന ചെയ്യുന്നതുപോലെ വെട്ടൊന്ന് മുറി രണ്ടെന്ന പോലെ ജനങ്ങളോട് ചെയ്യാൻ സാധിക്കില്ല എന്നാണ് ഇറ്റലിയിലെ അധികാരികൾ പറയുന്നത്.\nചൈനയിലെ വുഹാനിൽ 2019 ഡിസംബറിൽ ആദ്യത്തെ രോഗിക്ക് കൊവിഡ് സ്ഥിരീകരിക്കപ്പെട്ട ശേഷം, കഴിഞ്ഞ നൂറിൽപ്പരം ദിവസങ്ങൾ കൊണ്ട് ലോകത്തെമ്പാടും പടർന്നു പിടിച്ച് പതിനായിരക്കണക്കിന് പേരുടെ ജീവനെടുത്തുകഴിഞ്ഞിട്ടുണ്ട് കൊറോണാ വൈറസ് എന്ന രോഗാണു. ഇന്ന് ഏഴുലക്ഷത്തിലധികം പേർക്ക് രോഗം ബാധിച്ചുകഴിഞ്ഞിട്ടുണ്ട്. മരണം 34,000 കടക്കാറായി. ഒന്നര ലക്ഷത്തിൽപ്പരം പേരുടെ രോഗം മാറിക്കഴിഞ്ഞു എങ്കിലും ഇപ്പോഴും അഞ്ചുലക്ഷത്തിലധികം പേർ ഈ രോഗം ബാധിച്ച് പ്രയാസപ്പെടുന്നുണ്ട്.\nരോഗത്തിന്റെ പ്രഭവകേന്ദ്രമായ വുഹാൻ സ്ഥിതിചെയ്യുന്ന ചൈന എന്ന രാജ്യം ഈ രോഗത്തിന്റെ പിടിയിൽ നിന്ന് ഏറെക്കുറെ മോചിതമായിക്കഴിഞ്ഞു. ഇന്ന് അവിടെ വളരെ കുറച്ച് പുതിയ കേസുകൾ മാത്രമേ റിപ്പോർട്ട് ചെയ്യപ്പെടുന്നുള്ളൂ. ഒരു മഹാമാരി എന്നതിൽ നിന്ന് മാറി ഒറ്റപ്പെട്ട കേസുകളിലേക്ക് കൊവിഡ് 19 മാറിക്കഴിഞ്ഞു. വുഹാനിൽ ഏറെ നാളുകൾക്കു ശേഷം ഇന്ന് തീവണ്ടികളും ഓടിത്തുടങ്ങിയെന്ന് കേൾക്കുന്നു.\nഇന്ന് ഏറ്റവും അധികം രോഗബാധിതരുള്ളത് അമേരിക്കയിലാണ്. 142,735 കേസുകൾ. എന്നാൽ ഇത്രയധികം പേർക്ക് രോഗബാധയുണ്ടായിട്ടും അവിടെ ഇന്നുവരെ 2,488 മരണങ്ങൾ മാത്രമാണ്. എന്നാൽ ഇറ്റലിയിൽ 97,689 പേർക്കുമാത്രം രോഗബാധയുള്ളപ്പോഴും മരണം 10,779 കടന്നുപോയിക്കഴിഞ്ഞു. അമേരിക്കയിലെ മരണനിരക്ക് 1.7 ശതമാനം ആയിരിക്കെ അമേരിക്കയെക്കാൾ 45,000 -ൽ പരം രോഗികൾ കുറഞ്ഞിരുന്നിട്ടും ഇറ്റലിയിലെ മരണനിരക്ക് 11 ശതമാനമാണ്. അതായത് അമേരിക്കയിലേതിനേക്കാൾ ഏകദേശം ആറിരട്ടിയോളം പേർ കൊവിഡ് ബാധിച്ച് ഇറ്റലിയിൽ മരിച്ചുവീഴുന്നുണ്ട്.\nഇറ്റലിയിലെ സാമൂഹിക ബന്ധങ്ങളാണ് അസുഖം പടരാനുള്ള ഒരു പ്രധാനകാരണമായി പറയുന്നത്. ഇറ്റലിയുടെ ജനസംഖ്യയിലെ മുതിർന്നവരുടെ പ്രതിനിധ്യത്തിലുള്ള ആധിക്യം മറ്റൊരു കാരണമാണ്. ജപ്പാൻ കഴിഞ്ഞാൽ ലോകത്ത് ഏറ്റവുമധികം വൃദ്ധരുള്ളത് ഇറ്റലിയിലാണ്. രാജ്യത്തെ മുതിർന്ന ജനത മറ്റു ചില രാജ്യങ്ങളിലേതുപോലെ തങ്ങളുടെ അടുത്ത ബന്ധുക്കളുമായോ അല്ലെങ്കിൽ ചുറ്റുപാടുമുള്ള സമൂഹവുമായോ ഒക്കെ വളരെ അടുത്ത ബന്ധം സൂക്ഷിക്കുന്നവരാണ്. അവർ അടുത്തിടപഴകുന്നവരാണ്. നിത്യം പരസ്പരം കാണുന്നവരാണ്. അവരോട് ഒറ്റയടിക്ക് സാമൂഹിക അകലം പാലിക്കണം എന്ന് പറഞ്ഞത് ആദ്യഘട്ടത്തിൽ വേണ്ടപോലെ പാലിക്കപ്പെട്ടുകാണാൻ സാധ്യത കുറവാണ്.\nഅസുഖം പടർന്നു പിടിക്കാതിരിക്കാൻ വേണ്ടി ടോട്ടൽ ലോക്ക് ഡൗൺ അടക്കമുള്ള കടുത്ത നടപടികളിലേക്ക് ഇറ്റലി നീങ്ങിയിട്ടും കൊവിഡ് സാമൂഹ്യവ്യാപനത്തിലേക്ക് കടന്നു. ദിവസേന അറുനൂറിലധികം പേരാണ് ഇവിടെ മരണത്തിന് കീഴടങ്ങുന്നത്. ഇറ്റലിയിലെ ഒരാൾക്ക് ഇപ്പോൾ വീട്ടിനു പുറത്തിറങ്ങണം എന്നുണ്ടെങ്കിൽ വ്യക്തമായ കാരണം വേണം. പിന്നെന്താണ് ഇങ്ങനെ ആളുകൾ മരിക്കുന്നത്? വ്യാപനം തടയാനോ മരണം ഒഴിവാക്കാനോ രാജ്യത്തെ ആരോഗ്യ വകുപ്പ് പഠിച്ച പണി പതിനെട്ടും നോക്കിയിട്ടും ആവാത്തതെന്താണ്?\nഇറ്റലിയിലെ നിന്ന് കൃത്യമായ കണക്കുകൾ പുറത്തു വരുന്നില്ല എന്ന് മറ്റൊരു ആക്ഷേപവും വരുന്നുണ്ട്. ടെസ്റ്റുകളുടെ എന്നതിൽ വേണ്ടത്ര വർദ്ധനവ് ഇല്ലാത്തതും കാരണം കൃത്യമായി സംക്രമിതരെ കണ്ടെത്താനും മറ്റുള്ളവർക്ക് അസുഖം പകരാതെ നോക്കാനാവുന്നില്ല. രോഗം വല്ലാതെ പടർന്നു പിടിച്ചിട്ടുള്ള ലൊംബാർദിയിൽ പോലും ദിവസേന അയ്യായിരം പേരുടെ സ്വാബുകൾ മാത്രമാണ് ടെസ്റ്റ് ചെയ്തുവരുന്നത്. ഇത് ഏറെ കുറവാണ് എന്നാണ് ആക്ഷേപം. ആരോഗ്യപ്രവർത്തകരുടെ കയ്യിൽപ്പോലും വേണ്ടത്ര സുരക്ഷാ ഉപകരണങ്ങളില്ല എന്നും പരാതികളുണ്ട്. ലൊംബാർദിയിലേത് മികച്ച രീതിയിൽ നടന്നുപോന്നിരുന്ന ആരോഗ്യ സംവിധാനമായിരുന്നിട്ടും അതുപോലും കൊറോണാവൈറസിന്റെ ആക്രമണത്തിൽ ആകെ അലങ്കോലമായിട്ടുണ്ട്.\nആറാഴ്ചയായി ഇറ്റലിയിലെ ലോക്ക് ഡൗൺ തുടങ്ങിയിട്ട്. രാജ്യത്തെ ലോക്ക് ഡൗൺ സംവിധാനങ്ങൾ ചൈനയിലെ അത്രയ്ക്ക് കർശനമല്ല എന്നതും കാരണമായി പറയുന്നുണ്ട്. ഒരു ജനാധിപത്യ സംവിധാനത്തിൽ ചൈന ചെയ്യുന്നതുപോലെ, 'വെട്ടൊന്ന് മുറി രണ്ടെ'ന്ന പോലെ ജനങ്ങളോട് ചെയ്യാൻ സാധിക്കില്ല എന്നാണ് ഇറ്റലിയിലെ അധികാരികൾ പറയുന്നത്. മുൻകരുതലുകൾ ലംഘിക്കുന്നവരെ ചൈന കൈകാര്യം ചെയ്യുന്നതുപോലെ ഇറ്റലിക്ക് ചെയ്യാനാകില്ല. മരണസംഖ്യ ദിവസം ചെല്ലുന്തോറും കൂടിക്കൂടി വരുന്ന സാഹചര്യത്തിൽ അടുത്തൊന്നും ഇറ്റലിയിലെ സാമൂഹിക നിയന്ത്രണങ്ങൾ അയയ്ക്കാനുള്ള സാധ്യതയും പ്രദേശവാസികൾ കാണുന്നില്ല.\nLast Updated 30, Mar 2020, 9:16 PM


മഴവെള്ളപ്പാച്ചിലിൽ അകപ്പെട്ടവരെ രക്ഷപ്പെടുത്തിയ വിദ്യാർഥിക്ക് താലൂക്ക് ലീഗൽ മോണിറ്ററിങ് കമ്മിറ്റിയുടെ ആദരം \nഹോം Pathanapuram മഴവെള്ളപ്പാച്ചിലിൽ അകപ്പെട്ടവരെ രക്ഷപ്പെടുത്തിയ വിദ്യാർഥിക്ക് താലൂക്ക് ലീഗൽ മോണിറ്ററിങ് കമ്മിറ്റിയുടെ ആദരം\nമഴവെള്ളപ്പാച്ചിലിൽ അകപ്പെട്ടവരെ രക്ഷപ്പെടുത്തിയ വിദ്യാർഥിക്ക് താലൂക്ക് ലീഗൽ മോണിറ്ററിങ് കമ്മിറ്റിയുടെ ആദരം\nപത്തനാപുരം : മഴവെള്ളപ്പാച്ചിലില് അകപ്പെട്ട രണ്ടുപേരെ രക്ഷപ്പെടുത്തിയ വിദ്യാര്‍ഥിക്ക് താലൂക്ക് ലീഗല് മോണിറ്ററിങ് കമ്മിറ്റിയുടെ ആദരം. തലവൂര് കുരാ മണ്ണാകോണത്തുവീട്ടില് വിശാഖാ(18)ണ് ആദരമേറ്റുവാങ്ങിയത്. പത്തനാപുരം സി.ഐ. അന്‍വറിന്റെ നേതൃത്വത്തിലായിരുന്നു ലീഗല് മോണിറ്ററിങ് കമ്മിറ്റി ആദരിച്ചത്.\nനവംബര് ഒന്നിന് നടന്നുപോകുന്ന ചാലിലുണ്ടായ അപ്രതീക്ഷിത ഒഴുക്കില്‍പ്പെട്ട് കുരാ സ്വദേശികളായ രണ്ടുപേര് കനാലില് പതിച്ചിരുന്നു. കശുവണ്ടിത്തൊഴിലാളിയായ വിജയകുമാരി, മൂന്നാംക്ലാസുകാരന് സച്ചിന് എന്നിവരാണ് ഒഴുകിപ്പോയത്.\nസംഭവം കണ്ട വിശാഖ് ഏറെ ദൂരം ഓടി കുത്തൊഴുക്കുള്ള കനാലില് ചാടി ഇരുവരെയും രക്ഷപ്പെടുത്തുകയായിരുന്നു. ജീവന് പണയപ്പെടുത്തിയുള്ള വിശാഖിന്റെ ധീരതയെ നാടാകെ അഭിനന്ദിച്ചിരുന്നു.


സബ്കളക്ടര്‍ക്ക് യാത്രയയപ്പ് നല്‍കി : Deepika.com Nattu Visesham\nTuesday, October 15, 2019 12:25 AM IST\nകല്‍പ്പറ്റ: പുത്തുമലയിലും ജില്ലയിലെ മറ്റു ദുരന്തബാധിത പ്രദേശങ്ങളിലെയും ദുരന്തനിവാരണ പ്രവര്‍ത്തനങ്ങളെ ഏകോപിപ്പിച്ച മാനന്തവാടി മുന് സബ്കളക്ടര് എന്.എസ്.കെ. ഉമേഷിന് ജില്ലയിലെ മുഴുവന് ദുരന്ത നിവാരണ പ്രവര്‍ത്തകരുടെയും സാന്നിധ്യത്തില് യാത്രയയപ്പ് നല്‍കി.\nജനകീയ ദുരന്ത നിവാരണ സേനയുടെ പരിശീലന പരിപാടിയിലാണ് എന്.എസ്.കെ. ഉമേഷിന് ജില്ലാ പഞ്ചായത്തിന്‍റെ നേതൃത്വത്തില് യാത്രയയപ്പ് നല്‍കിയത്. ജില്ലാ പഞ്ചായത്ത് പ്രസിഡന്‍റ് കെ.ബി. നസീമ ഉപഹാരവും വൈസ് പ്രസിഡന്‍റ് എ. പ്രഭാകരന് പൊന്നാടയും അണിയിച്ചു. മറുപടി പ്രസംഗത്തില് വയനാട്ടില് കളക്ടറായി തിരിച്ചെത്താന് കഴിയട്ടെയെന്നും അദ്ദേഹം പ്രത്യാശ പ്രകടിപ്പിച്ചു. നിലവില് ശബരിമല എഡിഎം ആയിട്ടാണ് എന്.എസ്.കെ. ഉമേഷിന് ചുമതല.\nമാനന്തവാടി: കേരള ഹോട്ടല് ആന്‍ഡ് റെസ്‌റ്ററന്‍റ്സ് അസോസിയേഷന് ജില്ലാ കമ്മിറ്റിയുടെ നേതൃത്വത്തില് സബ് കളക്ടര് എന്.എസ്.കെ. ഉമേഷിന് യാത്രയയപ്പ് നല്‍കി. മാനന്തവാടി ഹോട്ടല് വയനാട് സ്‌ക്വയര് ഓഡിറ്റോറിയത്തിലായിരുന്നു യാത്രയയപ്പ്. ബിജു കിഴക്കേടം അധ്യക്ഷത വഹിച്ചു.\nസംസ്ഥാന സെക്രട്ടറി പി.ആര്. ഉണ്ണികൃഷ്ണന് ഉപഹാര സമര്‍പ്പണം നടത്തി. നഗരസഭാ ചെയര്‍മാന് വി.ആര്. പ്രവീജ്, കൗണ്‍സിലര് ജേക്കബ് സെബാസ്റ്റ്യന് തുടങ്ങിയവര് മുഖ്യാഥിതികളായിരുന്നു. അസോസിയേഷന് നേതാക്കളായ പി. അബ്ദുള് ഗഫൂര്, ബിജു മന്ന, മുഹമദ് അസ്‌ലം കമ്പളക്കാട് തുടങ്ങിയവര് പ്രസംഗിച്ചു


Metro Vaartha - സ്മൃതി ഇറാനിയുടെ തെരഞ്ഞെടുപ്പ് പ്രചാരകൻ വെടിയേറ്റ് മരിച്ചു\nSeptember 2019 - 8:16 am IST\nസ്മൃതി ഇറാനിയുടെ തെരഞ്ഞെടുപ്പ് പ്രചാരകൻ വെടിയേറ്റ് മരിച്ചു\nമുഖത്ത് സാരമായി പരുക്കേറ്റ സുരേന്ദ്ര സിംഗിനെ ലഖ്നൗവിലെ സർക്കാർ ആശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല. സംഭവത്തിൽ പൊലീസ് കേസെടുത്ത് അന്വേഷണം ആരംഭിച്ചതായി എഎസ്പി ദയാറാം പറഞ്ഞു.\nഅമേഠി: സ്മൃതി ഇറാനിയുടെ അമേഠിയിലെ തെരഞ്ഞെടുപ്പ് പ്രവർത്തനങ്ങള്‍ക്ക് ചുക്കാൻ പിടിച്ച ബിജെപി പ്രാദേശിക നേതാവ് വെടിയേറ്റ് മരിച്ച നിലയിൽ. ബരോളിയ ഗ്രാമത്തിലെ മുൻ ഗ്രാമ തലവൻ കൂടിയായ സുരേന്ദ്ര സിംഗ് (50) ആണ് വെടിയേറ്റ് മരിച്ചത്. അമേഠിയിലെ ഗൗരിഗഞ്ജിൽ ശനിയാഴ്ച രാത്രി 11.30-ഓടെയായിരുന്നു സംഭവം.\nശനിയാഴ്ച രാത്രി ബൈക്കിലെത്തിയ അക്രമികൾ സുരേന്ദ്ര സിംഗിന്‍റെ വീടിന് മുന്നിലെത്തുകയും അദ്ദേഹത്തിന് നേരെ വെടിയുതിർക്കുകയുമായിരുന്നു. മുഖത്ത് സാരമായി പരുക്കേറ്റ സുരേന്ദ്ര സിംഗിനെ ലഖ്നൗവിലെ സർക്കാർ ആശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല. സംഭവത്തിൽ പൊലീസ് കേസെടുത്ത് അന്വേഷണം ആരംഭിച്ചതായി എഎസ്പി ദയാറാം പറഞ്ഞു.\n2014-ലെ തെരഞ്ഞെടുപ്പ് മുതൽ സ്മൃതിക്കൊപ്പം പ്രവർത്തിക്കുന്നയാളാണ് സുരേന്ദ്ര. ലോക്സഭ തെരഞ്ഞെടുപ്പിൽ വമ്പിച്ച വിജയം നേടിയ സ്മൃതി ഇറാനിയുടെ അനുനായി വെടിയേറ്റ് മരിച്ചതിൽ ഞെട്ടിയിരിക്കുകയാണ് അമേഠിയിലെ ജനങ്ങൾ. തെരഞ്ഞെടുപ്പ് പ്രചാരണ വേളയിൽ ബരോളിയ ഗ്രാമം വാർത്തകളിൽ ഇടംനേടിയിരുന്നു.\nരാഹുൽ ഗാന്ധിയെ അപമാനിക്കാൻ സ്മൃതി ഇറാനി ബരോളിയയിൽ ഷൂവിതരണം നടത്തിയെന്ന കോൺഗ്രസ് ജനറൽ സെക്രട്ടറി പ്രിയങ്ക ഗാന്ധി ആരോപിച്ചിരുന്നു. സ്മൃതി ഇറാനിയോട് ഏറെ അടുപ്പം പുലർത്തിയിരുന്ന സുരേന്ദ്ര സിംഗ് ഷൂ വിതരണത്തിലും പങ്കാളിയായിരുന്നുവെന്ന് പ്രദേശ വാസികൾ പറയുന്നു. തെരഞ്ഞെടുപ്പ് ഫലം പുറത്തുവന്നപ്പോൾ അമേഠിയിൽ രാഹുൽ ഗാന്ധി സ്മൃതി ഇറാനിയോട് 55,120 വോട്ടുകൾക്ക് പരാജയപ്പെട്ടിരുന്നു.


അദാലത്ത് സമയ പരിധിക്കുള്ളില് തീരില്ല; പെന്‍ഷന് ലഭിക്കാതെ ആയിരങ്ങള് :: Janmabhumi Daily\nTuesday 29 August 2017 9:16 pm IST\nകൊല്ലം: വിവിധ ക്ഷേമ പദ്ധതികളുമായി ബന്ധപ്പെട്ട പരാതികള് പരിഹരിക്കാനുള്ള അദാലത്തുകള് നിശ്ചിത സമയത്തിനുള്ളില് പൂര്‍ത്തിയാകില്ല. ഇതോടെ മുടങ്ങിയ ക്ഷേമപെന്‍ഷനുകള് ഓണത്തിനെങ്കിലും കിട്ടുമെന്ന പ്രതീക്ഷ മങ്ങി. ക്ഷേമനിധി ബോര്‍ഡുകളില് നിന്നും പെന്‍ഷന് ലഭിക്കുന്ന ഗുണഭോക്താക്കള് സാമൂഹിക സുരക്ഷാ പെന്‍ഷനോ മറ്റ് പെന്‍ഷനുകളോ അനര്‍ഹമായി വാങ്ങുന്നില്ലെന്ന് ഉറപ്പു വരുത്താന് ഗുണഭോക്താക്കളുടെ ആധാര് വിവരങ്ങള് ശേഖരിച്ച് പരിശോധന നടത്തിവരികയാണ്. ഇതെത്തുടര്‍ന്ന് ആധാര് നമ്പര് സമര്‍പ്പിച്ചിട്ടില്ലാവരുടെ പെന്‍ഷന് മുടങ്ങി. ഇത് പരിഹരിക്കുന്നതിനാണ് സര്‍ക്കാര് അദാലത്തുകള് നടത്തുന്നത്. പരാതിയുള്ളവര് അതാത് ക്ഷേമനിധി ബോര്‍ഡുകളുടെ ജില്ലാ ഓഫീസര് മുഖേന ചീഫ് എക്‌സിക്യൂട്ടീവ് ഓഫീസര്‍ക്ക് (സിഇഒ)പരാതി സമര്‍പ്പിക്കണം. അദാലത്തിനുള്ള സമയം, സ്ഥലം, തീയതി എന്നിവ ഈ മാസം 31ന് മുന്‍പായി പ്രസിദ്ധീകരിച്ച് സെപ്തംബര് 15നുള്ളില് പൂര്‍ത്തിയാക്കണമെന്നായിരുന്നു സര്‍ക്കാര് നിര്‍ദ്ദേശം. എന്നാല് സര്‍ക്കാര് നിശ്ചയിച്ച തീയതിക്കുള്ളില് അദാലത്തുകള് നടക്കാനുള്ള സാധ്യതയില്ല. ജില്ലാ തലത്തിലെ അദാലത്തുകള് നസംബന്ധിച്ച് തീരുമാനം കൈക്കൊണ്ടിട്ടില്ല. സെപ്തംബര് ഒന്നു മുതല് 15 വരെ ഏഴ് പ്രവൃത്തി ദിവസം മാത്രമാണ് ഉള്ളത്. എല്ലാ ജില്ലകളിലും നിരവധി പരാതിക്കാരുണ്ട്. ഇവരുടെ രേഖകള് പരിശോധിച്ച് തീര്‍പ്പു കല്‍പ്പിക്കാന് ഒരു ദിവസം കൊണ്ട് സാധിക്കില്ല. അതിനാല് നടപടി ക്രമങ്ങള് പൂര്‍ത്തീകരിച്ച് പെന്‍ഷന് ലഭിക്കാന് ആറു മാസം സമയമെങ്കിലും എടുക്കുമെന്നാണ് ഉദ്യോഗസ്ഥര് വ്യക്തമാക്കുന്നത്. നിശ്ചിത സമയ പരിധിക്കുള്ളില് പരാതികള് പരിഹരിക്കാന് സാധിച്ചില്ലെങ്കില് ഇതു സംബന്ധിച്ച് വീണ്ടും സര്‍ക്കാര് ഉത്തരവ് ഉണ്ടാകണം. ഇതോടെ ഓണത്തിന് പെന്‍ഷന് ലഭിക്കുമെന്ന പ്രതീക്ഷയില് ഇരുന്ന പാവങ്ങളുടെ കാത്തിരിപ്പ് നീളും. അദാലത്ത് നടപടികളുടെ സമയക്രമം നിശ്ചയിച്ചത് നടപ്പാക്കാന് വേണ്ടിയല്ലെന്ന് പരാതിക്കാര് പറയുന്നു. ഓണത്തിന്റെ അവധിസമയം നോക്കി നിശ്ചയിച്ചതിനു പിന്നില് പരാതികള് പരിഹരിക്കുകയല്ല, സര്‍ക്കാരിന്റെ ലക്ഷ്യം, പറ്റിക്കലാണെന്നും പരാതിക്കാര് പറഞ്ഞു.


കെഎസ്ആർടിസി പെൻഷൻ സഹ. ബാങ്ക് വഴി: ആറു മാസത്തേക്കുകൂടി നീട്ടി : Deepika.com Kerala News\nതിരുവനന്തപുരം: കെഎസ്ആർടിസി പെൻഷൻ സഹകരണ ബാങ്കുകൾ വഴി നൽകുന്ന സംവിധാനം ആറു മാസത്തേക്കു കൂടി നീട്ടി. ഫെബ്രുവരി എട്ടിനാണ് സഹകരണ ബാങ്കുകൾ വഴി പെൻഷൻ നൽകുന്നത് ആരംഭിച്ചത്. ഈ സംവിധാനം ആറു മാസത്തേക്കു നീട്ടുന്നതിനാണ് തീരുമാനം. ഇതിനായി 230 കോടി രൂപയാണ് സഹകരണ കണ്‍സോർഷ്യം അനുവദിച്ചിരിക്കുന്നത്. പെൻഷൻ വിതരണവുമായി ബന്ധപ്പെട്ട ഉത്തരവ് ഇന്നു പുറത്തിറങ്ങും.\nകെഎസ്ആർടിസിയും സഹകരണ വകുപ്പും തമ്മിലുള്ള ധാരണപ്രകാരമാണ് പദ്ധതി ആറു മാസത്തേക്കു നീട്ടിയത്. ഈ മാസത്തെ പെൻഷൻ കഴിഞ്ഞ ഒന്നിനാണ് നൽകേണ്ടിയിരുന്നത്. നടപടികൾ പൂർത്തിയാക്കി ഈ ആഴ്ച അവസാനത്തോടെ പെൻഷൻ നൽകാനാകും. പെൻഷൻ വിതരണത്തിനുള്ള അനുമതി ഈയാഴ്ച തന്നെ ധനവകുപ്പിൽ നിന്നും ലഭിക്കുമെന്നാണ് വിവരം. ഇതോടെ ആറു മാസത്തേക്കുകൂടി മുടക്കമില്ലാതെ പെൻഷൻ ലഭിക്കും.\nഅതേസമയം, കെഎസ്ആർടിസി ജീവനക്കാർക്കു ശന്പളം നൽകുന്നതിനുള്ള സർക്കാർ വിഹിതമായ 20 കോടി തടഞ്ഞുവച്ച ഗതാഗത സെക്രട്ടറിയുടെ ഉത്തരവ് ധനവകുപ്പ് ഇടപെട്ടു നീക്കി.


വീട്ടമ്മയെ കുത്തിക്കൊന്ന പ്രതി കാമുകിക്കൊപ്പം ആത്മഹത്യയ്ക്ക് ശ്രമിച്ചു; യുവതി മരിച്ചു | accused in murder case suicide attempt with lover\nവീട്ടമ്മയെ കുത്തിക്കൊന്ന പ്രതി കാമുകിക്കൊപ്പം ആത്മഹത്യയ്ക്ക് ശ്രമിച്ചു; യുവതി മരിച്ചു\nCherupuzha, First Published Dec 18, 2020, 12:06 AM IST\nചെറുപുഴ സ്വദേശി റാഹേലിനെ കുത്തിക്കൊലപ്പെടുത്തുകയും ഭർത്താവിനെയും മകനെയും കുത്തിപരിക്കേൽപ്പിക്കുകയും ചെയ്ത കേസിലെ പ്രതിയാണ് ബിനോയ്. ഇയാളുടെ കാമുകിയാണ് നീതു.\nചെറുപുഴ: കണ്ണൂർ ചെറുപുഴയിൽ വീട്ടമ്മയെ കുത്തിക്കൊന്ന പ്രതി സുഹൃത്തിനൊപ്പം ആത്മഹത്യയ്ക്ക് ശ്രമിച്ചു. സുഹൃത്ത് നീതു മരിച്ചെങ്കിലും ബിനോയ് അപകടനില തരണം ചെയ്തു. കഴിഞ്ഞ ഞാറാഴ്ചയാണ് വല്യമ്മയായ റാഹേലിനെ കുത്തി കൊലപ്പെടുത്തി ശേഷം ബിനോയ് നാട്ടിൽ നിന്ന് മുങ്ങിയത്.\nചെറുപുഴ സ്വദേശി റാഹേലിനെ കുത്തിക്കൊലപ്പെടുത്തുകയും ഭർത്താവിനെയും മകനെയും കുത്തിപരിക്കേൽപ്പിക്കുകയും ചെയ്ത കേസിലെ പ്രതിയാണ് ബിനോയ്. ഇയാളുടെ കാമുകിയാണ് നീതു. തങ്ങൾ മരിക്കാൻ പോവുകയാണെന്ന് നീതു പലരോടും ഫോണിൽ വിളിച്ചു പറഞ്ഞിരുന്നു.\nവിവരം പൊലീസിനെ അറിയിച്ചതിനെ തുട‍ർന്ന് ടവർ ലൊക്കേഷൻ എടുത്തിരുന്നു. ഇതനുസരിച്ച് നാട്ടുകാരും പൊലീസും ചേർന്നു നടത്തിയ തെരച്ചിലിൽ ഇരുവരെയും താമസിച്ചിരുന്ന വീടിനു അടുത്ത് തൂങ്ങിയ നിലയിൽ കണ്ടെത്തുകയായിരുന്നു. നീതു സംഭവ സ്ഥലത്ത് വച്ചു തന്നെ മരിച്ചു. ഉടന് ബിനോയിയെ ചെറുപുഴ പൊലീസ് ആശുപത്രിയിൽ എത്തിക്കുകയായിരുന്നു. ബിനോയ് അപകടനില തരണം ചെയ്തതായി പൊലീസ് അറിയിച്ചു.\nകൊല്ലപ്പെട്ട റാഹേലിന്‍റെ ഭ‍ർത്തൃ സഹോദരന്‍റെ മകനാണ് ബിനോയ്. സ്വന്തം സഹോദരനെ കൊന്ന കേസിലെ പ്രതി കൂടിയാണ് ബിനോയ്. ഈ കേസിൽ സാക്ഷി പറഞ്ഞതിനാണ് പരോളിനിറങ്ങിയ ബിനോയ് റാഹേലിനെ കൊലപ്പെടുത്തിയത്. ഗുരുതരമായി പരിക്കേറ്റ റാഹേലിന്‍റെ ഭർത്താവും മകനും ചികിത്സയിലാണ്.\nLast Updated Dec 18, 2020, 12:16 AM IST\ncherupuzha murder case\nsuicide attempt with lover


കുട്ടികളില് പാരമ്പര്യത്തെപ്പറ്റി അവബോധവും സങ്കല്‍പശേഷിയും വളര്‍ത്തുന്ന കൂടുതല് രചനകളുണ്ടാകണം -മുഖ്യമന്ത്രി പിണറായി വിജയന് – Malayalam today news\nകുട്ടികളില് പാരമ്പര്യത്തെപ്പറ്റി അവബോധവും സങ്കല്‍പശേഷിയും വളര്‍ത്തുന്ന കൂടുതല് രചനകളുണ്ടാകണം -മുഖ്യമന്ത്രി പിണറായി വിജയന്\nകുട്ടികളുടെ സാംസ്‌കാരിക ഉന്നമനവും, ഭാഷാസ്വാധീനവും വളര്‍ത്തുന്ന രചനകള് കൂടുതലുണ്ടാകാന് ബാലസാഹിത്യ ഇന്‍സ്റ്റിറ്റ്യൂട്ടിന്റെ ശ്രമങ്ങളുണ്ടാകണം.\nജീവിതമൂല്യങ്ങള് ഉള്‍ക്കൊള്ളുന്ന വായ്മൊഴി പാരമ്പര്യത്തിലെയും നാടോടി സാഹിത്യത്തിലെയും കഥകളുടെയും പാട്ടുകളുടെയും അനുഭവം വരുംതലമുറകളിലേക്ക് പകര്‍ന്നുകൊടുക്കാനാകണം. തലമുറകളായി കൈമാറി വരികയും പിന്നീട് വരമൊഴിയായി പകര്‍ത്തപ്പെടുകയും ചെയ്ത അത്തരം പാട്ടുകളും കഥകളും സ്നേഹിക്കാനും മനസിലാക്കാനും കുട്ടികളെ പ്രാപ്തമാക്കും. ഇത്തരം പാട്ടുകള് നന്നായി പാടിപ്പിച്ച് സി.ഡിയാക്കി സംരക്ഷിക്കാനും ശ്രമിക്കണം. ഇക്കാര്യത്തില് സാമ്പത്തിക വൈഷമ്യം ഉണ്ടാകുമെന്ന് ഇന്‍സ്റ്റിറ്റ്യൂട്ട് കരുതേണ്ടതില്ല. കുട്ടികളുടെ സര്‍വതോന്‍മുഖമായ സാംസ്‌കാരിക വികസനത്തിന് മുന്‍കൈയെടുക്കാന് ബാലസാഹിത്യ ഇന്‍സ്റ്റിറ്റ്യൂട്ടിന് മുന്‍കൈ എടുക്കാനാകും.\nസ്വന്തം ഭാഷയില് അഭിമാനിക്കാനാവാത്ത, ആത്മാഭിമാനമില്ലാത്ത, തലമുറയായി നമ്മുടെ പുതുതലമുറ മാറാന് പാടില്ല. മലയാളത്തെ സ്നേഹിക്കുന്ന മനസ് നാട്ടിലാകെ ഉണ്ടാകണം. മലയാളം ഇംഗ്ളീഷിനേക്കാള് മോശമെന്ന് ധരിക്കുന്നവര് ഇപ്പോഴും നാട്ടിലുണ്ട്. അതുകൊണ്ടാണ് മലയാളമെന്ന മാതൃഭാഷ ഒഴിവാക്കപ്പെടുന്ന അവസ്ഥ അനുവദിക്കാനാവില്ല എന്ന് തീരുമാനിച്ച് ഒന്നാം ഭാഷയാക്കിയത്. സര്‍ക്കാര് ഉത്തരവിറക്കിയതുകൊണ്ടു മാത്രം ഇത് പൂര്‍ണമാകില്ല.\nനാലു മുതല് 17 വയസുവരെയുള്ള കുട്ടികളുടെ പ്രായത്തിന്റെ പ്രത്യേകത കണക്കിലെടുത്തുള്ള പുസ്തകങ്ങള് പ്രസിദ്ധീകരിക്കണം. നമ്മുടെ ഇളംതലമുറയെക്കുറിച്ച് കരുതലുള്ള എഴുത്തുകാരില്‍നിന്ന് കൂടുതല് ബാലസാഹിത്യരചനകള് സൃഷ്ടിക്കാന് ഇന്‍സ്റ്റിറ്റ്യൂട്ടിന്റെ പ്രയത്നം കൂടിയുെണ്ടങ്കില് സാധിക്കും. ഈ സര്‍ക്കാരിന്റെ ഭരണകാലത്ത് തന്നെ ബാലസാഹിത്യ ഇന്‍സ്റ്റിറ്റ്യൂട്ടിന് സ്വന്തം കെട്ടിടം യാഥാര്‍ഥ്യമാക്കാന് ശ്രമിക്കുമെന്നും മുഖ്യമന്ത്രി അറിയിച്ചു.\nചടങ്ങില് മുഖ്യമന്ത്രിയുടെ പ്രസ് അഡൈ്വസര് പ്രഭാവര്‍മ, പൊതുവിദ്യാഭ്യാസ ഡയറക്ടര് കെ.വി. മോഹന്‍കുമാര്, സാഹിത്യ അക്കാദമി നിര്‍വാഹക സമിതിയംഗം വി.എന്. മുരളി, ഭാഷാ ഇന്‍സ്റ്റിറ്റ്യൂട്ട് ഡയറക്ടര് വി. കാര്‍ത്തികേയന് നായര്, സാക്ഷരതാ മിഷന് ഡയറക്ടര് ഡോ. പി.എസ്. ശ്രീകല എന്നിവര് പ്രകാശനം ചെയ്ത പുസ്തകങ്ങള് മുഖ്യമന്ത്രിയില് നിന്ന് ഏറ്റുവാങ്ങി. ബാലസാഹിത്യ ഇന്‍സ്റ്റിറ്റ്യൂട്ട് ഡയറക്ടര് പള്ളിയറ ശ്രീധരന് പുസ്തകപരിചയം നടത്തി.\nസാംസ്‌കാരികവകുപ്പ് സെക്രട്ടറി റാണി ജോര്‍ജ് സ്വാഗതവും, ഇന്‍സ്റ്റിറ്റ്യൂട്ട് ഭരണസമിതിയംഗം ജി. രാധാകൃഷ്ണന് കൃതജ്ഞതയും പറഞ്ഞു.\nഇളങ്കോ അടികള് (പൂയപ്പിള്ളി തങ്കപ്പന്), അയ്യന്‍കാളിക്കഥകള് (പീറ്റര് കുരിശിങ്കല്), ഒരു അറബിക്കഥ (എന്.പി ഹാഫിസ് മുഹമ്മദ്), കളിപ്പിള്ള (ആര്യനാട് സത്യന്), ഉപ്പും നെല്ലും (എന്.പി. മുഹമ്മദ്), സ്വാതി തിരുനാള് (ലക്ഷ്മി ദേവ്നാഥ്), കുഞ്ഞിക്കുട്ടിത്തമ്പുരാട്ടി (സിപ്പി പള്ളിപ്പുറം), നന്മമരം (പായിപ്ര രാധാകൃഷ്ണന്), കൊടുങ്ങല്ലൂര് കൊച്ചുണ്ണി തമ്പുരാന് (ഡോ. നടുവട്ടം ഗോപാലകൃഷ്ണന്), പിന്നാമ്പുറത്തെ പെരുമ്പാമ്പും മറ്റു കഥകളും (ബീനാ തോമസ്/മോഹനകുമാരി), മഹാകവികളുടെ ബാലകവിതകള് (ഡോ. ഷൊര്‍ണ്ണൂര് കാര്‍ത്തികേയന്), കുഞ്ഞായന്റെ കുസൃതികള് (വി.പി. മുഹമ്മദ്), മണപ്പാട്ട് കുഞ്ഞുമുഹമ്മദ് ഹാജി (ബക്കര് മേത്തല), അതിരസികന് മുല്ലാക്കഥകള് (രാജന് കോട്ടപ്പുറം), പത്തു നാടോടിക്കഥകള് (ഡോ. മുഞ്ഞിനാട് പത്മകുമാര്), എ.പി.ജെ അബ്ദുല് കലാം (പ്രൊഫ. എസ്. ശിവദാസ്), ഓലപ്പൂക്കള് (വിനോദ് വൈശാഖി), പരീക്ഷിത്തു തമ്പുരാന് (വി. രാധാകൃഷ്ണന്), ജീവന്റെ വില (കിളിരൂര് രാധാകൃഷ്ണന്), സച്ചിന് വിജയഗാഥ (സെനല് ജോസ്), സൗരോര്‍ജ്ജത്തിന്റെ കഥ (അരവിന്ദ് ഗുപ്ത /വൈശാഖന് തമ്പി), ഇന്ദ്രജാലക്കഥകള് (ചന്ദ്രസേനന് മിതൃമ്മല), അക്യുവിന്റെ കഥ (പി. വിശ്വനാഥന്), കൊച്ചുരാജകുമാരന് (ഡോ. കെ.എം. ജോര്‍ജ്), ഭൂമി ഉണ്ടായതെങ്ങനെ (പ്രൊഫ. കെ. പാപ്പൂട്ടി) എന്നീ പുസ്തകങ്ങളാണ് പ്രകാശനം ചെയ്തത്.\nbala sahithya institute, book, children, native language, pinarai vigayan\nകുട്ടികളില് പാരമ്പര്യത്തെപ്പറ്റി അവബോധവും സങ്കല്‍പശേഷിയും വളര്‍ത്തുന്ന കൂടുതല് രചനകളുണ്ടാകണം -മുഖ്യമന്ത്രി പിണറായി വിജയന് added by Mtoday on September 19, 2017


റണ്‍വെയിലുള്ള വിളക്കുകാലില് ഇടിച്ച് എയര് ഇന്ത്യാ വിമാനത്തിന്റെ ചിറക് തകര്‍ന്നു\nമുംബൈ: ശിവ് ചത്രപതി രാജ്യാന്തര വിമാന താവളത്തിലെ റണ്‍വെയിലുള്ള വിളക്കുകാലില് ഇടിച്ച് എയര് ഇന്ത്യാ വിമാനത്തിന്റെ ചിറക് ഭാഗികമായി തകര്‍ന്നു. അഹമദാബാദില് നിന്ന് മുംബൈ വഴി ന്യൂയോര്‍ക്കിലേക്കുള്ള എ.ഐ 191 വിമാനമാണ് ചൊവ്വാഴ്ച പുലര്‍ച്ചെ 2.45 ന് അപകടത്തില്‍പ്പെട്ടത്. അപകട സമയത്ത് 447 യാത്രക്കാര് വിമാനത്തിലുണ്ടായിരുന്നു. ന്യൂയോര്‍ക്കിലേക്ക് പറക്കാനായി റണ്‍വെയിലേക്ക് പുറപ്പെട്ടപ്പോഴാണ് അപകടം. ആര്‍ക്കും പരിക്കില്ല.\nചെറിയ വിമാനങ്ങള്‍ക്കുള്ള ‘വൈ’ റണ്‍വെയിലേക്ക് ഇറങ്ങിയതാണ് അപകട കാരണം. എയര് ട്രാഫിക്ക് കംട്രോളര് തെറ്റായ നിര്‍ദേശം നല്‍കുകയായിരുന്നുവെന്ന് വിമാനത്തിലെ പൈലറ്റുമാര് ആരോപിച്ചു. വലിയ വിമാനങ്ങള്‍ക്കുള്ള ‘എച്ച് ’ റണ്‍വെയിലൂടെയായിരുന്നു എ.ഐ 191 വിമാനത്തിന് പറന്നുയരേണ്ടിയിരുന്നത്. യാത്രക്കാരെ ഒരു മണിക്കൂറിന് ശേഷം മറ്റൊരു വിമാനത്തില് യാത്രയാക്കി.\nവിമാനം റണ്‍വെ മാറിയതിന് എയര് ട്രാഫിക്ക് കംട്രോളറും പൈലറ്റുമാരും പരസ്പരം പഴിചാരുകയാണ്. ഡയറക്ടററ്റ് ജനറല് ഓഫ് സിവില് ഏവിയേഷന് (ഡി.ജി.സി.എ ) അന്വേഷണത്തിന് ഉത്തരവിട്ടു. വിമാനത്തിലെ കോക്പിറ്റിലുള്ള ശബ്ദ ലേഖന സംവിധാനം പരിശോധിക്കുമെന്ന് ഡി.ജി.സി.എ അറിയിച്ചു.\nഫാമിലി കോണ്‍ഫറന്‍സ്: വെരി. റവ. ഫിലിപ്പ് തോമസ് കോര് എപ്പിസ്‌കോപ്പ കീ നോട്ട് സ്പീക്കര്\nതൃപ്പൂണിത്തുറയില് വീട്ടുകാരെ കെട്ടിയിട്ട് വന് മോഷണം; കവര്‍ച്ച നടത്തിയത് തമിഴ്‌നാട്ടുകാരടങ്ങുന്ന പത്തംഗ സംഘം\nവിവിധ ആവശ്യങ്ങളുമായി മുഖ്യമന്ത്രി ഡല്‍ഹിയിലേക്ക്; പ്രധാനമന്ത്രിയുമായി കൂടിക്കാഴ്ച നടത്തും\nഹിന്ദി നടിയെ ചൂഷണം ചെയ്യാന് ശ്രമിച്ച കേസില് രൂപേഷ് പോളിന് മുന്‍കൂര് ജാമ്യം\nശബരിമല സ്ത്രീ പ്രവേശനം; രാഹുല് ഈശ്വറിന് തിരിച്ചടിയായി സ്വന്തം വക്കീല് കൂറുമാറി; കാരണം സുപ്രീം കോടതിയെ വിമര്‍ശിച്ചതിന്\nഷിക്കാഗൊ സേക്രട്ട് ഹാര്‍ട്ട് ഇടവകയില് പുതിയ ഭാരവാഹികളെ തിരഞ്ഞെടുത്തു


വാലറ്റക്കാരന്റെ കാഴ്ച: December 2014\nഅല്ല, സത്യത്തില് എന്താണ് കേരള സര്‍ക്കാരിന്റെ പ്രഖ്യാപിത മദ്യനയത്തിലെ 'പ്രായോഗികത'യില്ലായ്മ? അതുമാറ്റാനാണല്ലോ ഇപ്പൊ തീരുമാനമായിരിക്കുന്നത്!\nആദ്യം തന്നെ ചില കാര്യങ്ങള് പറഞ്ഞുവയ്ക്കട്ടെ. ഞാന് ഇടയ്ക്കിടെ അല്പസ്വല്പം മദ്യപിക്കുന്നയാളാണ്. സര്‍ക്കാരിന്റെ നിലവിലെ മദ്യനയത്തോട് (ബാറുകള് പൂട്ടാനും, ബിവറേജസ് പീടികകള് ക്രമേണ അടയ്ക്കാനും മദ്യലഭ്യത കുറയ്ക്കാനുമുള്‍പ്പെടെയുള്ളവ) ഞാന് പൂര്‍ണ്ണമായും യോജിക്കുന്നു. ഞാന് ഒരു കോണ്‍ഗ്രസ്സുകാരനോ, മതഭക്തനോ, സ്ത്രീപക്ഷവാദിയോ അല്ല (ഒന്നുകൂടി സൂക്ഷിച്ചുനോക്കിയാല് ഞാന് കേരളീയനോ ഇന്ത്യക്കാരന് പോലുമോ അല്ല).\nപക്ഷേ ഒരു പാര്‍ലമെന്ററി ജനാധിപത്യ വ്യവസ്ഥിതിയുടെ നിയമങ്ങള് അനുസരിക്കുന്നവനെന്ന നിലയില് തിരഞ്ഞെടുക്കപ്പെട്ട സര്‍ക്കാരിന് ഉചിതമെന്നു തോന്നുന്ന നയങ്ങള് - വിശേഷിച്ച് സമുദായത്തിനു നല്ലതെന്ന് അവര് കരുതുന്ന നയങ്ങള് - രൂപീകരിക്കാനും അവ നടപ്പിലാക്കാനും ഉള്ള അധികാരത്തെ ഞാന് മാനിക്കുന്നുണ്ട്.\nഇപ്പോഴത്തെ മദ്യനയത്തെക്കുറിച്ച് പലതരം വിമര്‍ശനങ്ങളാണ് ഉയര്‍ന്നിട്ടുള്ളത്. അതില് ഒന്നാമത്തേത്, ഇത്തരമൊരു നയം 'പ്രായോഗികമായി നടപ്പാക്കാനാവില്ല' എന്നതാണ്. അതായത് നാട്ടില് കള്ളവാറ്റ് കൂടും, പുറം നാടുകളില്‍നിന്ന് സ്പിരിറ്റ് കടത്തല് വര്‍ദ്ധിയ്ക്കും, ചില മദ്യപാനികള് കഞ്ചാവിലേയ്ക്കും മയക്കുമരുന്നിലേയ്ക്കും തിരിയും, അത്തരം ഒരു സംവിധാനം നിലനിര്‍ത്തുന്ന ഒരു മാഫിയ രൂപപ്പെടും, അതിലൂടെയുള്ള കള്ളപ്പണമൊഴുക്കും മുതലെടുപ്പും വര്‍ദ്ധിയ്ക്കും, വളരേയധികം ആളുകള് 'പെട്ടന്നു പണമുണ്ടാക്കാനാകുന്ന' ഈ വ്യവസ്ഥിതിയിലേയ്ക്ക് ആകര്‍ഷിയ്ക്കപ്പെടും, ക്രമസമാധാനനില താറുമാറാകും എന്നൊക്കെ.\nഅതായത് പ്രശ്നം മദ്യനിയന്ത്രണമല്ല, നിയമങ്ങളെ അംഗീകരിക്കാന് തയ്യാറോ ശീലമോ ഇല്ലാത്ത ജനങ്ങളാണ്!\nഞാന് കാനഡയില് വന്നിട്ട് ഒരു പതിറ്റാണ്ടിലേറെയായി. എനിക്കിഷ്ടപ്പെടാത്ത നിയമങ്ങളേറേയുണ്ടിവിടെ. എന്റെ പറമ്പില് നില്‍ക്കുന്ന ഒരു മരം വെട്ടണമെങ്കില് മുനിസിപ്പാലിറ്റിയില്‍നിന്ന് അനുവാദം വാങ്ങണം. എന്റെ വീട്ടിനുചുറ്റുമുള്ള പുല്ല് എത്രവലുതാകാമെന്നതിന് നിയമമുണ്ട്. നികുതിപ്പണം പിരിച്ചെടുത്തു നിര്‍മ്മിച്ച ഹൈവേ സ്വകാര്യ ഉടമസ്ഥനു പതിച്ചുകൊടുത്ത് അവന് ഈടാക്കുന്ന അക്രമ ടോള് നിരക്ക് അടച്ചില്ലെങ്കില് എന്റെ ലൈസന്‍സും വണ്ടിയുടെ റെജിസ്ട്രേഷനും പുതുക്കില്ലെന്ന സര്‍ക്കാരിന്റെ നിലപാടിനോട് കടുത്ത എതിര്‍പ്പുണ്ട്.\nപക്ഷേ അതൊന്നും ആ നിയമങ്ങള് സ്വമേധയാ പാലിക്കാന് എനിക്ക് ബുദ്ധിമുട്ടുണ്ടാക്കുന്നില്ല. എനിക്ക് എതിര്‍പ്പുള്ള വിഷയങ്ങള് എന്റെ നിയോജകമണ്ഡലത്തിലെ ജനപ്രതിനിധിയോട് ഉന്നയിക്കാം. അദ്ദേഹം സഹകരിച്ചില്ലെങ്കില് അടുത്ത തിരഞ്ഞെടുപ്പില് എന്റെ ചിന്തകളെ അനുകൂലിക്കുന്ന മറ്റൊരാളെ പിന്തുണയ്ക്കുകയും അയാളുടെ വിജയത്തിനായി പ്രവര്‍ത്തിയ്ക്കുകയും ചെയ്യാം. അതുമല്ലെങ്കില് നിലവിലുള്ള ഏതെങ്കിലും രാഷ്ട്രീയകക്ഷിയില് ചേര്‍ന്ന് അവരുടെ നയരൂപീകരണത്തെ സ്വാധീനിയ്ക്കാം. ചങ്കൂറ്റവും അധ്വാനിയ്ക്കാനുള്ള ശേഷിയുമുണ്ടെങ്കില് സ്വന്തമായി ഒരു രാഷ്ട്രീയപാര്‍ട്ടിവരെ രൂപീകരിക്കാം. ഇതൊന്നും ഞാന് ചെയ്യാത്തതുകൊണ്ട് ഈ നിയമങ്ങളെ അതേപടി അനുസരിക്കുക എന്നതുതന്നെയാണ് ഞാന് പാലിക്കേണ്ട ജനാധിപത്യ മര്യാദ. നാളെ ഇവിടെ മദ്യനിരോധനം നിയമമായാല് ആ നിയമം ഞാന് കൃത്യമായി പാലിച്ചിരിക്കും.\nഅത്തരം മര്യാദ പാലിക്കാത്ത ജനതയെ അതു ശീലിപ്പിയ്ക്കുകയാണ് ഭരണാധികാരികള് ചെയ്യേണ്ടത്\nരണ്ടാമതായി കേള്‍ക്കുന്ന പരാതി സര്‍ക്കാരിന്റെ നികുതിവരുമാനത്തിലുണ്ടാകുന്ന വന് തകര്‍ച്ചയേക്കുറിച്ചാണ്. സര്‍ക്കാരിന്റെ ഖജനാവിലേയ്ക്കു വരുന്ന പണത്തിന്റെ നല്ലൊരു പങ്ക് ഇന്ന് മദ്യവില്‍പ്പനയിലൂടെയാണ് ലഭിയ്ക്കുന്നത് എന്ന വസ്തുത നിരാകരിക്കാനാവില്ല. പക്ഷേ ഇത്തരമൊരു ആശ്രയത്വത്തില്‍നിന്ന് സര്‍ക്കാരിന് കരകയറണ്ടേ? മദ്യത്തില്‍നിന്ന് വന്‍തോതില് വരുമാനം ലഭിയ്ക്കുന്ന ഒരു സര്‍ക്കാരിന് അതിന്റെ വിപണനം കൂട്ടാനുള്ള സ്വാഭാവികമായ ത്വരയില്‍നിന്ന് ക്രമാനുഗതമായ ഒരു മോചനം ആവശ്യമില്ലേ? നികുതിവരുമാനത്തിന് ന്യായാനുസൃതമായ സാമ്പത്തിക പ്രവര്‍ത്തനങ്ങളെയാണ് (legitimate economic activity) സര്‍ക്കാര് പ്രോത്സാഹിപ്പിക്കേണ്ടത്. മദ്യം വിറ്റാലേ ചിലവുനടക്കൂ എന്ന സ്ഥിതിവിശേഷം ഏതൊരു സര്‍ക്കാരിനും തികഞ്ഞ അപമാനമാണ്. മദ്യപന്‍മാരേക്കാളും ആസക്തരായ (addicted) സര്‍ക്കാരിനെയാണ് അവിടെ കാണാന് കഴിയുക!\nസര്‍ക്കാര് അല്പാല്പമായി മദ്യവരുമാനത്തിന്‍മേലുള്ള ആശ്രയത്വം കുറയ്ക്കുന്നതനുസരിച്ച് മറ്റു സാമ്പത്തികമേഖലകളെ പ്രോത്സാഹിപ്പിയ്ക്കാന് നിര്‍ബന്ധിതരാകും. വളരേ ആരോഗ്യകരമായ ഒരു സാമ്പത്തിക സംസ്കാരത്തിലേയ്ക്കായിരിക്കും അത് സമൂഹത്തെ നയിക്കുക.\nടൂറിസം മേഖല അപ്പാടെ തകര്‍ന്നടിയും എന്നതാണ് മൂന്നാമത്തെ ഉല്‍കണ്ഠ! കേരളത്തിലെ 'തനതായ' , 'പ്രശസ്തമായ' മദ്യയിനങ്ങളുടെ രുചിയറിയാനാണ് ടൂറിസ്റ്റുകള് ഇടിച്ചുകയറിയിരുന്നത് എന്ന് ഇതിനുമുമ്പ് എനിക്കറിയില്ലായിരുന്നു! ഇതുവരെ നൂറ്റുക്കണക്കിനു കോടി രൂപയുടെ മദ്യം കുടിച്ചുവറ്റിച്ച് സമ്പദ്‌വ്യവസ്ഥയെ താങ്ങി നിര്‍ത്തിയിരുന്നത് ടൂറിസ്റ്റുകളാണെന്നു തോന്നും ഇതു കേട്ടാല്. ടൂറിസ്റ്റുകള്‍ക്കും ബിസിനസ് കോണ്‍ഫറന്‍സുകള്‍ക്കുമൊക്കെ ആവശ്യമുള്ള മദ്യമെത്തിക്കാനായി നാട്ടിലെമ്പാടും മദ്യശാലകള് നിലനിര്‍ത്തണമെന്ന വാദമൊക്കെ വെറും ബാലിശമാണ്. അതിനുള്ള മദ്യം ലഭ്യമാക്കാനുള്ള വ്യവസ്ഥകളൊക്കെ കൊണ്ടുവരിക വളരേ ലളിതമാണ്.\nകുടിയന്‍മാരുടെ അടക്കാനാവാത്ത മദ്യാസക്തിയും പുനരധിവാസവുമാണ് പിന്നീടുന്നയിക്കപ്പെടുന്ന പ്രശ്നം. ഇത് സര്‍ക്കാരിന്റെ മാത്രം ഉത്തരവാദിത്വമല്ല. മൌലികമായി, ഇത് കുടിയന്‍മാരുടെ തന്നെ ഉത്തരവാദിത്വമാണ്. ഇന്ന് അത്തരത്തിലുള്ള ഒരു തീരുമാനത്തിലേയ്ക്ക് നിര്‍ബന്ധിയ്ക്കുന്ന ഒരു സാമൂഹ്യ സംവിധാനം നാട്ടില് നിലവിലില്ല എന്നതാണ് ആ ഉത്തരവാദിത്വം നിറവേറ്റാതിരിക്കാന് മദ്യപരെ പ്രാപ്തരാക്കുന്നത്. മദ്യത്തിന്റെ ലഭ്യത കുറയുകയും നിയമനിര്‍വ്വഹണം കര്‍ശനമാകുകയും ചെയ്യുമെന്ന് ഉറപ്പാകുന്ന മുറയ്ക്ക് ലഹരിമുക്തിയ്ക്കുള്ള സാമൂഹിക സംവിധാനങ്ങള് താനേ നിലവില്‍വരും, അതിന് ആവശ്യക്കാരും ധാരാളം ഉണ്ടാകും\nമദ്യ വിപണന മേഖലയിലെ തൊഴിലാളികളുടെ പുനരധിവാസമാണ് മറ്റൊരു പ്രശ്നം. ഇതുവരെ ഉന്നയിപ്പിക്കപ്പെട്ട പ്രശ്നങ്ങളില് ന്യായമെന്ന് എനിക്കുതോന്നിയത് ഇതു മാത്രമാണ്. ഒരു ശരാശരി ബാര് തൊഴിലാളിക്ക് കിട്ടുന്ന വരുമാനം സമാനമായ അവിദഗ്ദ്ധ ജോലിയ്ക്ക് കിട്ടാന് പ്രയാസമാണ്. ഇന്നത്തെ സമ്പദ്‌വ്യവസ്ഥയുടെ ഒരു നിര്‍ഭാഗ്യകരമായ പരിണാമമാണത്. ഇക്കാര്യത്തില് സര്‍ക്കാരിന് എന്തെങ്കിലും ചെയ്യാനാകുമെന്ന് കരുതുന്നില്ല.\nനിലവിലുള്ള നയം രാഷ്ട്രീയ ചേരിപ്പോരിന്റേയോ കോടതിയുടെ ഇടപെടലുകളുടേയോ മതനേതാക്കളുടെ താല്പര്യങ്ങളുടേയോ പരിണതഫലമായിരിക്കാം. അത് രാഷ്ട്രീയകുതുകികള് വിലയിരുത്തട്ടെ. പക്ഷേ തികച്ചും ഒരു നയമെന്ന നിലയില് അതിനെ പിന്താങ്ങാതിരിക്കാനാവില്ല. മദ്യവരുമാനാസക്തിയില്‍നിന്ന് ഭരണയന്ത്രത്തെ മോചിപ്പിക്കേണ്ടത് ധര്‍മ്മബോധമുള്ള സമൂഹത്തിന്റെ ആവശ്യമാണ്. തീര്‍ത്തും മദ്യവിമുക്തമായ 'കിനാശ്ശേരി'യൊന്നുമല്ല സര്‍ക്കാര് പ്രഖ്യാപിച്ചത് - ഘട്ടം ഘട്ടമായി മദ്യത്തിന്റെ ലഭ്യത പരിമിതപ്പെടുത്തി, ഉന്നതനിലവാരമുള്ള ബാറുകളില് വളരേ ഉയര്‍ന്നനിരക്കില് ഒരു ആഡംബര ഉപഭോഗവസ്തു എന്ന നിലയിലേയ്ക്ക് പരിമിതപ്പെടുത്താനാണ്. അതില് ഞാന് തെറ്റൊന്നും കാണുന്നില്ല - വിശേഷിച്ച് കുടിച്ചു പൂസായിക്കിടക്കുന്ന മലയാളിയുടെ നാട്ടില്.\nഅതിനുള്ള പ്രധാന തടസ്സം യാതൊരു ഉളുപ്പുമില്ലാതെ നിയമനിഷേധം നടത്താന് തയ്യാറുള്ള ജനതയാണ് (ഇതില് രാഷ്ട്രീയക്കാരും ബിസിനസ്സുകാരും ബ്യൂറോക്രാറ്റുകളും നിയമപാലകരും സാധാരണക്കാരും എല്ലാം പെടും). അല്പം ചങ്കുറപ്പുള്ള ഒരു നേതാവിന് 'രണ്ടു പെട കൊടുത്ത്' പരിഹരിക്കാവുന്ന പ്രശ്നമേയുള്ളൂ, അത്.\nPosted by കൊച്ചു കൊച്ചീച്ചി at 8:48 PM7comments